CELEX: 32021R1057
Language: el
Date: 2021-06-24 00:00:00
Title: Κανονισμός (ΕΕ) 2021/1057 του Ευρωπαϊκού Κοινοβουλίου και του Συμβουλίου της 24ης Ιουνίου 2021 περί ιδρύσεως του Ευρωπαϊκού Κοινωνικού Ταμείου+ (EKT+) και καταργήσεως του κανονισμού (ΕΕ) αριθ. 1296/2013

30.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 231/21
               
            
         ΚΑΝΟΝΙΣΜΟΣ (ΕΕ) 2021/1057 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
         της 24ης Ιουνίου 2021
         περί ιδρύσεως του Ευρωπαϊκού Κοινωνικού Ταμείου+ (EKT+) και καταργήσεως του κανονισμού (ΕΕ) αριθ. 1296/2013
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 46 στοιχείο δ), το άρθρο 149, το άρθρο 153 παράγραφος 2 στοιχείο α), το άρθρο 164, το άρθρο 175 παράγραφος 3 και το άρθρο 349,
         Έχοντας υπόψη την πρόταση της Ευρωπαϊκής Επιτροπής,
         Κατόπιν διαβίβασης του σχεδίου νομοθετικής πράξης στα εθνικά κοινοβούλια,
         Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
         Έχοντας υπόψη τη γνώμη της Επιτροπής των Περιφερειών (2),
         Αποφασίζοντας σύμφωνα με τη συνήθη νομοθετική διαδικασία (3),
         Εκτιμώντας τα ακόλουθα:
         
                     (1)
                  
                  
                     Στις 17 Νοεμβρίου 2017 το Ευρωπαϊκό Κοινοβούλιο, το Συμβούλιο και η Επιτροπή διακήρυξαν από κοινού τον ευρωπαϊκό πυλώνα κοινωνικών δικαιωμάτων («ο πυλώνας») ως απάντηση στις κοινωνικές προκλήσεις στην Ευρώπη. Οι 20 βασικές αρχές του πυλώνα διαρθρώνονται σε τρεις κατηγορίες: ισότητα ευκαιριών και πρόσβαση στην αγορά εργασίας· δίκαιοι όροι εργασίας· και κοινωνική προστασία και ένταξη. Οι 20 αρχές του πυλώνα θα καθοδηγούν τις δράσεις στο πλαίσιο του Ευρωπαϊκού Κοινωνικού Ταμείου+ (ΕΚΤ+). Προκειμένου να συνεισφέρει στην υλοποίηση του πυλώνα, το ΕΚΤ+ θα πρέπει να στηρίζει τις επενδύσεις στο ανθρώπινο δυναμικό και τα συστήματα στους τομείς της απασχόλησης, της εκπαίδευσης και της κοινωνικής ένταξης, στηρίζοντας την οικονομική, εδαφική και κοινωνική συνοχή σύμφωνα με το άρθρο 174 της Συνθήκης για τη λειτουργία της Ευρωπαϊκής Ένωσης (ΣΛΕΕ).
                  
               
                     (2)
                  
                  
                     Σε ενωσιακό επίπεδο, το Ευρωπαϊκό Εξάμηνο για τον συντονισμό της οικονομικής πολιτικής («Ευρωπαϊκό Εξάμηνο») συνιστά το πλαίσιο για τον καθορισμό εθνικών μεταρρυθμιστικών προτεραιοτήτων και για την παρακολούθηση της υλοποίησής τους. Τα κράτη μέλη καταρτίζουν εθνικές στρατηγικές πολυετών επενδύσεων προς στήριξη αυτών των προτεραιοτήτων. Οι στρατηγικές θα πρέπει να παρουσιάζονται μαζί με τα ετήσια εθνικά προγράμματα μεταρρυθμίσεων για να καθορίζονται και να συντονίζονται τα επενδυτικά έργα προτεραιότητας που θα υποστηριχθούν από ενωσιακή ή εθνική χρηματοδότηση.
                     Θα πρέπει επίσης να βοηθούν στη συνεκτική αξιοποίηση της ενωσιακής χρηματοδότησης και στη μεγιστοποίηση της προστιθέμενης αξίας της χρηματοδοτικής στήριξης που λαμβάνεται ιδίως από τα προγράμματα που υποστηρίζει η Ένωση στο πλαίσιο, κατά περίπτωση, του Ευρωπαϊκού Ταμείου Περιφερειακής Ανάπτυξης (ΕΤΠΑ) και του Ταμείου Συνοχής, των οποίων οι στόχοι και το πεδίο στήριξης προβλέπονται στον κανονισμό (ΕΕ) 2021/1058 του Ευρωπαϊκού Κοινοβουλίου και του Συμβουλίου (4), του ΕΚΤ+, του Ευρωπαϊκού Ταμείου Θάλασσας, Αλιείας και Υδατοκαλλιέργειας (ΕΤΘΑΥ), που θεσπίστηκε με κανονισμό του Ευρωπαϊκού Κοινοβουλίου και του Συμβουλίου,του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), που θεσπίστηκε με τον κανονισμό (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου (5) και του προγράμματος InvestEU που θεσπίστηκε με τον κανονισμό (ΕΕ) 2021/523 του Ευρωπαϊκού Κοινοβουλίου και του Συμβουλίου (6) (πρόγραμμα InvestEU).
                  
               
                     (3)
                  
                  
                     Με την απόφαση (ΕΕ) 2020/1512 του Συμβουλίου (7) εγκρίθηκαν αναθεωρημένες κατευθυντήριες γραμμές για τις πολιτικές απασχόλησης των κρατών μελών. Οι κατευθυντήριες γραμμές τηρούν τις αρχές του πυλώνα, με σκοπό να βελτιωθεί η ευρωπαϊκή ανταγωνιστικότητα και να διαμορφωθούν καλύτερες συνθήκες για επενδύσεις, τη δημιουργία θέσεων εργασίας και την κοινωνική συνοχή. Προκειμένου να διασφαλιστεί η πλήρης ευθυγράμμιση του ΕΚΤ+ με τους στόχους των κατευθυντήριων γραμμών, ειδικά όσον αφορά την απασχόληση, την εκπαίδευση, την κατάρτιση και την καταπολέμηση του κοινωνικού αποκλεισμού, της φτώχειας και των διακρίσεων, το ΕΚΤ+ θα πρέπει να υποστηρίζει τα κράτη μέλη λαμβάνοντας υπόψη τις ολοκληρωμένες κατευθυντήριες γραμμές και συστάσεις ανά χώρα που εγκρίνονται βάσει του άρθρου 121 παράγραφος 2 και του άρθρου 148 παράγραφοι 2 και 4 ΣΛΕΕ, και, κατά περίπτωση, των εθνικών προγραμμάτων μεταρρυθμίσεων που βασίζονται σε εθνικές στρατηγικές. Το ΕΚΤ+ θα πρέπει επίσης να συνεισφέρει στην υλοποίηση βασικών πρωτοβουλιών και δραστηριοτήτων της Ένωσης, ιδίως των ανακοινώσεων της Επιτροπής, της 10ης Ιουνίου 2016 με τίτλο «Νέο Θεματολόγιο δεξιοτήτων για την Ευρώπη», της 30ής Σεπτεμβρίου 2020 με τίτλο «Ευρωπαϊκός Χώρος Εκπαίδευσης» και της 7ης Οκτωβρίου 2020 με τίτλο «Ένωση για την ισότητα στρατηγικό πλαίσιο της ΕΕ για την ισότητα, την ένταξη και τη συμμετοχή των Ρομά», καθώς και των σχετικών συστάσεων του Συμβουλίου, της 15ης Φεβρουαρίου 2016 σχετικά με την ένταξη των μακροχρονίως ανέργων στην αγορά εργασίας, της 19ης Δεκεμβρίου 2016 σχετικά με τις διαδρομές αναβάθμισης των δεξιοτήτων, της 30ής Οκτωβρίου 2020 με τίτλο «Για μια γέφυρα προς την απασχόληση – ενίσχυση των εγγυήσεων για τη νεολαία» και της 12ης Μαρτίου 2021 σχετικά με την ισότητα, την ένταξη και τη συμμετοχή των Ρομά.
                  
               
                     (4)
                  
                  
                     Στις 20 Ιουνίου 2017 το Συμβούλιο υιοθέτησε συμπεράσματα με τίτλο «Βιώσιμο ευρωπαϊκό μέλλον: η ανταπόκριση της ΕΕ στην Ατζέντα του 2030 για τη βιώσιμη ανάπτυξη». Το Συμβούλιο υπογράμμισε τη σημασία που έχει η ισόρροπη και ολοκληρωμένη βιώσιμη ανάπτυξη και στις τρεις διαστάσεις (οικονομική, κοινωνική και περιβαλλοντική). Έχει ζωτική σημασία να ενσωματωθεί η βιώσιμη ανάπτυξη σε όλους τους τομείς εσωτερικής και εξωτερικής πολιτικής της Ένωσης και να αναπτυχθούν φιλόδοξες ενωσιακές πολιτικές για την αντιμετώπιση των παγκόσμιων προκλήσεων. Το Συμβούλιο εξέφρασε την ικανοποίησή του για την ανακοίνωση της Επιτροπής, της 22ας Νοεμβρίου 2016, με τίτλο «Επόμενα βήματα για ένα βιώσιμο ευρωπαϊκό μέλλον» ως ένα πρώτο βήμα για την ευρύτερη συνεκτίμηση των στόχων βιώσιμης ανάπτυξης των Ηνωμένων Εθνών (ΣΒΑ) και για την εφαρμογή της βιώσιμης ανάπτυξης ως ουσιώδους κατευθυντήριας αρχής για όλες τις πολιτικές της Ένωσης, μεταξύ άλλων μέσω των χρηματοδοτικών της μέσων. Το ΕΚΤ+ θα πρέπει να συμβάλει στην υλοποίηση των ΣΒΑ, μεταξύ άλλων, με την εξάλειψη των ακραίων μορφών φτώχειας (ΣΒΑ 1)· την προώθηση της ποιοτικής και χωρίς αποκλεισμούς εκπαίδευσης (ΣΒΑ 4)· την προώθηση της ισότητας των φύλων (ΣΒΑ 5)· την προώθηση της διατηρήσιμης, χωρίς αποκλεισμούς και βιώσιμης οικονομικής ανάπτυξης, της πλήρους και παραγωγικής απασχόλησης και της αξιοπρεπούς εργασίας για όλους (ΣΒΑ 8)· και τη μείωση των ανισοτήτων (ΣΒΑ 10).
                  
               
                     (5)
                  
                  
                     Οι πρόσφατες και τρέχουσες εξελίξεις έχουν επιδεινώσει τις διαρθρωτικές προκλήσεις από την οικονομική παγκοσμιοποίηση, τις κοινωνικές ανισότητες, τις μεταναστευτικές ροές και τις αυξημένες απειλές για την ασφάλεια, τη μετάβαση σε καθαρές μορφές ενέργειας, την τεχνολογική αλλαγή, τη δημογραφική συρρίκνωση, την ανεργία, και ειδικότερα την ανεργία των νέων, και ένα γηράσκον εργατικό δυναμικό καθώς και τις προκλήσεις από τις αυξανόμενες αναντιστοιχίες μεταξύ της ζήτησης και της προσφοράς δεξιοτήτων και εργατικού δυναμικού σε ορισμένους τομείς και περιφέρειες, τις οποίες αντιμετωπίζουν ιδίως οι πολύ μικρές, μικρές και μεσαίες επιχειρήσεις (ΜΜΕ). Η πράσινη και η ψηφιακή μετάβαση και ο μετασχηματισμός των ευρωπαϊκών βιομηχανικών οικοσυστημάτων μπορούν να δημιουργήσουν πολλές νέες ευκαιρίες, εάν συνοδεύονται από τα κατάλληλα πλέγματα δεξιοτήτων, απασχόλησης και κοινωνικών πολιτικών και δράσεων. Λαμβάνοντας υπόψη τις αλλαγές στον κόσμο της εργασίας, η Ένωση θα πρέπει να προετοιμαστεί για τις σημερινές και μελλοντικές προκλήσεις, επενδύοντας στις κατάλληλες δεξιότητες, στην εκπαίδευση, την κατάρτιση και τη διά βίου μάθηση, οι οποίες καθιστούν την ανάπτυξη πιο γενικευμένη, και βελτιώνοντας την πολιτική απασχόλησης και κοινωνικών υποθέσεων, συνεκτιμώντας την οικονομική και βιομηχανική βιωσιμότητα, την κινητικότητα του εργατικού δυναμικού και στοχεύοντας σε μια αγορά εργασίας με ισόρροπη εκπροσώπηση των φύλων.
                  
               
                     (6)
                  
                  
                     Ο κανονισμός (ΕΕ) 2021/1060 του Ευρωπαϊκού Κοινοβουλίου και του Συμβουλίου (8) θεσπίζει το πλαίσιο δράσης του ΕΤΠΑ, του ΕΚΤ+, του Ταμείου Συνοχής, του Ταμείου Δίκαιης Μετάβασης (ΤΔΜ) που θεσπίστηκε με τον κανονισμό (ΕΕ) 2021/1056 του Ευρωπαϊκού Κοινοβουλίου και του Συμβουλίου (9), του ΕΤΘΑΥ, του Ταμείου Ασύλου, Μετανάστευσης και Ένταξης (ΤΑΜΕ), του Ταμείου Εσωτερικής Ασφάλειας (ΤΕΑ) και του Μέσου Χρηματοδοτικής Στήριξης για τη Διαχείριση των Συνόρων και τις Θεωρήσεις (ΜΔΣΘ) ως μέρος του Ταμείου για την Ολοκληρωμένη Διαχείριση των Συνόρων (ΤΟΔΣ), ορίζει δε, ειδικότερα, τους στόχους πολιτικής και τους κανόνες σχετικά με τον προγραμματισμό, την παρακολούθηση και την αξιολόγηση, καθώς και τη διαχείριση και τον έλεγχο των ενωσιακών ταμείων που υλοποιούνται υπό επιμερισμένη διαχείριση. Πρέπει να προσδιοριστούν οι γενικοί στόχοι του ΕΚΤ+ και να προβλεφθούν ειδικές διατάξεις περί του τύπου δραστηριοτήτων που θα μπορούσαν να χρηματοδοτούνται από το ΕΚΤ+.
                  
               
                     (7)
                  
                  
                     Ο κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (10) («δημοσιονομικός κανονισμός») θεσπίζει κανόνες για την εκτέλεση του γενικού προϋπολογισμού της Ένωσης (προϋπολογισμός της Ένωσης), όπως κανόνες για επιχορηγήσεις, βραβεία, προμήθειες, έμμεση διαχείριση, τα χρηματοδοτικά μέσα, τις δημοσιονομικές εγγυήσεις, τη χρηματοδοτική συνδρομή και την αμοιβή εξωτερικών εμπειρογνωμόνων. Η συγχρηματοδότηση για επιχορηγήσεις μπορεί να προέρχεται από τους ιδίους πόρους των δικαιούχων, από τα έσοδα του έργου ή από χρηματοδοτικές ή σε είδος συνεισφορές τρίτων. Χάριν συνοχής στην υλοποίηση των χρηματοδοτικών προγραμμάτων της Ένωσης, ο δημοσιονομικός κανονισμός πρέπει να εφαρμόζεται στις δράσεις που θα υλοποιηθούν υπό άμεση ή έμμεση διαχείριση στο πλαίσιο του ΕΚΤ+.
                  
               
                     (8)
                  
                  
                     Τα είδη ενωσιακής χρηματοδότησης και οι μέθοδοι υλοποίησης σύμφωνα με τον παρόντα κανονισμό επιλέγονται με βάση την ικανότητά τους να επιτύχουν τους στόχους των δράσεων και να αποδώσουν, λαμβανομένων υπόψη, ιδίως του κόστους των ελέγχων, του διοικητικού φόρτου και του αναμενόμενου κινδύνου μη συμμόρφωσης. Σε ό,τι αφορά τις επιχορηγήσεις, θα πρέπει να συνεκτιμηθεί η χρήση κατ’ αποκοπή ποσών, ενιαίων συντελεστών και μοναδιαίων δαπανών, καθώς και χρηματοδότησης μη συνδεομένης με τις δαπάνες, όπως αναφέρεται στο άρθρο 125 παράγραφος 1 στοιχείο α) του δημοσιονομικού κανονισμού. Για την εφαρμογή μέτρων κοινωνικοοικονομικής ένταξης υπηκόων τρίτων χωρών και σύμφωνα με το άρθρο 94 του κανονισμού (ΕΕ) 2021/1060, η Επιτροπή θα πρέπει να μπορεί να επιστρέφει ποσά στα κράτη μέλη που χρησιμοποιούν απλουστευμένες επιλογές κόστους και κατ’ αποκοπήν ποσά.
                  
               
                     (9)
                  
                  
                     Για να εξορθολογισθεί η χρηματοδότηση και να δημιουργηθούν πρόσθετες ευκαιρίες για συνέργειες μέσω ολοκληρωμένων προσεγγίσεων χρηματοδότησης, θα πρέπει να ενσωματωθούν στο ΕΚΤ+ οι δράσεις που υποστηρίχθηκαν από το Ταμείο Ευρωπαϊκής Βοήθειας προς τους Απόρους (ΤΕΒΑ) που θεσπίστηκε με τον κανονισμό (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου (11), και από το πρόγραμμα της Ευρωπαϊκής Ένωσης για την απασχόληση και την κοινωνική καινοτομία που θεσπίστηκε με τον κανονισμό (ΕΕ) αριθ. 1296/2013 του Ευρωπαϊκού Κοινοβουλίου και του Συμβουλίου (12). Κατά συνέπεια, το ΕΚΤ+ θα πρέπει να περιλαμβάνει δύο σκέλη: το σκέλος υπό επιμερισμένη διαχείριση (το «σκέλος του ΕΚΤ+ υπό επιμερισμένη διαχείριση»), το οποίο εκτελείται υπό επιμερισμένη διαχείριση, και το σκέλος «Απασχόληση και Κοινωνική Καινοτομία» (το «σκέλος EaSI»), το οποίο εκτελείται υπό άμεση και έμμεση διαχείριση. Έτσι θα απλοποιηθεί διοικητικώς η διαχείριση των διάφορων ταμείων, ιδίως για τα κράτη μέλη και τους δικαιούχους, ενώ θα διατηρηθούν απλούστεροι κανόνες για απλούστερες πράξεις όπως η διανομή τροφίμων και/ή βασικής υλικής βοήθειας.
                  
               
                     (10)
                  
                  
                     Μέσα στο ευρύτερο πεδίο εφαρμογής του ΕΚΤ+, είναι σκόπιμο οι στόχοι που αφορούν την ενίσχυση της αποτελεσματικότητας των αγορών εργασίας, την προώθηση της ισότιμης πρόσβασης σε ποιοτική απασχόληση, τη βελτίωση της ισότιμης πρόσβασης και της ποιότητας στην εκπαίδευση και στην κατάρτιση ώστε να ενισχύεται η επανένταξη στα εκπαιδευτικά συστήματα, την προαγωγή της κοινωνικής ένταξης, και τη διευκόλυνση της πρόσβασης των ευάλωτων ατόμων στα συστήματα υγείας, συμβάλλοντας στην εξάλειψη της φτώχειας, να υλοποιούνται όχι μόνο υπό επιμερισμένη διαχείριση, εντός του σκέλους ΕΚΤ+, αλλά και, για τις δράσεις που απαιτούνται σε ενωσιακό επίπεδο, υπό άμεση και έμμεση διαχείριση στο πλαίσιο του σκέλους EaSI.
                  
               
                     (11)
                  
                  
                     Ο παρών κανονισμός ορίζει χρηματοδοτικό κονδύλιο για τη συνολική διάρκεια του ΕΚΤ+, το οποίο πρόκειται να αποτελέσει το ποσό προνομιακής αναφοράς, κατά την έννοια του σημείου 18 της διοργανικής συμφωνίας της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων (13), για το Ευρωπαϊκό Κοινοβούλιο και για το Συμβούλιο κατά την ετήσια διαδικασία του προϋπολογισμού. Θα πρέπει να προσδιορίσει τα κονδύλια για το σκέλος του ΕΚΤ+ υπό επιμερισμένη διαχείριση και τα κονδύλια για δράσεις που θα υλοποιηθούν στο πλαίσιο του σκέλους EaSI.
                  
               
                     (12)
                  
                  
                     Προκειμένου να διευκολυνθεί η υλοποίηση των ειδικών και επιχειρησιακών στόχων του σκέλους EaSI, το ΕΚΤ+ θα πρέπει να στηρίζει δραστηριότητες τεχνικής και διοικητικής συνδρομής, όπως δραστηριότητες προετοιμασίας, παρακολούθησης, ελέγχου, λογιστικού ελέγχου και αξιολόγησης, ενώ οι δραστηριότητες επικοινωνίας και διάδοσης θα πρέπει να είναι επιλέξιμες στο πλαίσιο του σκέλους EaSI.
                  
               
                     (13)
                  
                  
                     Το ΕΚΤ+ θα πρέπει να προωθεί την απασχόληση μέσω ενεργών παρεμβάσεων ένταξης και επανένταξης στην αγορά εργασίας, ιδίως για τους νέους, και κυρίως μέσω του ενισχυμένου προγράμματος εγγυήσεων για τη νεολαία, τους μακροχρόνια ανέργους, τις μειονεκτούσες ομάδες στην αγορά εργασίας και τους οικονομικώς αδρανείς, καθώς και μέσω της προαγωγής της αυτοαπασχόλησης και της κοινωνικής οικονομίας. Το ΕΚΤ+ θα πρέπει να στοχεύει στη βελτίωση της λειτουργίας της αγοράς εργασίας, στηρίζοντας τον εκσυγχρονισμό των θεσμικών φορέων της, όπως είναι οι δημόσιες υπηρεσίες απασχόλησης, ώστε να παρέχουν έγκυρες και στοχευμένες συμβουλές και καθοδήγηση κατά την αναζήτηση εργασίας και τη μετάβαση στην απασχόληση και να ενισχύουν την κινητικότητα των εργαζομένων. Το ΕΚΤ+ θα πρέπει να προωθεί την ισόρροπη συμμετοχή των φύλων στην αγορά εργασίας με μέτρα που θα εξασφαλίσουν, μεταξύ άλλων, ισότιμες συνθήκες εργασίας, καλύτερη ισορροπία επαγγελματικής και οικογενειακής ζωής και πρόσβαση σε υπηρεσίες φροντίδας παιδιών, συμπεριλαμβανομένης της προσχολικής εκπαίδευσης και φροντίδας. Το ΕΚΤ+ θα πρέπει επίσης να στοχεύει στην παροχή ενός υγιεινού και καταλλήλου εργασιακού περιβάλλοντος με σκοπό την αντιμετώπιση των κινδύνων για την υγεία που σχετίζονται με τις μεταβαλλόμενες μορφές εργασίας και των αναγκών του γηράσκοντος εργατικού δυναμικού.
                  
               
                     (14)
                  
                  
                     Το ΕΚΤ+ θα πρέπει να παρέχει στήριξη με σκοπό να βελτιωθούν η ποιότητα, η διάδοση, η αποτελεσματικότητα και η σύνδεση των συστημάτων εκπαίδευσης και κατάρτισης με την αγορά εργασίας, μεταξύ άλλων μέσω της προώθησης της ψηφιακής μάθησης, της επικύρωσης της μη τυπικής και της άτυπης μάθησης και της επαγγελματικής ανάπτυξης του διδακτικού προσωπικού, προκειμένου να διευκολυνθεί η απόκτηση βασικών δεξιοτήτων, όπως γνώσεις για την υγεία, τα μέσα επικοινωνίας, τις επιχειρηματικές δεξιότητες, τις ξένες γλώσσες, τις ψηφιακές δεξιότητες και τη βιώσιμη ανάπτυξη που χρειάζονται όλοι για την προσωπική τους ολοκλήρωση και ανάπτυξη, την απασχόληση, την κοινωνική ένταξη και την ενεργό συμμετοχή στα κοινά. Το ΕΚΤ+ θα πρέπει να ενισχύει την εκπαίδευση και την κατάρτιση στο πέρασμα προς τον εργασιακό βίο, τη διά βίου μάθηση και την απασχολησιμότητα, προκειμένου να διευκολύνει την πλήρη συμμετοχή όλων στην κοινωνία, και να συμβάλλει στην ανταγωνιστικότητα, μεταξύ άλλων μέσω της παρακολούθησης των αποφοίτων, και στην κοινωνική και οικονομική καινοτομία, στηρίζοντας βιώσιμες πρωτοβουλίες που μπορούν να αναπτυχθούν στους εν λόγω τομείς, προσαρμοσμένες σε συγκεκριμένες ομάδες-στόχους, όπως τα άτομα με αναπηρίες. Η βοήθεια, η στήριξη και η συνεισφορά θα μπορούσε να επιτευχθεί, για παράδειγμα, με την διαδικτυακή μάθηση, τη μάθηση με βάση την εργασία, τη μαθητεία, τα διττά συστήματα εκπαίδευσης και κατάρτισης και την πρακτική άσκηση όπως καθορίζεται στη σύσταση του Συμβουλίου της 15ης Μαρτίου 2018 σχετικά με ένα ευρωπαϊκό πλαίσιο για ποιοτικά και αποτελεσματικά προγράμματα μαθητείας, τη διά βίου καθοδήγηση, την πρόβλεψη των αναγκαίων δεξιοτήτων σε στενή συνεργασία με τον κλάδο, την επικαιροποίηση του εκπαιδευτικού υλικού και των μεθόδων παράδοσης, την πρόβλεψη και την παρακολούθηση των αποφοίτων, την κατάρτιση των εκπαιδευτών, την επικύρωση των σπουδών και την αναγνώριση των επαγγελματικών προσόντων και των πιστοποιήσεων από κλαδικούς φορείς.
                  
               
                     (15)
                  
                  
                     Η στήριξη από το ΕΚΤ+ θα πρέπει να προωθεί την ισότιμη πρόσβαση όλων, ιδίως των μειονεκτουσών ομάδων, σε ποιοτική εκπαίδευση και κατάρτιση χωρίς διαχωρισμούς και αποκλεισμούς, από την προσχολική εκπαίδευση και φροντίδα, με ιδιαίτερη έμφαση στα παιδιά από κοινωνικοοικονομικώς μειονεκτικά περιβάλλοντα, μέσω της γενικής και επαγγελματικής εκπαίδευσης και κατάρτισης, ιδίως μέσω μαθητείας, καθώς και μέσω της τριτοβάθμιας εκπαίδευσης και της εκπαίδευσης και επιμόρφωσης ενηλίκων, μεταξύ άλλων και μέσω αθλητικών και πολιτιστικών δραστηριοτήτων. Το ΕΚΤ+ θα πρέπει να παρέχει στοχευμένη στήριξη στους εκπαιδευόμενους που έχουν ανάγκη και να μειώνει τις εκπαιδευτικές ανισότητες, συμπεριλαμβανομένου του ψηφιακού χάσματος, να προλαμβάνει και να μειώνει την πρόωρη εγκατάλειψη του σχολείου, να ενισχύει την επικοινωνία εκπαίδευσης και κατάρτισης, να ενισχύει τους δεσμούς με τη μη τυπική και άτυπη μάθηση και να διευκολύνει τη μαθησιακή κινητικότητα για όλους και την προσβασιμότητα για τα άτομα με αναπηρίες. Θα πρέπει να υποστηρίζονται στο πλαίσιο αυτό συνέργειες με το πρόγραμμα Erasmus+, που θεσπίστηκε με τον κανονισμό (ΕΕ) 2021/817 του Ευρωπαϊκού Κοινοβουλίου και του Συμβουλίου (14), ιδίως για τη διευκόλυνση της συμμετοχής των μειονεκτούντων σπουδαστών στη μαθησιακή κινητικότητα.
                  
               
                     (16)
                  
                  
                     Το ΕΚΤ+ θα πρέπει να προωθήσει ευέλικτες ευκαιρίες για την αναβάθμιση των δεξιοτήτων και την απόκτηση νέων και διαφορετικών δεξιοτήτων από όλους, ιδίως επιχειρηματικών και ψηφιακών δεξιοτήτων, γνώσης βασικών τεχνολογιών γενικής εφαρμογής και δεξιοτήτων για την πράσινη οικονομία και τα βιομηχανικά οικοσυστήματα σύμφωνα με την ανακοίνωση της Επιτροπής της 10ης Μαρτίου 2020 με τίτλο «Μια νέα βιομηχανική στρατηγική για την Ευρώπη». Σε συμφωνία με το θεματολόγιο δεξιοτήτων για την Ευρώπη και με τη σύσταση του Συμβουλίου σχετικά με τις διαδρομές αναβάθμισης των δεξιοτήτων (15), το ΕΚΤ+ θα πρέπει να στηρίξει ευέλικτες οδούς, συμπεριλαμβανομένης της προσβάσιμης βραχείας στοχοθετημένης βαθμιαίας εκπαίδευσης που οδηγεί σε τίτλους σπουδών, με σκοπό την κτήση δεξιοτήτων προσαρμοσμένων στις ανάγκες της αγοράς εργασίας και των βιομηχανικών οικοσυστημάτων, στην πράσινη και την ψηφιακή μετάβαση, στην καινοτομία και την κοινωνική και οικονομική αλλαγή, στη διευκόλυνση της επανειδίκευσης και της αναβάθμισης των δεξιοτήτων και της απασχολησιμότητας, των αλλαγών σταδιοδρομίας, της γεωγραφικής και τομεακής κινητικότητας και της στήριξης ιδίως ατόμων χαμηλής ειδίκευσης, ατόμων με αναπηρίες και ανεπαρκώς ειδικευμένων ενηλίκων. Το ΕΚΤ+ θα πρέπει επίσης να διευκολύνει την παροχή ολοκληρωμένης στήριξης δεξιοτήτων σε άτομα, συμπεριλαμβανομένων εργαζόμενων, αυτοαπασχολούμενων και ανέργων, με μέσα όπως ατομικοί λογαριασμοί μάθησης.
                  
               
                     (17)
                  
                  
                     Οι συνέργειες με το πρόγραμμα «Ορίζων Ευρώπη» – το πρόγραμμα-πλαίσιο έρευνας και καινοτομίας που θεσπίστηκε με τον κανονισμό (ΕΕ) 2021/695 του Ευρωπαϊκού Κοινοβουλίου και του Συμβουλίου (16) («Ορίζων Ευρώπη») θα πρέπει να εγγυώνται τη δυνατότητα του ΕΚΤ+ να εξασφαλίζει την ευρύτερη υιοθέτηση και επέκταση καινοτόμων προγραμμάτων σπουδών υποστηριζόμενων από το πρόγραμμα «Ορίζων Ευρώπη», προκειμένου να αποκτούν τα άτομα τις δεξιότητες και τις ικανότητες που απαιτούνται για τις θέσεις εργασίας του μέλλοντος.
                  
               
                     (18)
                  
                  
                     Το ΕΚΤ+ θα πρέπει να στηρίζει τις προσπάθειες των κρατών μελών να εξαλείψουν την φτώχεια για να σπάσει ο κύκλος της υστέρησης μεταξύ των γενεών, και να προωθήσουν την κοινωνική ένταξη με ίσες ευκαιρίες για όλους, μειώνοντας τα εμπόδια, εξαλείφοντας τις διακρίσεις και αντιμετωπίζοντας τις ανισότητες στο επίπεδο της υγείας. Η στήριξη αυτή συνεπάγεται μια σειρά πολιτικών υπέρ των πλέον μειονεκτούντων ατόμων ανεξαρτήτως φύλου, γενετήσιου προσανατολισμού, ηλικίας, θρησκείας ή πεποιθήσεων, φυλετικής ή εθνοτικής καταγωγής, ιδίως των περιθωριοποιημένων κοινοτήτων, όπως των Ρομά, καθώς και των ατόμων με αναπηρία ή χρόνια νοσήματα, των αστέγων, των παιδιών και των ηλικιωμένων. Το ΕΚΤ+ θα πρέπει να προωθεί την ενεργό ένταξη των ατόμων εκτός αγοράς εργασίας με σκοπό την κοινωνικοοικονομική τους ένταξη. Το ΕΚΤ+ θα πρέπει επίσης να χρησιμοποιείται για την ενίσχυση της έγκαιρης και ίσης πρόσβασης σε οικονομικά προσιτές, βιώσιμες και ποιοτικές υπηρεσίες πρόσβασης σε στέγαση και φροντίδα με επίκεντρο τον άνθρωπο, όπως η υγειονομική περίθαλψη και η μακροχρόνια φροντίδα, ιδίως δε οι υπηρεσίες φροντίδας σε επίπεδο οικογένειας και τοπικής κοινότητας. Το ΕΚΤ+ θα πρέπει να συμβάλλει στον εκσυγχρονισμό των συστημάτων κοινωνικής προστασίας με ιδιαίτερη έμφαση στα παιδιά και τις μειονεκτούσες ομάδες και με σκοπό το άνοιγμα των συστημάτων αυτών σε άτομα με αναπηρίες.
                  
               
                     (19)
                  
                  
                     Το ΕΚΤ+ θα πρέπει να συμβάλλει στην εξάλειψη της φτώχειας, στηρίζοντας εθνικά συστήματα για τον μετριασμό της πείνας και της φτώχειας και να προωθεί την κοινωνική ένταξη των ατόμων που αντιμετωπίζουν κίνδυνο φτώχειας ή κοινωνικού αποκλεισμού, καθώς και των απόρων. Επειδή ο γενικότερος στόχος συνίσταται στην απόδοση τουλάχιστον του 4 % των πόρων του σκέλους του ΕΚΤ+ υπό επιμερισμένη διαχείριση σε επίπεδο Ένωσης υπέρ απόρων, τα κράτη μέλη θα πρέπει να διαθέτουν τουλάχιστον το 3 % των πόρων τους από το σκέλος του ΕΚΤ+ υπό επιμερισμένη διαχείριση για την αντιμετώπιση των μορφών της ακραίας φτώχειας που έχουν τις σοβαρότερες επιπτώσεις ως προς τον κοινωνικό αποκλεισμό, όπως είναι η έλλειψη στέγης, η παιδική φτώχεια και η πείνα. Η παροχή τροφίμων και/ή βασικής υλικής βοήθειας στους απόρους δεν θα πρέπει να υποκαθιστά τις υφιστάμενες κοινωνικές παροχές στο πλαίσιο εθνικών κοινωνικών συστημάτων ή βάσει της εθνικής νομοθεσίας. Λόγω της φύσης των πράξεων και του είδους των τελικών αποδεκτών, είναι απαραίτητο να εφαρμόζονται απλούστεροι κανόνες για τη στήριξη που στοχεύει στην αντιμετώπιση της φτώχειας.
                  
               
                     (20)
                  
                  
                     Λαμβανομένης υπόψη της διαρκούς ανάγκης να ενταθούν οι προσπάθειες για τη διαχείριση των μεταναστευτικών ροών στην Ένωση συνολικά και προκειμένου να εξασφαλιστεί συνεκτική, ισχυρή και συνεπής στήριξη των προσπαθειών αλληλεγγύης και επιμερισμού των ευθυνών, το ΕΚΤ+ θα πρέπει να στηρίζει την κοινωνικοοικονομική ένταξη των υπηκόων τρίτων χωρών, συμπεριλαμβανομένων των μεταναστών, με πρωτοβουλίες σε τοπικό επίπεδο, συμπληρωματικά προς τις δράσεις που χρηματοδοτούνται από το ΤΑΜΕ, το ΕΤΠΑ και άλλα ενωσιακά ταμεία τα οποία μπορούν να βοηθήσουν την ένταξη των υπηκόων τρίτων χωρών.
                  
               
                     (21)
                  
                  
                     Λόγω της σημασίας που έχει η πρόσβαση στην υγειονομική περίθαλψη, το ΕΚΤ+ θα πρέπει να διασφαλίσει συνέργειες και συμπληρωματικότητες με το πρόγραμμα EU4Health που θεσπίστηκε με τον κανονισμό (ΕΕ) 2021/522 του Ευρωπαϊκού Κοινοβουλίου και του Συμβουλίου (17) και το πεδίο εφαρμογής του ΕΚΤ+ θα πρέπει να περιλαμβάνει πρόσβαση στην υγειονομική περίθαλψη για τα άτομα που βρίσκονται σε ευάλωτες καταστάσεις.
                  
               
                     (22)
                  
                  
                     Το ΕΚΤ+ θα πρέπει να στηρίζει μεταρρυθμίσεις πολιτικών και συστημάτων στους τομείς της απασχόλησης, της κοινωνικής ένταξης, της πρόσβασης στην υγειονομική περίθαλψη για τα ευάλωτα άτομα, της μακροχρόνιας φροντίδας, της εκπαίδευσης και της κατάρτισης, με σκοπό τη συμβολή στην εξάλειψη της φτώχειας. Προκειμένου να ενισχύσουν την ευθυγράμμιση με το Ευρωπαϊκό Εξάμηνο, τα κράτη μέλη θα πρέπει να χρηματοδοτούν επαρκώς από το σκέλος του ΕΚΤ+ υπό επιμερισμένη διαχείριση την εφαρμογή συστάσεων ανά χώρα, οι οποίες αφορούν διαρθρωτικές προκλήσεις που είναι σκόπιμο να αντιμετωπιστούν μέσω πολυετών επενδύσεων που εμπίπτουν στο πεδίο εφαρμογής του ΕΚΤ+, λαμβάνοντας υπόψη τον πυλώνα, τον κοινωνικό πίνακα αποτελεσμάτων, αναθεωρημένο βάσει της υιοθέτησης νέων στόχων που καθορίζονται στο Σχέδιο δράσεως για τον κοινωνικό πυλώνα, και τις περιφερειακές ιδιαιτερότητες.
                     Η Επιτροπή και τα κράτη μέλη θα πρέπει να διασφαλίζουν τη συνοχή, τον συντονισμό και τη συμπληρωματικότητα μεταξύ του σκέλους του ΕΚΤ+ υπό επιμερισμένη διαχείριση και άλλων ενωσιακών ταμείων, προγραμμάτων και μέσων, όπως το ΤΔΜ, το ΕΤΠΑ, το πρόγραμμα EU4Health, ο Μηχανισμός Ανάκαμψης και Ανθεκτικότητας που θεσπίστηκε με τον κανονισμό (ΕΕ) 2021/241 του Ευρωπαϊκού Κοινοβουλίου και του Συμβουλίου (18), το Ευρωπαϊκό Ταμείο Προσαρμογής στην Παγκοσμιοποίηση για τους απολυμένους εργαζόμενους που θεσπίστηκε με τον κανονισμό (ΕΕ) 2021/691 του Ευρωπαϊκού Κοινοβουλίου και του Συμβουλίου (19), το ΕΤΘΑΥ, το Erasmus+, το ΤΑΜΕ, το πρόγραμμα «Ορίζων Ευρώπη», το ΕΓΤΑΑ, το πρόγραμμα «Ψηφιακή Ευρώπη» που θεσπίστηκε με τον κανονισμό (ΕΕ) 2021/694 του Ευρωπαϊκού Κοινοβουλίου και του Συμβουλίου (20), το πρόγραμμα InvestEU, το πρόγραμμα «Δημιουργική Ευρώπη» που θεσπίστηκε με τον κανονισμό (ΕΕ) 2021/818 του Ευρωπαϊκού Κοινοβουλίου και του Συμβουλίου (21), το Ευρωπαϊκό Σώμα Αλληλεγγύης που θεσπίστηκε με τον κανονισμό (ΕΕ) 2021/888 του Ευρωπαϊκού Κοινοβουλίου και του Συμβουλίου (22), και το Μέσο Τεχνικής Υποστήριξης που θεσπίστηκε με τον κανονισμό (ΕΕ) 2021/240 του Ευρωπαϊκού Κοινοβουλίου και του Συμβουλίου (23).
                     Ειδικότερα, η Επιτροπή και τα κράτη μέλη θα πρέπει να εξασφαλίζουν, σε όλα τα στάδια της διαδικασίας, τον αποτελεσματικό συντονισμό προκειμένου να διαφυλάσσονται η συνέπεια, η συνοχή, η συμπληρωματικότητα και η συνέργεια μεταξύ των πηγών χρηματοδότησης, συμπεριλαμβανομένης της τεχνικής τους βοήθειας.
                  
               
                     (23)
                  
                  
                     Μέσω της στήριξης των ειδικών στόχων του παρόντος κανονισμού δια της συμβολής του στο πλαίσιο του στόχου «Μια πιο κοινωνική Ευρώπη χωρίς αποκλεισμούς μέσω της υλοποίησης του ευρωπαϊκού πυλώνα κοινωνικών δικαιωμάτων», ως αναφέρεται στον κανονισμό (EΕ) 2021/1060, το ΕΚΤ+ θα συνεχίσει να συμβάλλει σε στρατηγικές εδαφικής και τοπικής ανάπτυξης για την εφαρμογή του πυλώνα. Θα στηρίζει τα εργαλεία που ορίζονται στο άρθρο 28 του εν λόγω κανονισμού συμβάλλοντας επίσης στην επίτευξη του στόχου «Μια Ευρώπη πιο κοντά στους πολίτες της μέσω της προώθησης της βιώσιμης και ολοκληρωμένης ανάπτυξης όλων των τύπων περιοχών και τοπικών πρωτοβουλιών», ως αναφέρεται στον κανονισμό (EΕ) 2021/1060, μεταξύ άλλων μέσω μέτρων για τη μείωση της φτώχειας και την κοινωνική ένταξη, λαμβάνοντας υπόψη τις ιδιαιτερότητες των αστικών, αγροτικών και παράκτιων περιοχών, με σκοπό την αντιμετώπιση των κοινωνικοοικονομικών ανισοτήτων στις πόλεις και τις περιφέρειες.
                  
               
                     (24)
                  
                  
                     Προκειμένου να διασφαλιστεί ότι η κοινωνική διάσταση της Ευρώπης, όπως ορίζεται στον πυλώνα, προωθείται δεόντως και ότι ένα ελάχιστο μέρος των πόρων διατίθεται υπέρ όσων έχουν μεγαλύτερη ανάγκη, τα κράτη μέλη θα πρέπει να διαθέτουν για την προώθηση της κοινωνικής ένταξης τουλάχιστον το 25 % των πόρων τους από το σκέλος του ΕΚΤ+ υπό επιμερισμένη διαχείριση.
                  
               
                     (25)
                  
                  
                     Προκειμένου να αντιμετωπιστεί το σταθερά υψηλό επίπεδο παιδικής φτώχειας στην Ένωση, και σύμφωνα με την αρχή 11 του πυλώνα η οποία ορίζει ότι τα παιδιά έχουν το δικαίωμα στην προστασία από τη φτώχεια και τα παιδιά από μειονεκτικά περιβάλλοντα έχουν δικαίωμα σε ειδικά μέτρα για την ενίσχυση της ισότητας των ευκαιριών, τα κράτη μέλη θα πρέπει να διαθέσουν ενδεδειγμένο ποσό από τους πόρους τους από το σκέλος του ΕΚΤ+ υπό επιμερισμένη διαχείριση για την υλοποίηση της εγγύησης για τα παιδιά για δραστηριότητες αντιμετώπισης της παιδικής φτώχειας σύμφωνα με τους ειδικούς στόχους του ΕΚΤ+ που επιτρέπουν τον προγραμματισμό πόρων για δράσεις που στηρίζουν άμεσα τα παιδιά όσον αφορά την ισότιμη πρόσβαση σε παιδική φροντίδα, εκπαίδευση, υγειονομική περίθαλψη, αξιοπρεπή στέγαση και κατάλληλη διατροφή. Τα κράτη μέλη με μέσο ποσοστό παιδιών ηλικίας έως 18 ετών που διατρέχουν κίνδυνο φτώχειας ή κοινωνικού αποκλεισμού για την περίοδο 2017-2019, με βάση τα στοιχεία της Eurostat, θα πρέπει να διαθέτουν τουλάχιστον το 5 % των πόρων τους από το σκέλος του ΕΚΤ+ υπό επιμερισμένη διαχείριση για τις εν λόγω δραστηριότητες. Οι πράξεις που συμβάλλουν στην εν λόγω απαίτηση θεματικής συγκέντρωσης θα πρέπει να συνυπολογίζονται στην απαίτηση θεματικής συγκέντρωσης του 25 % για την κοινωνική ένταξη, όταν αυτές προγραμματίζονται στο πλαίσιο των σχετικών ειδικών στόχων.
                  
               
                     (26)
                  
                  
                     Για να διευκολυνθεί η οικονομική ανάκαμψη χωρίς αποκλεισμούς μετά από μείζονα κρίση και για να στηριχτεί η απασχόληση των νέων σε έναν μεταβαλλόμενο κόσμο εργασίας και υπό το πρίσμα των σταθερά υψηλών επιπέδων ανεργίας και οικονομικής αδράνειας των νέων σε ορισμένα κράτη μέλη και περιφέρειες, είναι αναγκαίο όλα τα κράτη μέλη να επενδύουν ενδεδειγμένο ποσό από τους πόρους τους από το ΕΚΤ+ σε μέτρα για τη στήριξη της απασχόλησης και των δεξιοτήτων των νέων, μεταξύ άλλων μέσω της υλοποίησης προγραμμάτων στο πλαίσιο των εγγυήσεων για τη νεολαία. Με βάση τις δράσεις που υποστηρίχθηκαν από την πρωτοβουλία για την απασχόληση των νέων κατά την περίοδο προγραμματισμού 2014-2020 στο πλαίσιο του κανονισμού (ΕΕ) αριθ. 1304/2013 του Ευρωπαϊκού Κοινοβουλίου και του Συμβουλίου (24) οι οποίες απευθύνονταν σε μεμονωμένα πρόσωπα, και με βάση τα διδάγματα που αντλήθηκαν από αυτές, τα κράτη μέλη θα πρέπει να προωθήσουν περαιτέρω διαδρομές επανένταξης στην ποιοτική απασχόληση και εκπαίδευση και να επενδύσουν στην έγκαιρη πρόβλεψη και την αποτελεσματική προβολή δίνοντας προτεραιότητα, κατά περίπτωση, στους μακροχρόνια ανέργους, οικονομικά αδρανείς και μειονεκτούντες νέους, μεταξύ άλλων μέσω των κοινωνικομορφωτικών δραστηριοτήτων για τους νέους. Τα κράτη μέλη θα πρέπει επίσης να επενδύουν σε μέτρα για τη διευκόλυνση της μετάβασης από το σχολείο στην εργασία καθώς και στην ενίσχυση των υπηρεσιών απασχόλησης με επαρκείς ικανότητες με στόχο την παροχή εξατομικευμένης και ολιστικής στήριξης και καλύτερα στοχευμένων προσφορών στους νέους. Με την πλήρη ενσωμάτωση της πρωτοβουλίας για την απασχόληση των νέων στο ΕΚΤ+, η υλοποίηση στοχευμένων δράσεων για την απασχόληση των νέων θα είναι αποτελεσματικότερη και αποδοτικότερη και το πεδίο εφαρμογής θα επεκταθεί σε διαρθρωτικά μέτρα και μεταρρυθμίσεις, εξασφαλίζοντας έτσι καλύτερη αντιστοίχιση μεταξύ της χρηματοδοτικής στήριξης της Ένωσης και της εφαρμογής των ενισχυμένων εγγυήσεων για τη νεολαία.
                     Η αναβάθμιση των δεξιοτήτων και η απόκτηση νέων και διαφορετικών δεξιοτήτων θα πρέπει να βοηθήσουν τους νέους να αξιοποιήσουν τις ευκαιρίες των αναπτυσσόμενων τομέων και να προετοιμαστούν για τη μεταβαλλόμενη φύση της εργασίας, αξιοποιώντας παράλληλα τις ευκαιρίες που προκύπτουν από την ψηφιακή και την πράσινη μετάβαση και τον μετασχηματισμό των ενωσιακών βιομηχανικών οικοσυστημάτων. Ως εκ τούτου, τα κράτη μέλη με μέσο ποσοστό νέων ηλικίας 15 έως 29 ετών που βρίσκονται εκτός απασχόλησης, εκπαίδευσης ή κατάρτισης υψηλότερο του μέσου όρου της Ένωσης για την περίοδο 2017-2019, με βάση τα στοιχεία της Eurostat, θα πρέπει να διαθέσουν για τις εν λόγω δράσεις τουλάχιστον το 12,5 % των πόρων τους που προέρχονται από το σκέλος του ΕΚΤ+ υπό επιμερισμένη διαχείριση.
                  
               
                     (27)
                  
                  
                     Σύμφωνα με το άρθρο 349 ΣΛΕΕ και το άρθρο 2 του πρωτοκόλλου αριθ. 6 για τις ειδικές διατάξεις του στόχου 6 στα πλαίσια των δραστηριοτήτων των διαρθρωτικών ταμείων στη Φινλανδία και τη Σουηδία της Πράξης Προσχώρησης του 1994 (25), οι εξόχως απόκεντρες και οι βόρειες αραιοκατοικημένες περιοχές δικαιούνται ειδικά μέτρα στο πλαίσιο κοινών πολιτικών και ενωσιακών προγραμμάτων. Λόγω των μόνιμων περιορισμών που αντιμετωπίζουν οι περιοχές αυτές, όπως η συρρίκνωση του πληθυσμού, απαιτείται ειδική στήριξη.
                  
               
                     (28)
                  
                  
                     Η αποτελεσματική και αποδοτική υλοποίηση των δράσεων που υποστηρίζονται από το ΕΚΤ+ εξαρτάται από την ορθή διακυβέρνηση και τη σύμπραξη όλων των παραγόντων στα σχετικά εδαφικά επίπεδα και των κοινωνικοοικονομικών φορέων, ιδίως των κοινωνικών εταίρων και οργανώσεων της κοινωνίας των πολιτών. Ως εκ τούτου, είναι σημαντικό όλα τα κράτη μέλη να διαθέτουν ενδεδειγμένο ποσό από τους πόρους τους από το σκέλος του ΕΚΤ+ υπό επιμερισμένη διαχείριση στη διασφάλιση της ουσιαστικής συμμετοχής των κοινωνικών εταίρων και οργανώσεων της κοινωνίας των πολιτών στην υλοποίηση του σκέλους του ΕΚΤ+ υπό επιμερισμένη διαχείριση. Θα συμμετέχουν φορείς που εκπροσωπούν την κοινωνία των πολιτών, όπως οι περιβαλλοντικοί εταίροι, οι μη κυβερνητικές οργανώσεις και οι φορείς που είναι υπεύθυνοι για την προώθηση της κοινωνικής ένταξης, των θεμελιωδών δικαιωμάτων, των δικαιωμάτων των ατόμων με αναπηρίες, της ισότητας των φύλων και της απαγόρευσης των διακρίσεων. Τα κράτη μέλη με σύσταση ανά χώρα σχετικά με την ανάπτυξη ικανοτήτων των κοινωνικών εταίρων ή των οργανώσεων της κοινωνίας των πολιτών θα πρέπει να διαθέτουν τουλάχιστον το 0,25 % των πόρων τους από το σκέλος του ΕΚΤ+ υπό επιμερισμένη διαχείριση για τον σκοπό αυτό, λόγω των ειδικών αναγκών τους στον εν λόγω τομέα.
                  
               
                     (29)
                  
                  
                     Για να μπορούν οι πολιτικές να ανταποκρίνονται περισσότερο στις κοινωνικές αλλαγές και για να ενθαρρυνθούν και να υποστηριχθούν καινοτόμες λύσεις, έχει ζωτική σημασία η στήριξη της κοινωνικής καινοτομίας. Ειδικότερα, η δοκιμή και η αξιολόγηση καινοτόμων λύσεων πριν εφαρμοσθούν ευρέως έχουν καθοριστική σημασία για τη βελτίωση της αποδοτικότητας των πολιτικών και, επομένως, δικαιολογούν την ειδική στήριξη από το ΕΚΤ+. Οι επιχειρήσεις της κοινωνικής οικονομίας θα μπορούσαν να διαδραματίσουν καίριο ρόλο στην υλοποίηση της κοινωνικής καινοτομίας και στη συμβολή στην οικονομική και κοινωνική ανθεκτικότητα. Ο ορισμός της επιχείρησης κοινωνικής οικονομίας θα πρέπει να εναρμονισθεί με τους ορισμούς που προβλέπονται στη νομοθεσία των κρατών μελών και στα συμπεράσματα του Συμβουλίου, της 7ης Δεκεμβρίου 2015, σχετικά με την προαγωγή της κοινωνικής οικονομίας ως βασικού μοχλού οικονομικής και κοινωνικής ανάπτυξης στην Ευρώπη. Επιπλέον, με σκοπό την ενίσχυση της αλληλοενημέρωσης και της ανταλλαγής γνώσεων και πρακτικών, τα κράτη μέλη θα πρέπει να ενθαρρύνονται να συνεχίσουν την διακρατική συνεργασία τους στο πλαίσιο της επιμερισμένης διαχείρισης στους τομείς της απασχόλησης, της εκπαίδευσης και κατάρτισης και της κοινωνικής ένταξης σύμφωνα με τους ειδικούς στόχους του ΕΚΤ+.
                  
               
                     (30)
                  
                  
                     Τα κράτη μέλη και η Επιτροπή θα πρέπει να διασφαλίζουν τη συμβολή του ΕΚΤ+ στην προώθηση της ισότητας μεταξύ γυναικών και ανδρών σύμφωνα με το άρθρο 8 ΣΛΕΕ, με σκοπό την προώθηση της ίσης μεταχείρισης και των ίσων ευκαιριών μεταξύ ανδρών και γυναικών σε όλους τους τομείς, όπως τη συμμετοχή στην αγορά εργασίας, τους όρους και τις συνθήκες απασχόλησης και τη σταδιοδρομία. Θα πρέπει επίσης να διασφαλίζουν ότι το ΕΚΤ+ προωθεί την ισότητα των ευκαιριών για όλους, χωρίς διακρίσεις, σύμφωνα το άρθρο 10 ΣΛΕΕ, προάγει την ισότιμη ένταξη των ατόμων με αναπηρίες στην κοινωνία και συμβάλλει στην εφαρμογή της Σύμβασης του ΟΗΕ για τα Δικαιώματα των Ατόμων με Αναπηρίες που εγκρίθηκε στις 13 Δεκεμβρίου 2006 στη Νέα Υόρκη. Το ΕΚΤ+ θα πρέπει να προωθεί την προσβασιμότητα των ατόμων με αναπηρίες με σκοπό τη βελτίωση της ένταξης στην απασχόληση, την εκπαίδευση και την κατάρτιση και, ως εκ τούτου, την ενίσχυση της ένταξής τους σε όλους τους τομείς της ζωής. Η προώθηση της προσβασιμότητας θα πρέπει να λαμβάνεται υπόψη σε όλες τις διαστάσεις και σε όλα τα στάδια της προετοιμασίας, παρακολούθησης, υλοποίησης και αξιολόγησης των προγραμμάτων, εγκαίρως και συστηματικώς, ενώ παράλληλα θα πρέπει να εξασφαλίζεται η ανάληψη συγκεκριμένων δράσεων για την προαγωγή της ισότητας των φύλων και των ίσων ευκαιριών. Το ΕΚΤ+ θα πρέπει επίσης να προωθεί τη μετάβαση από τη φροντίδα εντός ειδικών δομών ή ιδρυμάτων στη φροντίδα σε επίπεδο οικογένειας και κοινότητας, ιδίως για τα άτομα που αντιμετωπίζουν πολλαπλές διακρίσεις. Το ΕΚΤ+ δεν θα πρέπει να στηρίζει καμία δράση που συμβάλλει στον διαχωρισμό ή τον κοινωνικό αποκλεισμό. Ο κανονισμός (EU) 2021/1060 προβλέπει ότι οι κανόνες επιλεξιμότητας των δαπανών καθορίζονται σε εθνικό επίπεδο, με ορισμένες εξαιρέσεις για τις οποίες απαιτείται η θέσπιση ειδικών διατάξεων σχετικά με το σκέλος του ΕΚΤ+ υπό επιμερισμένη διαχείριση.
                  
               
                     (31)
                  
                  
                     Όλες οι πράξεις θα πρέπει να επιλέγονται και να υλοποιούνται σύμφωνα με τον Χάρτη των Θεμελιωδών Δικαιωμάτων της Ευρωπαϊκής Ένωσης (ο «Χάρτης»). Η Επιτροπή θα πρέπει να εξασφαλίζει ότι οι καταγγελίες αξιολογούνται εγκαίρως, συμπεριλαμβανομένων των καταγγελιών που αφορούν παραβιάσεις του Χάρτη, θα πρέπει δε να ενημερώνει τον καταγγέλλοντα για το αποτέλεσμα της αξιολόγησης σύμφωνα με την ανακοίνωση της Επιτροπής της 19ης Ιανουαρίου 2017 με τίτλο «Δίκαιο της ΕΕ: Καλύτερη εφαρμογή για καλύτερα αποτελέσματα».
                  
               
                     (32)
                  
                  
                     Για την διοικητική απλοποίηση της συλλογής δεδομένων, οι απαιτήσεις υποβολής εκθέσεων θα πρέπει να είναι όσο το δυνατόν απλούστερες. Όταν τα εν λόγω δεδομένα είναι διαθέσιμα σε μητρώα ή ισοδύναμες πηγές, τα κράτη μέλη θα πρέπει να επιτρέπουν στις διαχειριστικές αρχές να συλλέγουν δεδομένα από μητρώα.
                  
               
                     (33)
                  
                  
                     Όσον αφορά την επεξεργασία δεδομένων προσωπικού χαρακτήρα στο πλαίσιο του παρόντος κανονισμού, οι υπεύθυνοι επεξεργασίας των δεδομένων στα κράτη μέλη θα πρέπει να εκτελούν τα καθήκοντά τους για τους σκοπούς του παρόντος κανονισμού σύμφωνα με τον κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου (26). Θα πρέπει να διασφαλίζεται η αξιοπρέπεια και ο σεβασμός της ιδιωτικής ζωής των τελικών αποδεκτών των πράξεων στο πλαίσιο του ειδικού στόχου «αντιμετώπιση της υλικής στέρησης με παροχή τροφίμων και/ή βασικής υλικής βοήθειας προς τους απόρους, συμπεριλαμβανομένων των παιδιών, και παροχή συνοδευτικών μέτρων προς υποστήριξη της κοινωνικής ένταξής τους». Προκειμένου να αποφευχθεί ο στιγματισμός, δεν θα πρέπει να υποχρεούνται τα άτομα που λαμβάνουν τρόφιμα και/ή άλλη βασική υλική βοήθεια να ταυτοποιούνται κατά τη λήψη της στήριξης και κατά τη συμμετοχή τους σε έρευνες σχετικά με τους απόρους που έχουν επωφεληθεί από το ΕΚΤ+.
                  
               
                     (34)
                  
                  
                     Κοινωνικός πειραματισμός αποκαλείται η δοκιμή έργων σε μικρή κλίμακα η οποία επιτρέπει τη συγκέντρωση στοιχείων σχετικά με την εφικτότητα κοινωνικών καινοτομιών. Θα πρέπει να επιτρέπεται και να ενθαρρύνεται η δοκιμή ιδεών σε τοπικό επίπεδο, οι δε επιτυχημένες ιδέες να υλοποιούνται σε ευρύτερη κλίμακα ή να μεταφέρονται σε άλλα πλαίσια σε άλλες περιφέρειες ή κράτη μέλη με χρηματοδοτική στήριξη από το ΕΚΤ+ ή σε συνδυασμό με άλλες πηγές.
                  
               
                     (35)
                  
                  
                     Το ΕΚΤ+ θεσπίζει διατάξεις περί ελεύθερης κυκλοφορίας των εργαζομένων χωρίς διακρίσεις, εξασφαλίζοντας στενή συνεργασία μεταξύ των δημόσιων υπηρεσιών απασχόλησης των κρατών μελών, της Επιτροπής και των κοινωνικών εταίρων. Το ευρωπαϊκό δίκτυο υπηρεσιών απασχόλησης θα πρέπει να προωθεί την καλύτερη λειτουργία των αγορών εργασίας, διευκολύνοντας τη διασυνοριακή κινητικότητα των εργαζομένων, ιδίως μέσω των διασυνοριακών συμπράξεων, καθώς και τη μεγαλύτερη διαφάνεια των πληροφοριών σχετικά με τις αγορές εργασίας. Το πεδίο εφαρμογής του ΕΚΤ+ θα πρέπει να περιλαμβάνει την ανάπτυξη και τη στήριξη στοχευμένων προγραμμάτων κινητικότητας με σκοπό την πλήρωση κενών θέσεων εργασίας όπου εντοπίζονται ελλείψεις στην αγορά εργασίας.
                  
               
                     (36)
                  
                  
                     Η έλλειψη πρόσβασης των πολύ μικρών επιχειρήσεων, των κοινωνικών επιχειρήσεων και των φορέων της κοινωνικής οικονομίας σε χρηματοδοτικούς πόρους αποτελεί ένα από τα κύρια εμπόδια για τη δημιουργία επιχειρήσεων, ιδίως για τα πιο απομακρυσμένα από την αγορά εργασίας άτομα. Στο πλαίσιο του σκέλους EaSI, ο παρών κανονισμός θα πρέπει να θεσπίσει διατάξεις για να δημιουργηθεί ένα οικοσύστημα αγοράς, προκειμένου να ενισχυθούν η προσφορά χρηματοδοτικών πόρων και η πρόσβαση των κοινωνικών επιχειρήσεων σε αυτούς, καθώς και να καλυφθεί η ζήτηση που προέρχεται από όσους χρειάζονται περισσότερο τους πόρους αυτούς, ιδίως από ανέργους, γυναίκες και ευάλωτα άτομα που επιθυμούν να ξεκινήσουν ή να αναπτύξουν μια πολύ μικρή επιχείρηση. Ο εν λόγω στόχος θα επιδιωχθεί επίσης μέσω χρηματοδοτικών μέσων και δημοσιονομικών εγγυήσεων στο πλαίσιο του σκέλους πολιτικής «Κοινωνικές επενδύσεις και δεξιότητες» του ταμείου InvestEU. Οι επιχειρήσεις της κοινωνικής οικονομίας, όταν ορίζονται βάσει της εθνικής νομοθεσίας, θα πρέπει να θεωρούνται κοινωνικές επιχειρήσεις κατά την έννοια του σκέλους EaSI, ανεξάρτητα από το νομικό καθεστώς τους, εφόσον οι εν λόγω επιχειρήσεις συμμορφώνονται με τον οικείο ορισμό που παρέχεται στον παρόντα κανονισμό.
                  
               
                     (37)
                  
                  
                     Οι παράγοντες της αγοράς κοινωνικών επενδύσεων, συμπεριλαμβανομένων των φιλανθρωπικών φορέων, θα μπορούσαν να διαδραματίσουν καίριο ρόλο στην επίτευξη διαφόρων στόχων του ΕΚΤ+, δεδομένου ότι προσφέρουν χρηματοδότηση καθώς και καινοτόμες και συμπληρωματικές προσεγγίσεις για την καταπολέμηση του κοινωνικού αποκλεισμού και της φτώχειας, τη μείωση της ανεργίας και τη συμβολή στην επίτευξη των ΣΒΑ. Ως εκ τούτου, είναι σκόπιμη η συμμετοχή, κατά περίπτωση, φιλανθρωπικών φορέων, όπως ιδρυμάτων και δωρητών, σε δράσεις του ΕΚΤ+, εφόσον δεν έχουν πολιτική ή κοινωνική ατζέντα που συγκρούεται με τα ιδανικά της Ένωσης, ιδίως σε δράσεις που στοχεύουν στην ανάπτυξη του οικοσυστήματος της αγοράς κοινωνικών επενδύσεων.
                  
               
                     (38)
                  
                  
                     Χρειάζεται καθοδήγηση κατά την έννοια του σκέλους EaSI όσον αφορά την ανάπτυξη κοινωνικών υποδομών και συναφών υπηρεσιών, ιδίως για την κοινωνική στέγαση, τη φροντίδα παιδιών και την εκπαίδευση, την υγειονομική περίθαλψη και τη μακροχρόνια φροντίδα, συμπεριλαμβανομένων των εγκαταστάσεων για την υποβοήθηση της μετάβασης από τις ιδρυματικές υπηρεσίες φροντίδας σε υπηρεσίες φροντίδας σε επίπεδο οικογένειας και κοινότητας, λαμβάνοντας παράλληλα υπόψη τις απαιτήσεις προσβασιμότητας για τα άτομα με αναπηρίες.
                  
               
                     (39)
                  
                  
                     Λαμβάνοντας υπόψη τη σημασία που έχει η αντιμετώπιση της κλιματικής αλλαγής σύμφωνα με τις δεσμεύσεις της Ένωσης για την εφαρμογή της Συμφωνίας του Παρισιού, που εγκρίθηκε στο πλαίσιο της σύμβασης-πλαισίου των Ηνωμένων Εθνών για την κλιματική αλλαγή (27) και των ΣΒΑ, ο παρών κανονισμός θα βοηθήσει να ενσωματωθεί η δράση για το κλίμα στις πολιτικές της Ένωσης και να επιτευχθεί η επιδιωκόμενη συνολική διάθεση του 30 % των δαπανών του ενωσιακού προϋπολογισμού για τη στήριξη κλιματικών στόχων. Κατά τη διάρκεια της προετοιμασίας και της εφαρμογής θα προσδιοριστούν σχετικές δράσεις, οι οποίες θα επανεξεταστούν στο πλαίσιο της ενδιάμεσης αξιολόγησης.
                  
               
                     (40)
                  
                  
                     Δυνάμει της απόφασης 2013/755/ΕΕ του Συμβουλίου (28), τα πρόσωπα και οι οντότητες που είναι εγκατεστημένα σε υπερπόντιες χώρες και εδάφη (ΥΧΕ) πρέπει να είναι επιλέξιμα για χρηματοδότηση, με την επιφύλαξη των κανόνων και στόχων του σκέλους EaSI και των ρυθμίσεων που ισχύουν στο κράτος μέλος με το οποίο είναι συνδεδεμένα τα ΥΧΕ.
                  
               
                     (41)
                  
                  
                     Οι τρίτες χώρες που είναι μέλη του Ευρωπαϊκού Οικονομικού Χώρου μπορούν να συμμετέχουν σε προγράμματα της Ένωσης στο πλαίσιο της συνεργασίας δυνάμει της συμφωνίας του Ευρωπαϊκού Οικονομικού Χώρου (29), η οποία προβλέπει την υλοποίηση των προγραμμάτων βάσει της απόφασης στο πλαίσιο της εν λόγω συμφωνίας. Τρίτες χώρες μπορούν επίσης να συμμετάσχουν βάσει άλλων νομικών μέσων. Θα πρέπει να εισαχθεί στον παρόντα κανονισμό ειδική διάταξη που θα υποχρεώνει τρίτες χώρες να παρέχουν στον αρμόδιο διατάκτη, την Ευρωπαϊκή Υπηρεσία Καταπολέμησης της Απάτης (OLAF) και το Ευρωπαϊκό Ελεγκτικό Συνέδριο τα δικαιώματα και την πρόσβαση που απαιτούνται ώστε να ασκούν πλήρως τις αντίστοιχες αρμοδιότητές τους.
                  
               
                     (42)
                  
                  
                     Είναι σκόπιμο να καθοριστούν δείκτες για τους σκοπούς της υποβολής εκθέσεων στο πλαίσιο του σκέλους EaSI. Οι εν λόγω δείκτες θα πρέπει να βασίζονται στα αποτελέσματα, να είναι αντικειμενικοί, να ανακτώνται εύκολα και να είναι αναλογικοί προς το μερίδιο του σκέλους EaSI εντός του συνολικού προγράμματος του ΕΚΤ+. Θα πρέπει να καλύπτουν τους επιχειρησιακούς στόχους και τις χρηματοδοτικές δραστηριότητες στο πλαίσιο του σκέλους EaSI, χωρίς να απαιτείται ο καθορισμός αντίστοιχων στόχων.
                  
               
                     (43)
                  
                  
                     Σύμφωνα με τον δημοσιονομικό κανονισμό, τον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (30) και τους κανονισμούς (ΕΚ, Ευρατόμ) αριθ. 2988/95 (31), (Ευρατόμ, ΕΚ) αριθ. 2185/96 (32) και (ΕΕ) 2017/1939 (33) του Συμβουλίου, τα οικονομικά συμφέροντα της Ένωσης πρέπει να προστατεύονται μέσω αναλογικών μέτρων, συμπεριλαμβανομένων μέτρων σχετικά με την πρόληψη, τον εντοπισμό, τη διόρθωση και τη διερεύνηση παρατυπιών, μεταξύ των οποίων απάτες, την ανάκτηση των απολεσθέντων, αχρεωστήτως καταβληθέντων ή μη ορθώς χρησιμοποιηθέντων κονδυλίων. Ειδικότερα, σύμφωνα με τους κανονισμούς (Ευρατόμ, ΕΚ) αριθ. 2185/96 και (ΕΕ, Ευρατόμ) αριθ. 883/2013, η OLAF έχει την εξουσία να διενεργεί διοικητικές έρευνες, μεταξύ των οποίων και επιτόπιους ελέγχους και εξακριβώσεις, με στόχο να διαπιστωθεί αν υπήρξε απάτη, διαφθορά ή οποιαδήποτε άλλη παράνομη δραστηριότητα σε βάρος των οικονομικών συμφερόντων της Ένωσης.
                     Η Ευρωπαϊκή Εισαγγελία έχει την εξουσία, σύμφωνα με τον κανονισμό (ΕΕ) 2017/1939, να διερευνά και να διώκει αξιόποινες πράξεις που θίγουν τα οικονομικά συμφέροντα της Ένωσης κατά τα οριζόμενα στην οδηγία (ΕΕ) 2017/1371 του Ευρωπαϊκού Κοινοβουλίου και του Συμβουλίου (34). Σύμφωνα με τον δημοσιονομικό κανονισμό, κάθε πρόσωπο ή οντότητα που είναι αποδέκτης κονδυλίων της Ένωσης υποχρεούται να συνεργάζεται πλήρως για την προστασία των οικονομικών συμφερόντων της Ένωσης, να παρέχει τα αναγκαία δικαιώματα και πρόσβαση στην Επιτροπή, στην OLAF, στο Ελεγκτικό Συνέδριο και, όσον αφορά τα κράτη μέλη που συμμετέχουν στην ενισχυμένη συνεργασία σύμφωνα με τον κανονισμό (ΕΕ) 2017/1939, στην Ευρωπαϊκή Εισαγγελία, και να διασφαλίζει ότι κάθε τρίτος που συμμετέχει στην εκτέλεση κονδυλίων της Ένωσης παρέχει ισοδύναμα δικαιώματα.
                  
               
                     (44)
                  
                  
                     Στον παρόντα κανονισμό εφαρμόζονται οι οριζόντιοι δημοσιονομικοί κανόνες που έχουν θεσπιστεί από το Ευρωπαϊκό Κοινοβούλιο και το Συμβούλιο βάσει του άρθρου 322 ΣΛΕΕ. Οι εν λόγω κανόνες θεσπίζονται στον Δημοσιονομικό Κανονισμό και καθορίζουν ιδίως τη διαδικασία κατάρτισης και εκτέλεσης του προϋπολογισμού μέσω επιχορηγήσεων, βραβείων, προμηθειών, έμμεσης διαχείρισης, προβλέπουν δε ελέγχους της ευθύνης των οικονομικών φορέων. Οι κανόνες που θεσπίζονται βάσει του άρθρου 322 ΣΛΕΕ περιλαμβάνουν επίσης γενικό καθεστώς αιρεσιμότητας για την προστασία του προϋπολογισμού της Ένωσης.
                  
               
                     (45)
                  
                  
                     Δεδομένου ότι οι στόχοι του παρόντος κανονισμού, δηλαδή η ενίσχυση της αποτελεσματικότητας των αγορών εργασίας και η προώθηση της ισότιμης πρόσβασης σε ποιοτική απασχόληση, η βελτίωση της ίσης πρόσβασης στην εκπαίδευση και την κατάρτιση και της ποιότητάς τους, η προώθηση της κοινωνικής ένταξης και η συμβολή στην εξάλειψη της φτώχειας καθώς και οι στόχοι που προβλέπονται στο σκέλος EaSI δεν μπορούν να επιτευχθούν ικανοποιητικά από τα κράτη μέλη, μπορούν όμως, λόγω της κλίμακας ή των αποτελεσμάτων της δράσης, να επιτευχθούν καλύτερα σε επίπεδο Ένωσης, η Ένωση δύναται να λάβει μέτρα σύμφωνα με την αρχή της επικουρικότητας του άρθρου 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας του ιδίου άρθρου, ο παρών κανονισμός δεν υπερβαίνει τα αναγκαία για την επίτευξη των στόχων αυτών.
                  
               
                     (46)
                  
                  
                     Προκειμένου να τροποποιούνται ορισμένα μη ουσιώδη στοιχεία του παρόντος κανονισμού, θα πρέπει να ανατεθεί στην Επιτροπή η εξουσία να εκδίδει πράξεις σύμφωνα με το άρθρο 290 ΣΛΕΕ όσον αφορά την τροποποίηση και συμπλήρωση των παραρτημάτων για τους δείκτες. Είναι ιδιαίτερα σημαντικό η Επιτροπή να διεξάγει, κατά τις προπαρασκευαστικές της εργασίες, τις κατάλληλες διαβουλεύσεις, μεταξύ άλλων σε επίπεδο εμπειρογνωμόνων, οι οποίες να πραγματοποιούνται σύμφωνα με τις αρχές που ορίζονται στη διοργανική συμφωνία της 13ης Απριλίου 2016 για τη βελτίωση του νομοθετικού έργου (35). Πιο συγκεκριμένα, προκειμένου να εξασφαλιστεί η ίση συμμετοχή στην προετοιμασία των κατ’ εξουσιοδότηση πράξεων, το Ευρωπαϊκό Κοινοβούλιο και το Συμβούλιο λαμβάνουν όλα τα έγγραφα κατά τον ίδιο χρόνο με τους εμπειρογνώμονες των κρατών μελών, και οι εμπειρογνώμονές τους έχουν συστηματικά πρόσβαση στις συνεδριάσεις των ομάδων εμπειρογνωμόνων της Επιτροπής που ασχολούνται με την προετοιμασία κατ’ εξουσιοδότηση πράξεων.
                  
               
                     (47)
                  
                  
                     Προκειμένου να εξασφαλισθούν ενιαίες προϋποθέσεις για την εκτέλεση του παρόντος κανονισμού, θα πρέπει να ανατεθούν στην Επιτροπή εκτελεστικές αρμοδιότητες. Οι εκτελεστικές αρμοδιότητες που αφορούν το υπόδειγμα για τη δομημένη έρευνα τελικών αποδεκτών θα πρέπει να ασκούνται σύμφωνα με τη διαδικασία της συμβουλευτικής επιτροπής του άρθρου 4 του κανονισμού (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (36), δεδομένης της φύσης του εν λόγω υποδείγματος.
                  
               
                     (48)
                  
                  
                     Προκειμένου να καταστεί δυνατή η ταχεία αντιμετώπιση έκτακτων ή ασυνήθιστων περιστάσεων, όπως αναφέρεται στο Σύμφωνο Σταθερότητας και Ανάπτυξης, οι οποίες ενδέχεται να ανακύψουν κατά τη διάρκεια της περιόδου προγραμματισμού, θα πρέπει να ανατεθούν στην Επιτροπή εκτελεστικές εξουσίες για την έγκριση προσωρινών μέτρων ώστε να διευκολυνθεί η χρήση της στήριξης από το ΕΚΤ+ για την αντιμετώπιση τέτοιων περιστάσεων, με μέγιστη χρονική διάρκεια 18 μηνών. Η Επιτροπή θα πρέπει να θεσπίζει τα προσφορότερα μέτρα υπό το πρίσμα των έκτακτων ή ασυνήθιστων περιστάσεων που αντιμετωπίζει ένα κράτος μέλος, διατηρώντας παράλληλα τους στόχους του ΕΚΤ+, δίχως όμως να καθίσταται δυνατή η συμπερίληψη τροποποιήσεων στις απαιτήσεις θεματικής συγκέντρωσης. Επιπλέον, οι εκτελεστικές εξουσίες σε σχέση με τα προσωρινά μέτρα για τη χρήση της στήριξης από το ΕΚΤ+ για την αντιμετώπιση έκτακτων ή ασυνήθιστων περιστάσεων θα πρέπει να απονέμονται στην Επιτροπή χωρίς διαδικασίες επιτροπής, δεδομένου ότι το πεδίο εφαρμογής των εν λόγω μέτρων καθορίζεται από το Σύμφωνο Σταθερότητας και Ανάπτυξης και περιορίζεται στα μέτρα που προβλέπονται στον παρόντα κανονισμό. Η Επιτροπή θα πρέπει επίσης να παρακολουθεί την εφαρμογή και να εκτιμά την καταλληλότητα των προσωρινών μέτρων. Όταν η Επιτροπή κρίνει αναγκαία την τροποποίηση του κανονισμού λόγω έκτακτων ή ασυνήθιστων περιστάσεων, η τροποποίηση δεν θα πρέπει να περιλαμβάνει τις απαιτήσεις θεματικής συγκέντρωσης που σχετίζονται με την απασχόληση των νέων ούτε τη στήριξη των απόρων διότι οι νέοι και οι άποροι είναι συχνά οι πλέον πληττόμενοι από την κρίση. Ως εκ τούτου, είναι αναγκαίο να διασφαλιστεί ότι οι εν λόγω ομάδες-στόχοι θα υποστηρίζονται επαρκώς.
                  
               
                     (49)
                  
                  
                     Στη διαχείριση του ΕΚΤ+, η Επιτροπή θα πρέπει να επικουρείται από επιτροπή όπως αναφέρεται στο άρθρο 163 ΣΛΕΕ (η «επιτροπή ΕΚΤ+»). Για να μπορέσει η επιτροπή του ΕΚΤ+ να έχει στη διάθεσή της όλες τις απαραίτητες πληροφορίες και να αποκτήσει ένα ευρύ φάσμα απόψεων των σχετικών ενδιαφερόμενων μερών, η επιτροπή του ΕΚΤ+ θα πρέπει να είναι σε θέση να προσκαλεί εκπροσώπους χωρίς δικαίωμα ψήφου, υπό την προϋπόθεση ότι η ημερήσια διάταξη της συνεδρίασης απαιτεί τη συμμετοχή τους, συμπεριλαμβανομένων εκπροσώπων της Ευρωπαϊκής Τράπεζας Επενδύσεων και του Ευρωπαϊκού Ταμείου Επενδύσεων και σχετικών οργανώσεων της κοινωνίας των πολιτών.
                  
               
                     (50)
                  
                  
                     Προκειμένου να διασφαλιστεί ότι εξακολουθούν να αντιμετωπίζονται οι ιδιαιτερότητες κάθε σκέλους του ΕΚΤ+, η επιτροπή του ΕΚΤ+ θα πρέπει να συγκροτήσει ομάδες εργασίας για καθένα από τα σκέλη του ΕΚΤ+. Η σύνθεση και τα καθήκοντα των εν λόγω ομάδων εργασίας καθορίζονται από την επιτροπή του ΕΚΤ+. Οι ομάδες εργασίας θα πρέπει να έχουν τη δυνατότητα να προσκαλούν στις συνεδριάσεις τους εκπροσώπους της κοινωνίας των πολιτών καθώς και άλλα ενδιαφερόμενα μέρη. Τα καθήκοντα των ομάδων εργασίας μπορούν να περιλαμβάνουν τη διασφάλιση του συντονισμού και της συνεργασίας μεταξύ των αρχών των κρατών μελών και της Επιτροπής σχετικά με την υλοποίηση του ΕΚΤ+, συμπεριλαμβανομένης της διαβούλευσης σχετικά με το πρόγραμμα εργασίας του σκέλους EaSI, την παρακολούθηση της υλοποίησης κάθε σκέλους ΕΚΤ+, την ανταλλαγή εμπειριών και ορθών πρακτικών εντός και μεταξύ των σκελών ΕΚΤ+ και την προώθηση πιθανών συνεργειών με άλλα προγράμματα της Ένωσης.
                  
               
                     (51)
                  
                  
                     Προκειμένου να εξασφαλιστεί μεγαλύτερη διαφάνεια στην εφαρμογή του παρόντος κανονισμού, η Επιτροπή θα πρέπει να δημιουργήσει τους αναγκαίους δεσμούς με τις επιτροπές που δραστηριοποιούνται στον κοινωνικό τομέα και στον τομέα της απασχόλησης, όπως η Επιτροπή Απασχόλησης και Κοινωνικής Προστασίας ή η Συμβουλευτική Επιτροπή για την Υγεία και την Ασφάλεια στην Εργασία.
                  
               
                     (52)
                  
                  
                     Σύμφωνα με το άρθρο 193 παράγραφος 2 του δημοσιονομικού κανονισμού, η επιχορήγηση δράσεων που έχουν ήδη αρχίσει επιτρέπεται μόνον αν ο αιτών μπορεί να αποδείξει την ανάγκη έναρξης της δράσης πριν από την υπογραφή της συμφωνίας επιχορήγησης. Ωστόσο, οι δαπάνες που πραγματοποιήθηκαν πριν από την ημερομηνία που ζητήθηκε η επιχορήγηση δεν είναι επιλέξιμες με εξαίρεση δεόντως αιτιολογημένες εξαιρετικές περιπτώσεις. Προκειμένου να αποφευχθεί διαταραχή της ενωσιακής στήριξης επιζήμια για τα συμφέροντα της Ένωσης, θα πρέπει να είναι δυνατόν να προβλέπεται στην απόφαση χρηματοδότησης, για περιορισμένο χρονικό διάστημα στην αρχή του πολυετούς δημοσιονομικού πλαισίου 2021-2027, και μόνο σε δεόντως αιτιολογημένες περιπτώσεις, η επιλεξιμότητα των δραστηριοτήτων και των δαπανών από την αρχή του οικονομικού έτους 2021, ακόμη και αν αυτές έγιναν πριν από την υποβολή της αίτησης επιχορήγησης.
                  
               
                     (53)
                  
                  
                     Ως εκ τούτου, ο κανονισμός (ΕΕ) αριθ. 1296/2013 θα πρέπει να καταργηθεί.
                  
               
                     (54)
                  
                  
                     Προκειμένου να διασφαλιστεί η συνεχιζόμενη υποστήριξη στον σχετικό τομέα πολιτικής και να καταστεί δυνατή η υλοποίηση από την έναρξη του πολυετούς δημοσιονομικού πλαισίου 2021-2027, ο παρών κανονισμός θα πρέπει να τεθεί σε ισχύ επειγόντως την επομένη της δημοσιεύσεως του στην Επίσημη Εφημερίδα της Ευρωπαϊκής Ένωσης και θα πρέπει να εφαρμοστεί με αναδρομική ισχύ, όσον αφορά το σκέλος EaSI, από 1ης Ιανουαρίου 2021,
                  
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
         ΠΙΝΑΚΑΣ ΠΕΡΙΕΧΟΜΕΝΩΝ
         
                     Μέρος I
                  
                  Γενικές διατάξεις
                  
               
                     Άρθρο 1
                  
                  Αντικείμενο
                  
               
                     Άρθρο 2
                  
                  Ορισμοί
                  
               
                     Άρθρο 3
                  
                  Γενικοί στόχοι και μέθοδοι υλοποίησης του ΕΚΤ+
                  
               
                     Άρθρο 4
                  
                  Ειδικοί στόχοι του ΕΚΤ+
                  
               
                     Άρθρο 5
                  
                  Προϋπολογισμός
                  
               
                     Άρθρο 6
                  
                  Ισότητα των φύλων, ίσες ευκαιρίες και απαγόρευση των διακρίσεων
                  
               
                     Μέρος II
                  
                  Υλοποίηση υπό επιμερισμένη διαχείριση
                  
               
                     Κεφάλαιο I
                  
                  Κοινές διατάξεις σχετικά με τον προγραμματισμό
                  
               
                     Άρθρο 7
                  
                  Συνέπεια και θεματική συγκέντρωση
                  
               
                     Άρθρο 8
                  
                  Τήρηση του Χάρτη
                  
               
                     Άρθρο 9
                  
                  Σύμπραξη
                  
               
                     Άρθρο 10
                  
                  Στήριξη των απόρων
                  
               
                     Άρθρο 11
                  
                  Στήριξη της απασχόλησης των νέων
                  
               
                     Άρθρο 12
                  
                  Στήριξη στις σχετικές συστάσεις ανά χώρα
                  
               
                     Κεφάλαιο II
                  
                  Γενική στήριξη από το σκέλος του ΕΚΤ+ υπό επιμερισμένη διαχείριση
                  
               
                     Άρθρο 13
                  
                  Πεδίο εφαρμογής
                  
               
                     Άρθρο 14
                  
                  Δράσεις κοινωνικής καινοτομίας
                  
               
                     Άρθρο 15
                  
                  Διακρατική συνεργασία
                  
               
                     Άρθρο 16
                  
                  Επιλεξιμότητα
                  
               
                     Άρθρο 17
                  
                  Δείκτες και υποβολή εκθέσεων
                  
               
                     Κεφάλαιο III
                  
                  Στήριξη από το ΕΚΤ+ για την αντιμετώπιση της υλικής στέρησης
                  
               
                     Άρθρο 18
                  
                  Πεδίο εφαρμογής
                  
               
                     Άρθρο 19
                  
                  Αρχές
                  
               
                     Άρθρο 20
                  
                  Περιεχόμενο της προτεραιότητας
                  
               
                     Άρθρο 21
                  
                  Επιλεξιμότητα των πράξεων
                  
               
                     Άρθρο 22
                  
                  Επιλεξιμότητα των δαπανών
                  
               
                     Άρθρο 23
                  
                  Δείκτες και υποβολή εκθέσεων
                  
               
                     Άρθρο 24
                  
                  Λογιστικός έλεγχος
                  
               
                     Μέρος III
                  
                  Υλοποίηση υπό άμεση και έμμεση διαχείριση
                  
               
                     Κεφάλαιο I
                  
                  Επιχειρησιακοί στόχοι
                  
               
                     Άρθρο 25
                  
                  Επιχειρησιακοί στόχοι
                  
               
                     Κεφάλαιο II
                  
                  Επιλεξιμότητα
                  
               
                     Άρθρο 26
                  
                  Επιλέξιμες δράσεις
                  
               
                     Άρθρο 27
                  
                  Επιλέξιμες οντότητες
                  
               
                     Άρθρο 28
                  
                  Οριζόντιες αρχές
                  
               
                     Άρθρο 29
                  
                  Συμμετοχή τρίτων χωρών
                  
               
                     Κεφάλαιο III
                  
                  Γενικές διατάξεις
                  
               
                     Άρθρο 30
                  
                  Μορφές ενωσιακής χρηματοδότησης και μέθοδοι υλοποίησης
                  
               
                     Άρθρο 31
                  
                  Πρόγραμμα εργασίας
                  
               
                     Άρθρο 32
                  
                  Παρακολούθηση και εκθέσεις
                  
               
                     Άρθρο 33
                  
                  Προστασία των οικονομικών συμφερόντων της Ένωσης
                  
               
                     Άρθρο 34
                  
                  Αξιολόγηση
                  
               
                     Άρθρο 35
                  
                  Λογιστικοί έλεγχοι
                  
               
                     Άρθρο 36
                  
                  Πληροφόρηση, επικοινωνία και δημοσιότητα
                  
               
                     Μέρος IV
                  
                  Τελικές διατάξεις
                  
               
                     Άρθρο 37
                  
                  Άσκηση της εξουσιοδότησης
                  
               
                     Άρθρο 38
                  
                  Διαδικασία επιτροπής για το σκέλος του ΕΚΤ+ υπό επιμερισμένη διαχείριση
                  
               
                     Άρθρο 39
                  
                  Επιτροπή δυνάμει του άρθρου 163 ΣΛΕΕ
                  
               
                     Άρθρο 40
                  
                  Μεταβατικές διατάξεις για το σκέλος του ΕΚΤ+ υπό επιμερισμένη διαχείριση
                  
               
                     Άρθρο 41
                  
                  Μεταβατικές διατάξεις για το σκέλος EaSI
                  
               
                     Άρθρο 42
                  
                  Έναρξη ισχύος
                  
               
                     ΠΑΡΑΡΤΗΜΑ I
                  
                  Κοινοί δείκτες για τη γενική στήριξη από το σκέλος του ΕΚΤ+ υπό επιμερισμένη διαχείριση
                  
               
                     ΠΑΡΑΡΤΗΜΑ II
                  
                  Κοινοί δείκτες για τις δράσεις του ΕΚΤ+ που στοχεύουν στην κοινωνική ένταξη των απόρων στο πλαίσιο του ειδικού στόχου του άρθρου 4 παράγραφος 1 στοιχείο ιβ), σύμφωνα με το άρθρο 7 παράγραφος 5 πρώτο εδάφιο
                  
               
                     ΠΑΡΑΡΤΗΜΑ III
                  
                  Κοινοί δείκτες σχετικά με τη στήριξη από το ΕΚΤ+ για την αντιμετώπιση της υλικής στέρησης
                  
               
                     ΠΑΡΑΡΤΗΜΑ IV
                  
                  Δείκτες για το σκέλος EaSI
                  
               ΜΕΡΟΣ I
         
            ΓΕΝΙΚΕΣ ΔΙΑΤΑΞΕΙΣ
         
         
            Άρθρο 1
            Αντικείμενο
            Ο παρών κανονισμός θεσπίζει το Ευρωπαϊκό Κοινωνικό Ταμείο+ (ΕΚΤ+), το οποίο αποτελείται από δύο σκέλη: το σκέλος υπό επιμερισμένη διαχείριση (το «σκέλος του ΕΚΤ+ υπό επιμερισμένη διαχείριση») και το σκέλος «Απασχόληση και Κοινωνική Καινοτομία» (το «σκέλος EaSI»).
            Ο παρών κανονισμός καθορίζει τους στόχους του ΕΚΤ+, τον προϋπολογισμό του για την περίοδο 2021 έως 2027, τις μεθόδους υλοποίησης, τις μορφές ενωσιακής χρηματοδότησης και τους κανόνες για τη χορήγηση της χρηματοδότησης αυτής.
         
         
            Άρθρο 2
            Ορισμοί
            
               1.   Για τους σκοπούς του παρόντος κανονισμού, ισχύουν οι ακόλουθοι ορισμοί:
               
                           1)
                        
                        
                           «διά βίου μάθηση»: μάθηση σε όλες τις μορφές της, ήτοι, τυπική, μη τυπική και άτυπη, ανά πάσα ηλικία, που επιδιώκει τη βελτίωση ή την επικαιροποίηση των γνώσεων, των δεξιοτήτων, των ικανοτήτων και των στάσεων ή τη συμμετοχή στην κοινωνία σε μια προσωπική προοπτική, προοπτική του πολίτη, πολιτιστική προοπτική, κοινωνική προοπτική ή προοπτική απασχόλησης, συμπεριλαμβανομένης της παροχής υπηρεσιών προσανατολισμού και συμβουλών, περιλαμβάνει την προσχολική εκπαίδευση και φροντίδα, τη γενική εκπαίδευση, την επαγγελματική εκπαίδευση και κατάρτιση, την τριτοβάθμια εκπαίδευση, την εκπαίδευση ενηλίκων, τις κοινωνικομορφωτικές δραστηριότητες για τους νέους και άλλα μαθησιακά περιβάλλοντα εκτός της τυπικής εκπαίδευσης και κατάρτισης και κατά κανόνα προωθεί τη διατομεακή συνεργασία και ευέλικτες μαθησιακές διαδρομές·
                        
                     
                           2)
                        
                        
                           «υπήκοος τρίτης χώρας»: πρόσωπο που δεν είναι πολίτης της Ένωσης, μεταξύ αυτών απάτριδες και πρόσωπα απροσδιόριστης εθνικότητας·
                        
                     
                           3)
                        
                        
                           «βασική υλική βοήθεια»: τα αγαθά που πληρούν τις βασικές ανάγκες ενός ατόμου για μια ζωή με αξιοπρέπεια, όπως ενδύματα, προϊόντα υγιεινής, συμπεριλαμβανομένων των προϊόντων για τη γυναικεία υγιεινή, και σχολικά είδη·
                        
                     
                           4)
                        
                        
                           «μειονεκτούσα ομάδα»: ομάδα ατόμων που βρίσκεται σε ευάλωτες καταστάσεις, συμπεριλαμβανομένων των ατόμων που βιώνουν ή διατρέχουν κίνδυνο φτώχειας, κοινωνικού αποκλεισμού ή διακρίσεων στις πολλαπλές διαστάσεις τους·
                        
                     
                           5)
                        
                        
                           «βασικές ικανότητες»: οι γνώσεις, οι δεξιότητες και οι ικανότητες που χρειάζονται όλα τα άτομα, σε οποιοδήποτε στάδιο της ζωής τους, για την προσωπική τους ολοκλήρωση και ανάπτυξη, την απασχόληση, την κοινωνική ένταξη και την ενεργό συμμετοχή τους στα κοινά, ήτοι, γραφή και ανάγνωση· πολυγλωσσία· ικανότητες στα μαθηματικά, τις θετικές επιστήμες, την τεχνολογία, τις τέχνες και τη μηχανολογία· ψηφιακές ικανότητες· μέσα ενημέρωσης· προσωπικές, κοινωνικές και μεταγνωστικές ικανότητες· ικανότητες ενεργού συμμετοχής στα κοινά· επιχειρηματικότητα· πολιτιστική και διαπολιτισμική ευαισθητοποίηση και έκφραση· και κριτική σκέψη·
                        
                     
                           6)
                        
                        
                           «άποροι»: φυσικά πρόσωπα, είτε άτομα, οικογένειες, νοικοκυριά είτε ομάδες προσώπων, συμπεριλαμβανομένων παιδιών σε ευάλωτη κατάσταση και αστέγων ατόμων, των οποίων η ανάγκη για βοήθεια έχει διαπιστωθεί σύμφωνα με τα αντικειμενικά κριτήρια τα οποία έχουν θεσπίσει οι αρμόδιες εθνικές αρχές σε διαβούλευση με ενδιαφερόμενα μέρη, αποφεύγοντας τις συγκρούσεις συμφερόντων, και στα οποία μπορούν να περιλαμβάνονται στοιχεία που επιτρέπουν την επικέντρωση σε απόρους σε ορισμένες γεωγραφικές περιοχές·
                        
                     
                           7)
                        
                        
                           «τελικοί αποδέκτες»: οι άποροι που λαμβάνουν στήριξη όπως ορίζεται στο άρθρο 4 παράγραφος 1 στοιχείο ιγ)·
                        
                     
                           8)
                        
                        
                           «κοινωνική καινοτομία»: δραστηριότητα που είναι κοινωνική τόσο ως προς τον σκοπό της όσο και ως προς τα μέσα της και ιδίως μια δραστηριότητα που αφορά την ανάπτυξη και εφαρμογή νέων ιδεών (για προϊόντα, υπηρεσίες, πρακτικές και πρότυπα) που ταυτόχρονα ικανοποιεί κοινωνικές ανάγκες και δημιουργεί νέες κοινωνικές σχέσεις ή συνεργασίες μεταξύ δημόσιων οργανισμών, οργανισμών της κοινωνίας των πολιτών ή ιδιωτικών οργανισμών, ωφελώντας κατ’ αυτόν τον τρόπο την κοινωνία και ενισχύοντας την ικανότητά της να αναλαμβάνει δράση·
                        
                     
                           9)
                        
                        
                           «συνοδευτικό μέτρο»: δραστηριότητα που αναλαμβάνεται πέραν της διανομής τροφίμων και/ή βασικής υλικής βοήθειας με στόχο την αντιμετώπιση του κοινωνικού αποκλεισμού και τη συμβολή στην εξάλειψη της φτώχειας, όπως η παραπομπή στις κοινωνικές και υγειονομικές υπηρεσίες, η παροχή κοινωνικών και υγειονομικών υπηρεσιών, συμπεριλαμβανομένης της ψυχολογικής στήριξης, η παροχή σχετικών πληροφοριών για τις δημόσιες υπηρεσίες ή η παροχή συμβουλών για τη διαχείριση του οικογενειακού προϋπολογισμού·
                        
                     
                           10)
                        
                        
                           «κοινωνικός πειραματισμός»: παρέμβαση πολιτικής που στοχεύει στην παροχή καινοτόμου απάντησης σε κοινωνικές ανάγκες και εφαρμόζεται σε μικρή κλίμακα και σε συνθήκες που επιτρέπουν τη μέτρηση του αντικτύπου της, πριν εφαρμοστεί σε άλλα πλαίσια, συμπεριλαμβανομένων των γεωγραφικών και τομεακών, ή εφαρμοστεί σε μεγαλύτερη κλίμακα, αν τα αποτελέσματα αποδειχθούν θετικά·
                        
                     
                           11)
                        
                        
                           «διασυνοριακή σύμπραξη»: δομή συνεργασίας μεταξύ δημόσιων υπηρεσιών απασχόλησης, των κοινωνικών εταίρων ή της κοινωνίας των πολιτών από τουλάχιστον δύο κράτη μέλη·
                        
                     
                           12)
                        
                        
                           «πολύ μικρή επιχείρηση»: επιχείρηση με λιγότερους από 10 εργαζομένους και ετήσιο κύκλο εργασιών ή ισολογισμό κάτω των 2 000 000 EUR·
                        
                     
                           13)
                        
                        
                           «κοινωνική επιχείρηση»: επιχειρήσεις, ανεξαρτήτως της νομικής τους μορφής, συμπεριλαμβανομένων των επιχειρήσεων της κοινωνικής οικονομίας, ή φυσικά πρόσωπα:
                           
                                       α)
                                    
                                    
                                       τα οποία, σύμφωνα με το καταστατικό τους ή με άλλο νομικό έγγραφο το οποίο μπορεί να συνεπάγεται ευθύνη βάσει των κανόνων του κράτους μέλους όπου βρίσκεται η έδρα της κοινωνικής επιχείρησης, έχουν ως πρωταρχικό κοινωνικό στόχο την επίτευξη μετρήσιμου, θετικού κοινωνικού αντικτύπου, συμπεριλαμβανομένου του περιβαλλοντικού, αντί της δημιουργίας κέρδους για άλλους σκοπούς και παρέχουν υπηρεσίες ή αγαθά που δημιουργούν κοινωνική ανταπόδοση ή χρησιμοποιούν μεθόδους παραγωγής αγαθών ή υπηρεσιών με κοινωνική στόχευση·
                                    
                                 
                                       β)
                                    
                                    
                                       τα οποία χρησιμοποιούν τα κέρδη τους πρωτίστως για την επίτευξη του πρωταρχικού τους κοινωνικού στόχου και διαθέτουν για τυχόν διανομή κερδών προκαθορισμένες διαδικασίες και κανόνες που εξασφαλίζουν ότι η διανομή δεν υπονομεύει τον πρωταρχικό κοινωνικό στόχο·
                                    
                                 
                                       γ)
                                    
                                    
                                       των οποίων η διαχείριση γίνεται με επιχειρηματικό, συμμετοχικό, υπεύθυνο και διαφανή τρόπο, ιδίως με τη συμμετοχή των εργαζομένων, των πελατών και των ενδιαφερόμενων μερών που επηρεάζονται από τις επιχειρηματικές τους δραστηριότητες·
                                    
                                 
                     
                           14)
                        
                        
                           «τιμή αναφοράς»: τιμή που χρησιμοποιείται για τον καθορισμό στόχων όσον αφορά τους κοινούς και ειδικούς ανά πρόγραμμα δείκτες αποτελεσμάτων και βασίζεται σε υφιστάμενες ή προηγούμενες παρεμφερείς παρεμβάσεις·
                        
                     
                           15)
                        
                        
                           «δαπάνες αγοράς τροφίμων και/ή βασικής υλικής βοήθειας»: το πραγματικό κόστος που συνδέεται με την αγορά τροφίμων και/ή βασικής υλικής βοήθειας από τον δικαιούχο και δεν περιορίζεται στην τιμή των τροφίμων και/ή της βασικής υλικής βοήθειας·
                        
                     
                           16)
                        
                        
                           «μικροχρηματοδότηση»: περιλαμβάνει εγγυήσεις, μικροπιστώσεις, ίδια κεφάλαια και οιονεί ίδια κεφάλαια, σε συνδυασμό με συνοδευτικές υπηρεσίες ανάπτυξης επιχειρήσεων, όπως με τη μορφή παροχής εξατομικευμένων συμβουλών, κατάρτισης και καθοδήγησης, που παρέχονται σε άτομα και πολύ μικρές επιχειρήσεις που αντιμετωπίζουν δυσκολίες όσον αφορά την πρόσβαση σε πιστώσεις για επαγγελματικές δραστηριότητες και δραστηριότητες που παράγουν έσοδα·
                        
                     
                           17)
                        
                        
                           «συνδυαστική πράξη»: δράση η οποία στηρίζεται από τον προϋπολογισμό της Ένωσης, μεταξύ άλλων στο πλαίσιο ενός συνδυαστικού μηχανισμού ή πλατφόρμας όπως ορίζεται στο άρθρο 2 σημείο 6 του δημοσιονομικού κανονισμού, και η οποία συνδυάζει μη επιστρεπτέες μορφές στήριξης ή κονδύλια από τον προϋπολογισμό της Ένωσης με επιστρεπτέες μορφές στήριξης από ιδρύματα αναπτυξιακής ή άλλης δημόσιας χρηματοδότησης, καθώς και από εμπορικά χρηματοδοτικά ιδρύματα και επενδυτές·
                        
                     
                           18)
                        
                        
                           «νομική οντότητα»: φυσικό πρόσωπο, ή νομικό πρόσωπο που έχει συσταθεί και αναγνωρίζεται ως τέτοιο βάσει του ενωσιακού, του εθνικού ή του διεθνούς δικαίου και το οποίο διαθέτει νομική προσωπικότητα και την ικανότητα να ενεργεί για δικό του λογαριασμό, να ασκεί δικαιώματα και να υπόκειται σε υποχρεώσεις, ή οντότητα άνευ νομικής προσωπικότητος του άρθρου 197 παράγραφος 2 στοιχείο γ) του δημοσιονομικού κανονισμού·
                        
                     
                           19)
                        
                        
                           «κοινός δείκτης άμεσων αποτελεσμάτων»: κοινός δείκτης αποτελεσμάτων που συλλαμβάνει τα αποτελέσματα εντός τεσσάρων εβδομάδων από την ημέρα αποχώρησης του συμμετέχοντος από την πράξη·
                        
                     
                           20)
                        
                        
                           «κοινός δείκτης πιο μακροπρόθεσμων αποτελεσμάτων»: κοινός δείκτης αποτελεσμάτων που καταγράφει τα αποτελέσματα έξι μήνες μετά την αποχώρηση του συμμετέχοντος από την πράξη.
                        
                     
            
               2.   Οι ορισμοί που προβλέπονται στο άρθρο 2 του κανονισμού (ΕΕ) 2021/1060 ισχύουν και για το σκέλος του ΕΚΤ+ υπό επιμερισμένη διαχείριση.
            
         
         
            Άρθρο 3
            Γενικοί στόχοι του ΕΚΤ+ και μέθοδοι υλοποίησης
            
               1.   Στόχος του ΕΚΤ+ είναι να παράσχει υποστήριξη σε κράτη μέλη και περιφέρειες, προκειμένου να αναπτύξουν υψηλά επίπεδα απασχόλησης, δίκαιη κοινωνική προστασία και καταρτισμένο και ικανό εργατικό δυναμικό, έτοιμο για τον μελλοντικό κόσμο της εργασίας, καθώς και κοινωνίες χωρίς αποκλεισμούς με σκοπό την εξάλειψη της φτώχειας και την πραγμάτωση των αρχών που ορίζονται στον ευρωπαϊκό πυλώνα κοινωνικών δικαιωμάτων.
            
            
               2.   Το ΕΚΤ+ στηρίζει, συμπληρώνει και αξιοποιεί τις πολιτικές των κρατών μελών για την εξασφάλιση ίσων ευκαιριών, ισότιμης πρόσβασης στην αγορά εργασίας, δίκαιων και ποιοτικών συνθηκών εργασίας, κοινωνικής προστασίας και ένταξης, με ιδιαίτερη έμφαση στην ποιοτική και χωρίς αποκλεισμούς εκπαίδευση και κατάρτιση, τη διά βίου μάθηση, τις επενδύσεις σε παιδιά και νέους και την πρόσβαση σε βασικές υπηρεσίες.
            
            
               3.   Το ΕΚΤ+ υλοποιείται:
               
                           α)
                        
                        
                           υπό επιμερισμένη διαχείριση για το μέρος της βοήθειας που αντιστοιχεί στους ειδικούς στόχους του άρθρου 4 παράγραφος 1 (σκέλος του ΕΚΤ+ υπό επιμερισμένη διαχείριση)· και
                        
                     
                           β)
                        
                        
                           στο πλαίσιο άμεσης και έμμεσης διαχείρισης, για το μέρος της βοήθειας που αντιστοιχεί στους στόχους που αναφέρονται στο άρθρο 4 παράγραφος 1 και στο άρθρο 25 (σκέλος EaSI).
                        
                     
         
         
            Άρθρο 4
            Ειδικοί στόχοι του ΕΚΤ+
            
               1.   Το ΕΚΤ+ στηρίζει τους ακόλουθους ειδικούς στόχους στους τομείς της απασχόλησης και κινητικότητας του εργατικού δυναμικού, της εκπαίδευσης, της κοινωνικής ένταξης, συνεισφέροντας, μεταξύ άλλων, στην εξάλειψη της φτώχειας και συμβάλλοντας έτσι στον στόχο «Μια πιο κοινωνική και χωρίς αποκλεισμούς Ευρώπη – Υλοποίηση του ευρωπαϊκού πυλώνα κοινωνικών δικαιωμάτων» του άρθρου 5 στοιχείο δ) του κανονισμού (ΕΕ) 2021/1060:
               
                           α)
                        
                        
                           βελτίωση της πρόσβασης στην απασχόληση και μέτρα ενεργοποίησης για όλα τα άτομα που αναζητούν εργασία, συγκεκριμένα, τους νέους, ιδίως μέσω της υλοποίησης των εγγυήσεων για τη νεολαία, τους μακροχρόνια ανέργους και τις μειονεκτούσες ομάδες στην αγορά εργασίας, και για τα οικονομικώς αδρανή άτομα, καθώς και μέσω της προώθησης της αυτοαπασχόλησης και της κοινωνικής οικονομίας·
                        
                     
                           β)
                        
                        
                           εκσυγχρονισμός των θεσμικών φορέων και των υπηρεσιών της αγοράς εργασίας για την εκτίμηση και την πρόβλεψη των αναγκών όσον αφορά τις δεξιότητες και για την εξασφάλιση έγκαιρης και εξατομικευμένης βοήθειας και στήριξης της αντιστοίχισης προσφοράς και ζήτησης, των μεταβάσεων και της κινητικότητας στην αγορά εργασίας·
                        
                     
                           γ)
                        
                        
                           προώθηση της ισόρροπης συμμετοχής των φύλων στην αγορά εργασίας, των ισότιμων συνθηκών εργασίας και της καλύτερης ισορροπίας μεταξύ επαγγελματικής και οικογενειακής ζωής, μεταξύ άλλων μέσω της πρόσβασης σε οικονομικά προσιτή φροντίδα παιδιών και εξαρτώμενων ατόμων·
                        
                     
                           δ)
                        
                        
                           προώθηση της προσαρμογής εργαζομένων, επιχειρήσεων και επιχειρηματιών στην αλλαγή, της ενεργού και υγιούς γήρανσης, καθώς και ενός υγιεινού και καλά προσαρμοσμένου περιβάλλοντος εργασίας που αντιμετωπίζει τους κινδύνους για την υγεία·
                        
                     
                           ε)
                        
                        
                           βελτίωση της ποιότητας, της συμμετοχικότητας, της αποτελεσματικότητας και της συνάφειας των συστημάτων εκπαίδευσης και κατάρτισης με την αγορά εργασίας, μεταξύ άλλων μέσω της επικύρωσης της μη τυπικής και της άτυπης μάθησης, με σκοπό την υποστήριξη της απόκτησης βασικών ικανοτήτων, συμπεριλαμβανομένων των επιχειρηματικών και ψηφιακών δεξιοτήτων, και με την προώθηση της καθιέρωσης διττών συστημάτων κατάρτισης και μαθητείας·
                        
                     
                           στ)
                        
                        
                           προώθηση της ίσης πρόσβασης σε ποιοτική και χωρίς αποκλεισμούς εκπαίδευση και κατάρτιση και της ολοκλήρωσής τους, ιδίως για τις μειονεκτούσες ομάδες, από την προσχολική εκπαίδευση και φροντίδα έως τη γενική και επαγγελματική εκπαίδευση και κατάρτιση, καθώς και περαιτέρω έως την τριτοβάθμια εκπαίδευση και την εκπαίδευση και επιμόρφωση ενηλίκων, συμπεριλαμβανομένης της διευκόλυνσης της μαθησιακής κινητικότητας για όλους και της προσβασιμότητας για τα άτομα με αναπηρίες·
                        
                     
                           ζ)
                        
                        
                           προώθηση της διά βίου μάθησης, ιδίως των ευέλικτων ευκαιριών αναβάθμισης των δεξιοτήτων και επανειδίκευσης για όλους, λαμβανομένων υπόψη των επιχειρησιακών και ψηφιακών δεξιοτήτων, καλύτερη πρόβλεψη των αλλαγών και των νέων απαιτήσεων για δεξιότητες στην αγορά εργασίας, διευκόλυνση της αλλαγής σταδιοδρομίας και προώθηση της επαγγελματικής κινητικότητας·
                        
                     
                           η)
                        
                        
                           προώθηση της ενεργού ένταξης, με σκοπό την προώθηση της ισότητας των ευκαιριών, της απαγόρευσης των διακρίσεων, και της ενεργού συμμετοχής, και βελτίωση της απασχολησιμότητας, ειδικότερα για τις μειονεκτούσες ομάδες·
                        
                     
                           θ)
                        
                        
                           προώθηση της κοινωνικοοικονομικής ένταξης των υπηκόων τρίτων χωρών, περιλαμβανομένων των μεταναστών·
                        
                     
                           ι)
                        
                        
                           προώθηση της κοινωνικοοικονομικής ένταξης των περιθωριοποιημένων κοινοτήτων, όπως των Ρομά·
                        
                     
                           ια)
                        
                        
                           ενίσχυση της ισότιμης και έγκαιρης πρόσβασης σε ποιοτικές, βιώσιμες και οικονομικά προσιτές υπηρεσίες, περιλαμβανομένων υπηρεσιών που προάγουν την πρόσβαση σε στέγαση και υπηρεσιών φροντίδας με επίκεντρο τον άνθρωπο, συμπεριλαμβανομένης της υγειονομικής περίθαλψης· εκσυγχρονισμός των συστημάτων κοινωνικής προστασίας, συμπεριλαμβανομένης της προώθησης της πρόσβασης στην κοινωνική προστασία, με έμφαση στα παιδιά και στις μειονεκτούσες ομάδες· βελτίωση της προσβασιμότητας, μεταξύ άλλων για τα άτομα με αναπηρίες, της αποτελεσματικότητας και της ανθεκτικότητας των συστημάτων υγειονομικής περίθαλψης και των υπηρεσιών μακροχρόνιας περίθαλψης·
                        
                     
                           ιβ)
                        
                        
                           προώθηση της κοινωνικής ένταξης των ατόμων που αντιμετωπίζουν κίνδυνο φτώχειας ή κοινωνικού αποκλεισμού, συμπεριλαμβανομένων των απόρων και των παιδιών·
                        
                     
                           ιγ)
                        
                        
                           αντιμετώπιση της υλικής στέρησης με παροχή τροφίμων και/ή βασικής υλικής βοήθειας προς τους απόρους, συμπεριλαμβανομένων των παιδιών, και παροχή συνοδευτικών μέτρων προς υποστήριξη της κοινωνικής ένταξής τους.
                        
                     
            
               2.   Μέσω των δράσεων που υλοποιούνται βάσει του σκέλους του ΕΚΤ+ υπό επιμερισμένη διαχείριση για την επίτευξη των ειδικών στόχων που αναφέρονται στην παράγραφο 1 του παρόντος άρθρου, το ΕΚΤ+ έχει ως σκοπό να συμβάλει στην επίτευξη των λοιπών στόχων πολιτικής που αναφέρονται στο άρθρο 5 του κανονισμού (ΕΕ) 2021/1060, ιδίως τους στόχους που αφορούν:
               
                           α)
                        
                        
                           μια εξυπνότερη Ευρώπη μέσω: της ανάπτυξης δεξιοτήτων για την έξυπνη εξειδίκευση, τις βασικές τεχνολογίες γενικής εφαρμογής και τη βιομηχανική μετάβαση· της τομεακής συνεργασίας όσον αφορά τις δεξιότητες και την επιχειρηματικότητα· της κατάρτισης των ερευνητών· των δραστηριοτήτων δικτύωσης και των συμπράξεων μεταξύ ιδρυμάτων τριτοβάθμιας εκπαίδευσης, ιδρυμάτων επαγγελματικής εκπαίδευσης και κατάρτισης, ερευνητικών και τεχνολογικών κέντρων, επιχειρήσεων και συνεργατικών σχηματισμών· και της στήριξης των πολύ μικρών, μικρών και μεσαίων επιχειρήσεων καθώς και της κοινωνικής οικονομίας·
                        
                     
                           β)
                        
                        
                           μια πιο πράσινη Ευρώπη χαμηλών εκπομπών άνθρακα μέσω: της απαραίτητης βελτίωσης των συστημάτων εκπαίδευσης και κατάρτισης για την προσαρμογή των δεξιοτήτων και των επαγγελματικών προσόντων· της αναβάθμισης των δεξιοτήτων όλων, συμπεριλαμβανομένου του εργατικού δυναμικού· και της δημιουργίας νέων θέσεων εργασίας σε τομείς που σχετίζονται με το περιβάλλον, το κλίμα και την ενέργεια, την κυκλική οικονομία καθώς και τη βιοοικονομία.
                        
                     
            
               3.   Επιπλέον, όταν είναι απολύτως αναγκαίο ως μέτρο προσωρινό για την αντιμετώπιση έκτακτων ή ασυνήθιστων περιστάσεων όπως αναφέρονται στο άρθρο 20 του κανονισμού (ΕΕ) 2021/1060 και περιορισμένο σε χρονικό διάστημα 18 μηνών, το ΕΚΤ+ μπορεί να στηρίζει:
               
                           α)
                        
                        
                           τη χρηματοδότηση συστημάτων μειωμένου ωραρίου εργασίας χωρίς να απαιτείται ο συνδυασμός τους με ενεργητικά μέτρα·
                        
                     
                           β)
                        
                        
                           την πρόσβαση στην υγειονομική περίθαλψη, μεταξύ άλλων για άτομα που δεν βρίσκονται σε άμεση κοινωνικοοικονομική ευπάθεια.
                        
                     
            
               4.   Αν, κατόπιν υποβολής αιτήματος από τα ενδιαφερόμενα κράτη μέλη, η Επιτροπή κρίνει ότι οι απαιτήσεις της παραγράφου 3 πληρούνται, εκδίδει εκτελεστική απόφαση στην οποία προσδιορίζεται η περίοδος κατά την οποία εγκρίνεται η προσωρινή πρόσθετη στήριξη από το ΕΚΤ+.
            
            
               5.   Η Επιτροπή παρακολουθεί την εφαρμογή της παραγράφου 3 του παρόντος άρθρου και αξιολογεί κατά πόσον η προσωρινή πρόσθετη στήριξη από το ΕΚΤ+ επαρκεί για να αξιοποιηθεί η στήριξη αυτή στην αντιμετώπιση έκτακτων ή ασυνήθιστων περιστάσεων. Με βάση την αξιολόγησή της, η Επιτροπή, όπου κρίνεται σκόπιμο, υποβάλλει προτάσεις για τροποποιήσεις του παρόντος κανονισμού, συμπεριλαμβανομένων των απαιτήσεων θεματικής συγκέντρωσης του άρθρου 7, εκτός από την απαίτηση θεματικής συγκέντρωσης όπως ορίζεται στο άρθρο 7 παράγραφοι 5 και 6.
            
         
         
            Άρθρο 5
            Προϋπολογισμός
            
               1.   Το χρηματοδοτικό κονδύλιο για την υλοποίηση του ΕΚΤ+ για την περίοδο από 2021 έως 2027 ανέρχεται σε 87 995 063 417 EUR σε τιμές 2018.
            
            
               2.   Το μέρος του χρηματοδοτικού κονδυλίου για την υλοποίηση του σκέλους του ΕΚΤ+ υπό επιμερισμένη διαχείριση που συμβάλλει στο στόχο «Επενδύσεις στην απασχόληση και την ανάπτυξη» στα κράτη μέλη και στις περιφέρειες, όπως αναφέρεται στο άρθρο 5 παράγραφος 2 στοιχείο α) του κανονισμού (ΕΕ) 2021/1060 ανέρχεται σε 87 319 331 844 EUR σε τιμές 2018, εκ των οποίων 175 000 000 EUR διατίθενται για τη διακρατική συνεργασία για την επιτάχυνση της μεταφοράς και τη διευκόλυνση της επέκτασης καινοτόμων λύσεων όπως αναφέρεται στο άρθρο 25 στοιχείο θ) του παρόντος κανονισμού και 472 980 447 EUR σε τιμές 2018 ως πρόσθετη χρηματοδότηση για τις εξόχως απόκεντρες περιοχές που ορίζονται στο άρθρο 349 ΣΛΕΕ και τις περιφέρειες του επιπέδου NUTS 2 οι οποίες πληρούν τα κριτήρια που ορίζονται στο άρθρο 2 του πρωτοκόλλου αριθ. 6 για τις ειδικές διατάξεις του στόχου 6 στα πλαίσια των δραστηριοτήτων των διαρθρωτικών ταμείων στη Φινλανδία, τη Νορβηγία και τη Σουηδία της Πράξης Προσχώρησης του 1994 (πρωτόκολλο αριθ. 6).
            
            
               3.   Το τμήμα του χρηματοδοτικού κονδυλίου για την υλοποίηση του σκέλους EaSI για την περίοδο από 2021 έως 2027 ανέρχεται σε 675 731 573 EUR σε τιμές 2018.
            
            
               4.   Το ποσό που αναφέρεται στην παράγραφο 3 μπορεί επίσης να χρησιμοποιείται για τεχνική και διοικητική βοήθεια με σκοπό την υλοποίηση του σκέλους EaSI, όπως δραστηριότητες προετοιμασίας, παρακολούθησης, ελέγχου, λογιστικού ελέγχου και αξιολόγησης, συμπεριλαμβανομένων των εταιρικών πληροφοριακών συστημάτων.
            
         
         
            Άρθρο 6
            Ισότητα των φύλων, ίσες ευκαιρίες και απαγόρευση των διακρίσεων
            Τα κράτη μέλη και η Επιτροπή στηρίζουν ειδικές στοχευμένες δράσεις για την προώθηση των οριζοντίων αρχών που αναφέρονται στο άρθρο 9 παράγραφοι 2 και 3 του κανονισμού (EΕ) 2021/1060 και στο άρθρο 28 του παρόντος κανονισμού στο πλαίσιο οποιουδήποτε από τους στόχους του ΕΚΤ+. Στις δράσεις αυτές μπορούν να περιλαμβάνονται δράσεις για την εξασφάλιση της προσβασιμότητας για τα άτομα με αναπηρίες, μεταξύ άλλων όσον αφορά τις τεχνολογίες των πληροφοριών και των επικοινωνιών, και την προώθηση της μετάβασης από τη φροντίδα εντός ιδρυμάτων στη φροντίδα σε επίπεδο οικογένειας και τοπικής κοινότητας.
            Μέσω του ΕΚΤ+, τα κράτη μέλη και η Επιτροπή επιδιώκουν την αύξηση της συμμετοχής των γυναικών στην απασχόληση, καθώς και την ισορροπία μεταξύ επαγγελματικού και προσωπικού βίου, την καταπολέμηση της εκθήλυνσης της φτώχειας και την εξάλειψη των διακρίσεων λόγω φύλου στην αγορά εργασίας καθώς και στην εκπαίδευση και την κατάρτιση.
         
         ΜΕΡΟΣ II
         
            ΥΛΟΠΟΙΗΣΗ ΣΤΟ ΠΛΑΙΣΙΟ ΤΟΥ ΣΚΕΛΟΥΣ ΤΟΥ ΕΚΤ+ ΥΠΟ ΕΠΙΜΕΡΙΣΜΕΝΗ ΔΙΑΧΕΙΡΙΣΗ
         
         
            ΚΕΦΑΛΑΙΟ I
         
         
            
               Κοινές διατάξεις σχετικά με τον προγραμματισμό
            
         
         
            Άρθρο 7
            Συνέπεια και θεματική συγκέντρωση
            
               1.   Τα κράτη μέλη προγραμματίζουν τους πόρους τους από το σκέλος του ΕΚΤ+ υπό επιμερισμένη διαχείριση δίνοντας προτεραιότητα σε παρεμβάσεις που αφορούν τις προκλήσεις που προσδιορίζονται στο πλαίσιο του Ευρωπαϊκού Εξαμήνου, μεταξύ άλλων και στα εθνικά τους προγράμματα μεταρρυθμίσεων, καθώς και στις συστάσεις ανά χώρα που εγκρίνονται σύμφωνα με το άρθρο 121 παράγραφος 2 και το άρθρο 148 παράγραφος 4 ΣΛΕΕ, και λαμβάνουν υπόψη τις αρχές και τα δικαιώματα που ορίζονται στον ευρωπαϊκό πυλώνα κοινωνικών δικαιωμάτων καθώς και τις εθνικές και περιφερειακές στρατηγικές που σχετίζονται με τους στόχους του ΕΚΤ+, συμβάλλοντας στην επίτευξη των στόχων του άρθρου 174 ΣΛΕΕ.
               Τα κράτη μέλη και, κατά περίπτωση, η Επιτροπή προωθούν συνέργειες και εξασφαλίζουν τον συντονισμό, τη συμπληρωματικότητα και τη συνεκτικότητα μεταξύ του ΕΚΤ+ και άλλων ενωσιακών ταμείων, προγραμμάτων και μέσων τόσο στο στάδιο του σχεδιασμού όσο και κατά την υλοποίηση. Τα κράτη μέλη και, κατά περίπτωση, η Επιτροπή βελτιστοποιούν τους μηχανισμούς συντονισμού ώστε να αποφεύγονται οι αλληλεπικαλύψεις των προσπαθειών και να διασφαλίζεται η στενή συνεργασία μεταξύ των αρμοδίων για την υλοποίηση οντοτήτων, με στόχο συνεκτικές και εξορθολογισμένες δράσεις στήριξης.
            
            
               2.   Τα κράτη μέλη διαθέτουν ενδεδειγμένο ποσό από τους πόρους τους από το σκέλος του ΕΚΤ+ υπό επιμερισμένη διαχείριση για την αντιμετώπιση προκλήσεων οι οποίες προσδιορίζονται στις σχετικές συστάσεις ανά χώρα που εγκρίνονται σύμφωνα με το άρθρο 121 παράγραφος 2 και το άρθρο 148 παράγραφος 4 ΣΛΕΕ, καθώς και στο πλαίσιο του Ευρωπαϊκού Εξαμήνου, και οι οποίες εμπίπτουν στο πεδίο εφαρμογής των ειδικών στόχων του ΕΚΤ+, όπως ορίζεται στο άρθρο 4 παράγραφος 1 του παρόντος κανονισμού.
            
            
               3.   Τα κράτη μέλη διαθέτουν ενδεδειγμένο ποσό από τους πόρους τους από το σκέλος του ΕΚΤ+ υπό επιμερισμένη διαχείριση για την υλοποίηση της εγγύησης για τα παιδιά μέσω στοχευμένων δράσεων και διαρθρωτικών μεταρρυθμίσεων για την αντιμετώπιση της παιδικής φτώχειας στο πλαίσιο των ειδικών στόχων του άρθρου 4 παράγραφος 1 στοιχεία στ) και η) έως ιβ).
               Τα κράτη μέλη με μέσο ποσοστό παιδιών ηλικίας έως 18 ετών που διατρέχουν κίνδυνο φτώχειας ή κοινωνικού αποκλεισμού υψηλότερο του μέσου όρου της Ένωσης για την περίοδο 2017-2019, με βάση τα στοιχεία της Eurostat, διαθέτουν τουλάχιστον το 5 % των πόρων τους από το σκέλος του ΕΚΤ+ υπό επιμερισμένη διαχείριση για την υποστήριξη των στοχευμένων δράσεων και διαρθρωτικών μεταρρυθμίσεων για την αντιμετώπιση της παιδικής φτώχειας του πρώτου εδαφίου.
            
            
               4.   Τα κράτη μέλη διαθέτουν τουλάχιστον το 25 % των πόρων τους από το σκέλος του ΕΚΤ+ υπό επιμερισμένη διαχείριση για τους ειδικούς στόχους του τομέα πολιτικής της κοινωνικής ένταξης που ορίζονται στο άρθρο 4 παράγραφος 1 στοιχεία η) έως ιβ), συμπεριλαμβανομένης της προώθησης της κοινωνικοοικονομικής ένταξης των υπηκόων τρίτων χωρών.
            
            
               5.   Τα κράτη μέλη διαθέτουν τουλάχιστον το 3% των πόρων τους από το σκέλος του ΕΚΤ+ υπό επιμερισμένη διαχείριση για τη στήριξη των απόρων στο πλαίσιο του ειδικού στόχου του άρθρου 4 παράγραφος 1 στοιχείο ιγ) ή, σε δεόντως αιτιολογημένες περιπτώσεις, στο πλαίσιο του ειδικού στόχου του άρθρου 4 παράγραφος 1 στοιχείο ιβ) ή και των δύο στόχων.
               Οι πόροι δεν λαμβάνονται υπόψη για τον έλεγχο της συμμόρφωσης με τις ελάχιστες κατανομές που ορίζονται στις παραγράφους 3 και 4.
            
            
               6.   Τα κράτη μέλη διαθέτουν ενδεδειγμένο ποσό από τους πόρους τους από το σκέλος του ΕΚΤ+ υπό επιμερισμένη διαχείριση σε στοχευμένες δράσεις και διαρθρωτικές μεταρρυθμίσεις για να στηρίξουν την απασχόληση, την επαγγελματική εκπαίδευση και κατάρτιση των νέων, ιδίως την πρακτική άσκηση και τη μετάβαση από το σχολείο στην εργασία, την επανένταξη στην εκπαίδευση ή την κατάρτιση και την εκπαίδευση δεύτερης ευκαιρίας, ιδίως στο πλαίσιο της εφαρμογής των προγραμμάτων εγγυήσεων για τη νεολαία.
               Τα κράτη μέλη με μέσο ποσοστό νέων ηλικίας 15 έως 29 ετών εκτός απασχόλησης, εκπαίδευσης ή κατάρτισης υψηλότερο του μέσου όρου της Ένωσης για την περίοδο 2017-2019, με βάση τα στοιχεία της Eurostat, διαθέτουν τουλάχιστον το 12,5 % των πόρων τους του σκέλους του ΕΚΤ+ υπό επιμερισμένη διαχείριση για την περίοδο 2021-2027 για την υποστήριξη των διαρθρωτικών μεταρρυθμίσεων και στοχευμένων δράσεων του πρώτου εδαφίου.
               Οι εξόχως απόκεντρες περιοχές που πληρούν τις προϋποθέσεις του δεύτερου εδαφίου διαθέτουν τουλάχιστον το 12,5 % των πόρων τους από το σκέλος του ΕΚΤ+ υπό επιμερισμένη διαχείριση στο πλαίσιο των προγραμμάτων τους στις στοχευμένες δράσεις και διαρθρωτικές μεταρρυθμίσεις που ορίζονται στο πρώτο εδάφιο. Τα κονδύλια αυτά λαμβάνονται υπόψη για τον έλεγχο της συμμόρφωσης με το ελάχιστο ποσοστό σε εθνικό επίπεδο που ορίζεται στο δεύτερο εδάφιο κατά περίπτωση.
               Κατά την εφαρμογή των στοχευμένων δράσεων και των διαρθρωτικών μεταρρυθμίσεων που αναφέρονται στην παρούσα παράγραφο, τα κράτη μέλη δίνουν προτεραιότητα σε οικονομικά αδρανείς και μακροχρόνια άνεργους νέους και λαμβάνουν στοχοθετημένα μέτρα ευαισθητοποίησης.
            
            
               7.   Οι παράγραφοι 2 έως 6 του παρόντος άρθρου δεν εφαρμόζονται στα ειδικά πρόσθετα κονδύλια που λαμβάνουν οι εξόχως απόκεντρες περιοχές και οι περιφέρειες του επιπέδου NUTS 2 οι οποίες πληρούν τα κριτήρια που ορίζονται στο άρθρο 2 του πρωτοκόλλου αριθ. 6.
            
            
               8.   Οι παράγραφοι 1 έως 6 δεν εφαρμόζονται στην τεχνική βοήθεια.
            
         
         
            Άρθρο 8
            Τήρηση του Χάρτη
            
               1.   Όλες οι πράξεις επιλέγονται και υλοποιούνται σύμφωνα με τον Χάρτη των Θεμελιωδών Δικαιωμάτων της Ευρωπαϊκής Ένωσης (ο «Χάρτης») και βάσει των σχετικών διατάξεων του κανονισμού (ΕΕ) 2021/1060.
            
            
               2.   Σύμφωνα με το άρθρο 69 παράγραφος 7 του κανονισμού (ΕΕ) 2021/1060, τα κράτη μέλη διασφαλίζουν την αποτελεσματική εξέταση των καταγγελιών. Αυτό ισχύει με την επιφύλαξη της γενικής δυνατότητας των πολιτών και των ενδιαφερόμενων μερών να υποβάλλουν καταγγελίες στην Επιτροπή, μεταξύ άλλων όσον αφορά παραβιάσεις του Χάρτη.
            
            
               3.   Εάν η Επιτροπή διαπιστώσει παραβίαση του Χάρτη, λαμβάνει υπόψη τη σοβαρότητα της παραβίασης στον καθορισμό των διορθωτικών μέτρων που πρέπει να εφαρμοστούν σύμφωνα με τις σχετικές διατάξεις του κανονισμού (ΕΕ) 2021/1060.
            
         
         
            Άρθρο 9
            Σύμπραξη
            
               1.   Τα κράτη μέλη διασφαλίζουν την ουσιαστική συμμετοχή των κοινωνικών εταίρων και οργανώσεων της κοινωνίας των πολιτών στην υλοποίηση των πολιτικών απασχόλησης, εκπαίδευσης και κοινωνικής ένταξης που υποστηρίζονται από το σκέλος του ΕΚΤ+ υπό επιμερισμένη διαχείριση.
            
            
               2.   Τα κράτη μέλη διαθέτουν ενδεδειγμένο ποσό από τους πόρους τους από το σκέλος του ΕΚΤ+ υπό επιμερισμένη διαχείριση σε κάθε πρόγραμμα για την ανάπτυξη ικανοτήτων των κοινωνικών εταίρων και των οργανώσεων της κοινωνίας των πολιτών, μεταξύ άλλων με τη μορφή κατάρτισης, μέτρων δικτύωσης και ενίσχυσης του κοινωνικού διαλόγου, καθώς και σε δραστηριότητες που αναλαμβάνονται από κοινού από τους κοινωνικούς εταίρους.
               Όταν η ανάπτυξη ικανοτήτων των κοινωνικών εταίρων και των οργανώσεων της κοινωνίας των πολιτών προσδιορίζεται από σχετική ειδική σύσταση ανά χώρα που εκδίδεται σύμφωνα με το άρθρο 121 παράγραφος 2 και το άρθρο 148 παράγραφος 4 ΣΛΕΕ, το οικείο κράτος μέλος διαθέτει ενδεδειγμένο ποσό ύψους τουλάχιστον 0,25 % των πόρων του από το σκέλος του ΕΚΤ+ υπό επιμερισμένη διαχείριση για τον σκοπό αυτό.
            
         
         
            Άρθρο 10
            Στήριξη των απόρων
            Οι πόροι που αναφέρονται στο άρθρο 7 παράγραφος 5 στο πλαίσιο των ειδικών στόχων του άρθρου 4 παράγραφος 1 στοιχεία ιβ) και ιγ) προγραμματίζονται βάσει ειδικής προτεραιότητας ή προγράμματος. Το ποσοστό συγχρηματοδότησης για τη συγκεκριμένη προτεραιότητα ή πρόγραμμα είναι 90 %.
         
         
            Άρθρο 11
            Στήριξη της απασχόλησης των νέων
            Η στήριξη σύμφωνα με το άρθρο 7 παράγραφος 6 δεύτερο και τρίτο εδάφιο προγραμματίζεται βάσει ειδικής προτεραιότητας ή προγράμματος και περιλαμβάνει τουλάχιστον στήριξη που συμβάλλει στον ειδικό στόχο που ορίζεται στο άρθρο 4 παράγραφος 1 στοιχείο α), μπορεί δε να περιλαμβάνει στήριξη που συμβάλλει στους ειδικούς στόχους που ορίζονται στο άρθρο 4 παράγραφος 1 στοιχεία στ) και ιβ).
         
         
            Άρθρο 12
            Στήριξη για τις σχετικές συστάσεις ανά χώρα
            Οι δράσεις για την αντιμετώπιση των προκλήσεων που προσδιορίζονται στις σχετικές συστάσεις ανά χώρα και στο Ευρωπαϊκό Εξάμηνο, όπως αναφέρεται στο άρθρο 7 παράγραφος 2, προγραμματίζονται στο πλαίσιο οποιουδήποτε από τους ειδικούς στόχους του άρθρου 4 παράγραφος 1 για τη στήριξη της υλοποίησης του ευρωπαϊκού πυλώνα κοινωνικών δικαιωμάτων και στο πλαίσιο μίας ή περισσότερων προτεραιοτήτων, που μπορεί να είναι πολυταμειακή προτεραιότητα.
         
         
            ΚΕΦΑΛΑΙΟ ΙΙ
         
         
            
               Γενική στήριξη από το σκέλος του ΕΚΤ+ υπό επιμερισμένη διαχείριση
            
         
         
            Άρθρο 13
            Πεδίο εφαρμογής
            Το παρόν κεφάλαιο εφαρμόζεται στη στήριξη από το σκέλος του ΕΚΤ+ υπό επιμερισμένη διαχείριση που συμβάλλει στους ειδικούς στόχους του άρθρου 4 παράγραφος 1 στοιχεία α) έως ιβ), (γενική στήριξη από το σκέλος του ΕΚΤ+ υπό επιμερισμένη διαχείριση).
         
         
            Άρθρο 14
            Δράσεις κοινωνικής καινοτομίας
            
               1.   Τα κράτη μέλη στηρίζουν δράσεις κοινωνικής καινοτομίας και πειραματισμού, συμπεριλαμβανομένων δράσεων που διαθέτουν μια κοινωνικοπολιτισμική συνιστώσα, ή ενισχύουν προσεγγίσεις από τη βάση προς την κορυφή βασισμένες σε συμπράξεις όπου συμμετέχουν δημόσιες αρχές, κοινωνικοί εταίροι, κοινωνικές επιχειρήσεις, ο ιδιωτικός τομέας και η κοινωνία των πολιτών.
            
            
               2.   Τα κράτη μέλη μπορούν να στηρίζουν την επέκταση δοκιμασμένων σε μικρή κλίμακα καινοτόμων προσεγγίσεων που αναπτύσσονται στο πλαίσιο του σκέλους EaSI και άλλων προγραμμάτων της Ένωσης.
            
            
               3.   Καινοτόμες δράσεις και προσεγγίσεις μπορούν να προγραμματίζονται βάσει οποιουδήποτε από τους ειδικούς στόχους που ορίζονται στο άρθρο 4 παράγραφος 1 στοιχεία α) έως ιβ).
            
            
               4.   Τα κράτη μέλη αφιερώνουν τουλάχιστον μία προτεραιότητα στην εφαρμογή των παραγράφων 1 ή 2, ή αμφοτέρων. Το μέγιστο ποσοστό συγχρηματοδότησης για τις προτεραιότητες αυτές μπορεί να αυξηθεί στο 95 % για τη διάθεση έως του 5 % των εθνικών κονδυλίων από το σκέλος του ΕΚΤ+ υπό επιμερισμένη διαχείριση.
            
            
               5.   Τα κράτη μέλη προσδιορίζουν, είτε στα προγράμματά τους είτε σε μεταγενέστερο στάδιο κατά τη διάρκεια της υλοποίησης, πεδία για κοινωνική καινοτομία και πειραματισμό που ανταποκρίνονται στις ειδικές ανάγκες των κρατών μελών.
            
            
               6.   Η Επιτροπή διευκολύνει την ανάπτυξη ικανοτήτων για κοινωνική καινοτομία, ιδίως μέσω της υποστήριξης της αμοιβαίας μάθησης, της δημιουργίας δικτύων και της διάδοσης και προώθησης ορθών πρακτικών και μεθοδολογιών.
            
         
         
            Άρθρο 15
            Διακρατική συνεργασία
            Τα κράτη μέλη μπορούν να στηρίζουν δράσεις διακρατικής συνεργασίας βάσει οποιουδήποτε από τους ειδικούς στόχους που ορίζονται στο άρθρο 4 παράγραφος 1 στοιχεία α) έως ιβ).
         
         
            Άρθρο 16
            Επιλεξιμότητα
            
               1.   Επιπλέον των μη επιλέξιμων δαπανών που αναφέρονται στο άρθρο 64 του κανονισμού (ΕΕ) 2021/1060, οι ακόλουθες δαπάνες δεν είναι επιλέξιμες για γενική στήριξη από το σκέλος του ΕΚΤ+ υπό επιμερισμένη διαχείριση:
               
                           α)
                        
                        
                           αγορά γης και ακινήτων, καθώς και αγορά υποδομών· και
                        
                     
                           β)
                        
                        
                           αγορά επίπλωσης, εξοπλισμού και οχημάτων, εκτός εάν η αγορά είναι αναγκαία για την επίτευξη του στόχου της πράξης, ή τα αντικείμενα αυτά έχουν αποσβεσθεί πλήρως στη διάρκεια της πράξης, ή η αγορά τους είναι η πλέον οικονομική επιλογή.
                        
                     
            
               2.   Οι συνεισφορές σε είδος με τη μορφή επιδομάτων ή μισθών που καταβάλλονται από τρίτο μέρος προς όφελος των συμμετεχόντων σε μια πράξη μπορούν να είναι επιλέξιμες για συνεισφορά από τη γενική στήριξη από το σκέλος του ΕΚΤ+ υπό επιμερισμένη διαχείριση, υπό την προϋπόθεση ότι οι συνεισφορές σε είδος γίνονται σύμφωνα με τους εθνικούς κανόνες, συμπεριλαμβανομένων των λογιστικών κανόνων, και δεν υπερβαίνουν το κόστος που βαρύνει το τρίτο μέρος.
            
            
               3.   Τα ειδικά πρόσθετα κονδύλια που λαμβάνουν οι εξόχως απόκεντρες περιοχές και οι περιφέρειες του επιπέδου NUTS 2 οι οποίες πληρούν τα κριτήρια του άρθρου 2 του πρωτοκόλλου αριθ. 6 χρησιμοποιούνται για να στηριχθεί η επίτευξη των ειδικών στόχων που ορίζονται στο άρθρο 4 παράγραφος 1.
            
            
               4.   Οι άμεσες δαπάνες προσωπικού είναι επιλέξιμες για συνεισφορά από τη γενική στήριξη από το σκέλος του ΕΚΤ+ υπό επιμερισμένη διαχείριση, εάν είναι σύμφωνες με τη συνήθη πρακτική αμοιβών του δικαιούχου για τα σχετικά καθήκοντα ή με το εφαρμοστέο εθνικό δίκαιο, συλλογικές συμφωνίες ή επίσημα στατιστικά στοιχεία.
            
         
         
            Άρθρο 17
            Δείκτες και υποβολή εκθέσεων
            
               1.   Τα προγράμματα που επωφελούνται από γενική στήριξη από το σκέλος του ΕΚΤ+ υπό επιμερισμένη διαχείριση χρησιμοποιούν κοινούς δείκτες εκροών και αποτελεσμάτων, όπως ορίζονται στο παράρτημα I, για την παρακολούθηση της προόδου υλοποίησης. Τα προγράμματα μπορούν επίσης να χρησιμοποιούν ειδικούς ανά πρόγραμμα δείκτες.
            
            
               2.   Όταν ένα κράτος μέλος διαθέτει τους πόρους του στον ειδικό στόχο που ορίζεται στο άρθρο 4 παράγραφος 1 στοιχείο ιβ) με προορισμό τους απόρους, σύμφωνα με το άρθρο 7 παράγραφος 5 πρώτο εδάφιο, εφαρμόζονται οι κοινοί δείκτες που ορίζονται στο παράρτημα II.
            
            
               3.   Οι τιμές βάσης για τους κοινούς και τους ανά πρόγραμμα δείκτες εκροών ορίζονται σε μηδέν. Όπου ενδείκνυται λόγω της φύσης των υποστηριζόμενων πράξεων, ορίζονται για αυτούς τους δείκτες σωρευτικά ποσοτικοποιημένα ορόσημα και τιμές-στόχοι σε απόλυτους αριθμούς. Οι υποβαλλόμενες τιμές για τους δείκτες εκροών εκφράζονται σε απόλυτους αριθμούς.
            
            
               4.   Για τους κοινούς και τους ειδικούς ανά πρόγραμμα δείκτες αποτελεσμάτων για τους οποίους έχει καθοριστεί τιμή-στόχος για το 2029 η τιμή αναφοράς ορίζεται με τη χρήση των πιο πρόσφατων διαθέσιμων δεδομένων ή άλλων σχετικών πηγών πληροφοριών. Οι στόχοι για τους κοινούς δείκτες αποτελεσμάτων ορίζονται σε απόλυτους αριθμούς ή ως ποσοστό. Οι ειδικοί ανά πρόγραμμα δείκτες αποτελεσμάτων και οι συναφείς στόχοι μπορούν να εκφράζονται ποσοτικά ή ποιοτικά. Οι υποβαλλόμενες τιμές για τους κοινούς δείκτες αποτελεσμάτων εκφράζονται σε απόλυτους αριθμούς.
            
            
               5.   Τα δεδομένα που αφορούν τους δείκτες για τους συμμετέχοντες διαβιβάζονται μόνον όταν είναι διαθέσιμα όλα τα απαιτούμενα βάσει του παραρτήματος Ι σημείο 1.1 δεδομένα που αφορούν τον εκάστοτε συμμετέχοντα.
            
            
               6.   Όταν υπάρχουν δεδομένα διαθέσιμα σε μητρώα ή ισοδύναμες πηγές, τα κράτη μέλη μπορούν να επιτρέπουν στις διαχειριστικές αρχές και άλλα όργανα επιφορτισμένα με τη συλλογή δεδομένων που είναι αναγκαία για την παρακολούθηση και την αξιολόγηση της γενικής στήριξης από το σκέλος του ΕΚΤ+ υπό επιμερισμένη διαχείριση να αποκτούν δεδομένα από τα εν λόγω μητρώα δεδομένων ή τις ισοδύναμες πηγές, σύμφωνα με το άρθρο 6 παράγραφος 1 στοιχεία γ) και ε) του κανονισμού (ΕΕ) 2016/679.
            
            
               7.   Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις σύμφωνα με το άρθρο 37 για να τροποποιεί τους δείκτες των παραρτημάτων Ι και II όταν κρίνεται απαραίτητο για την αποτελεσματική αξιολόγηση της προόδου υλοποίησης των προγραμμάτων. Οι τροποποιήσεις αυτές είναι αναλογικές λαμβανομένου υπόψη του διοικητικού φόρτου για τα κράτη μέλη και τους δικαιούχους. Οι κατ’ εξουσιοδότηση πράξεις σύμφωνα με την παρούσα παράγραφο δεν μεταβάλλουν τη μεθοδολογία για τη συλλογή δεδομένων, όπως ορίζεται στα παραρτήματα Ι και II.
            
         
         
            ΚΕΦΑΛΑΙΟ III
         
         
            
               Στήριξη από το ΕΚΤ+ για την αντιμετώπιση της υλικής στέρησης
            
         
         
            Άρθρο 18
            Πεδίο εφαρμογής
            Το παρόν κεφάλαιο εφαρμόζεται στη στήριξη από το ΕΚΤ+ που συνεισφέρει στους ειδικούς στόχους του άρθρου 4 παράγραφος 1 στοιχείο ιγ).
         
         
            Άρθρο 19
            Αρχές
            
               1.   Η στήριξη από το ΕΚΤ+ για την αντιμετώπιση της υλικής στέρησης χρησιμοποιείται μόνο για την υποστήριξη της διανομής τροφίμων και αγαθών που συμμορφώνονται με την ενωσιακή νομοθεσία για την ασφάλεια των καταναλωτικών προϊόντων.
            
            
               2.   Τα κράτη μέλη και οι δικαιούχοι επιλέγουν τα τρόφιμα και/ή τη βασική υλική βοήθεια βάσει αντικειμενικών κριτηρίων που σχετίζονται με τις ανάγκες των απόρων. Στα κριτήρια επιλογής για τα τρόφιμα και, κατά περίπτωση, για τα αγαθά λαμβάνονται επίσης υπόψη κλιματικές και περιβαλλοντικές πτυχές, ιδίως με στόχο τη μείωση της σπατάλης τροφίμων και των πλαστικών μίας χρήσης. Κατά περίπτωση, η επιλογή του είδους των τροφίμων προς διανομή γίνεται με βάση τη συμβολή τους στην ισορροπημένη διατροφή των απόρων.
               Τα τρόφιμα και/ή ηβασική υλική βοήθεια μπορούν να παρέχονται άμεσα σε απόρους ή έμμεσα, για παράδειγμα μέσω κουπονιών ή δελτίων, σε ηλεκτρονική ή άλλη μορφή, υπό τον όρο ότι αυτά θα μπορούν να εξαργυρώνονται μόνο με τρόφιμα και/ή βασική υλική βοήθεια. Η στήριξη για τους απόρους πρέπει να είναι πρόσθετη σε κάθε κοινωνική παροχή που μπορεί να παρέχεται στους τελικούς αποδέκτες από τα εθνικά κοινωνικά συστήματα ή σύμφωνα με την εθνική νομοθεσία.
               Τα τρόφιμα που παρέχονται στους απόρους μπορούν να προέρχονται από τη χρήση, μεταποίηση ή πώληση των προϊόντων που διατίθενται σύμφωνα με το άρθρο 16 παράγραφος 2 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (37), υπό την προϋπόθεση ότι η επιλογή αυτή είναι η προσφορότερη από οικονομική άποψη και δεν καθυστερεί αδικαιολόγητα την παράδοση των τροφίμων στους απόρους.
               Κάθε ποσό που τυχόν προκύπτει από τέτοια συναλλαγή χρησιμοποιείται προς όφελος των απόρων, επιπλέον των ποσών που είναι ήδη διαθέσιμα στο πρόγραμμα.
            
            
               3.   Η Επιτροπή και τα κράτη μέλη μεριμνούν ώστε η βοήθεια που χορηγείται στο πλαίσιο της στήριξης από το ΕΚΤ+ για την αντιμετώπιση της υλικής στέρησης να σέβεται την αξιοπρέπεια και να αποτρέπει τον στιγματισμό των απόρων.
            
            
               4.   Τα κράτη μέλη συμπληρώνουν την παροχή τροφίμων και/ή βασικής υλικής βοήθειας με συνοδευτικά μέτρα, όπως με προσφυγή στις αρμόδιες υπηρεσίες στο πλαίσιο του ειδικού στόχου που ορίζεται στο άρθρο 4 παράγραφος 1 στοιχείο ιγ), ή με την προώθηση της κοινωνικής ένταξης των απόρων στο πλαίσιο του ειδικού στόχου που ορίζεται στο άρθρο 4 παράγραφος 1 στοιχείο ιβ).
            
         
         
            Άρθρο 20
            Περιεχόμενο της προτεραιότητας
            
               1.   Κάθε προτεραιότητα σχετιζόμενη με τη στήριξη που συνεισφέρει στον ειδικό στόχο του άρθρου 4 παράγραφος 1 στοιχείο ιγ) προσδιορίζει:
               
                           α)
                        
                        
                           το είδος της στήριξης·
                        
                     
                           β)
                        
                        
                           τις βασικές ομάδες-στόχους· και
                        
                     
                           γ)
                        
                        
                           περιγραφή των εθνικών ή περιφερειακών καθεστώτων στήριξης.
                        
                     
            
               2.   Στην περίπτωση προγραμμάτων περιοριζομένων στην στήριξη, ως αναφέρεται στην παράγραφο 1, και στη σχετική τεχνική βοήθεια, η προτεραιότητα περιλαμβάνει επίσης τα κριτήρια για την επιλογή των πράξεων.
            
         
         
            Άρθρο 21
            Επιλεξιμότητα των πράξεων
            
               1.   Τα τρόφιμα και/ή η βασική υλική βοήθεια που παρέχονται στους απόρους μπορούν να αγοράζονται από τον δικαιούχο ή για λογαριασμό του ή να του διατίθενται δωρεάν.
            
            
               2.   Τα τρόφιμα και/ή η βασική υλική βοήθεια διανέμονται στους απόρους δωρεάν.
            
         
         
            Άρθρο 22
            Επιλεξιμότητα των δαπανών
            
               1.   Οι επιλέξιμες δαπάνες της στήριξης από το ΕΚΤ+ για την αντιμετώπιση της υλικής στέρησης είναι:
               
                           α)
                        
                        
                           οι δαπάνες αγοράς τροφίμων και/ή βασικής υλικής βοήθειας, συμπεριλαμβανομένων των δαπανών που σχετίζονται με τη μεταφορά των τροφίμων και/ή της βασικής υλικής βοήθειας στους δικαιούχους που παραδίδουν τα τρόφιμα και/ή τη βασική υλική βοήθεια στους τελικούς αποδέκτες·
                        
                     
                           β)
                        
                        
                           στην περίπτωση όπου η μεταφορά των τροφίμων και/ή της βασικής υλικής βοήθειας στους δικαιούχους που τα διανέμουν στους τελικούς αποδέκτες δεν καλύπτεται από το στοιχείο α), οι δαπάνες που βαρύνουν την αρχή προμηθειών και σχετίζονται με τη μεταφορά των τροφίμων και/ή της βασικής υλικής βοήθειας στις αποθήκες ή στους δικαιούχους και οι δαπάνες αποθήκευσης με βάση ενιαίο συντελεστή 1 % των δαπανών που αναφέρονται στο στοιχείο α)ή, σε δεόντως αιτιολογημένες περιπτώσεις, οι δαπάνες που όντως πραγματοποιήθηκαν και καταβλήθηκαν·
                        
                     
                           γ)
                        
                        
                           οι διοικητικές δαπάνες καθώς και οι δαπάνες μεταφοράς, αποθήκευσης και προετοιμασίας που βαρύνουν τους δικαιούχους που συμμετέχουν στη διανομή τροφίμων και/ή βασικής υλικής βοήθειας στους απόρους, βάσει κατ’ αποκοπήν ποσοστού 7 % των δαπανών που αναφέρονται στο στοιχείο α) ή το 7 % της αξίας των τροφίμων που διατίθενται σύμφωνα με το άρθρο 16 του κανονισμού (ΕΕ) αριθ. 1308/2013·
                        
                     
                           δ)
                        
                        
                           οι δαπάνες για τη συλλογή, τη μεταφορά, την αποθήκευση και τη διανομή δωρεών τροφίμων και τις άμεσα σχετιζόμενες δραστηριότητες ευαισθητοποίησης· και
                        
                     
                           ε)
                        
                        
                           οι δαπάνες για συνοδευτικά μέτρα τα οποία λαμβάνονται από τους δικαιούχους ή για λογαριασμό τους και δηλώνονται από τους δικαιούχους που παραδίδουν τα τρόφιμα και/ή τη βασική υλική βοήθεια στους απόρους βάσει κατ’ αποκοπήν ποσοστού 7 % των δαπανών που αναφέρονται στο στοιχείο α).
                        
                     
            
               2.   Οι δαπάνες για την προετοιμασία συστημάτων κουπονιών ή δελτίων σε ηλεκτρονική ή άλλη μορφή και οι αντίστοιχες λειτουργικές δαπάνες είναι επιλέξιμες στο πλαίσιο της τεχνικής βοήθειας, υπό την προϋπόθεση ότι βαρύνουν τη διαχειριστική αρχή ή άλλο δημόσιο φορέα που δεν είναι δικαιούχος ο οποίος διανέμει τα κουπόνια ή τα δελτία στους τελικούς αποδέκτες, ή υπό την προϋπόθεση ότι δεν καλύπτονται από τις δαπάνες που ορίζονται στην παράγραφο 1 στοιχείο γ).
            
            
               3.   Ενδεχόμενη μείωση των επιλέξιμων δαπανών που αναφέρονται στην παράγραφο 1 στοιχείο α) λόγω μη συμμόρφωσης του φορέα που είναι αρμόδιος για την αγορά τροφίμων και/ή βασικής υλικής βοήθειας με την εφαρμοστέα νομοθεσία δεν οδηγεί σε μείωση των επιλέξιμων δαπανών που ορίζονται στα στοιχεία γ) και ε) της εν λόγω παραγράφου.
            
            
               4.   Οι ακόλουθες δαπάνες δεν είναι επιλέξιμες:
               
                           α)
                        
                        
                           τόκοι χρέους·
                        
                     
                           β)
                        
                        
                           αγορά υποδομών· και
                        
                     
                           γ)
                        
                        
                           κόστος μεταχειρισμένων αγαθών.
                        
                     
         
         
            Άρθρο 23
            Δείκτες και υποβολή εκθέσεων
            
               1.   Οι προτεραιότητες για την αντιμετώπιση της υλικής στέρησης χρησιμοποιούν κοινούς δείκτες εκροών και αποτελεσμάτων, όπως ορίζονται στο παράρτημα ΙII για την παρακολούθηση της προόδου υλοποίησης. Οι εν λόγω προτεραιότητες μπορούν επίσης να χρησιμοποιούν ειδικούς ανά πρόγραμμα δείκτες.
            
            
               2.   Καθορίζονται τιμές αναφοράς για τους κοινούς και τους ειδικούς ανά πρόγραμμα δείκτες αποτελεσμάτων,
            
            
               3.   Οι διαχειριστικές αρχές υποβάλλουν δύο φορές στην Επιτροπή τα αποτελέσματα δομημένης έρευνας για τους τελικούς αποδέκτες σχετικά με τη στήριξη που έλαβαν από το ΕΚΤ+ και με επίκεντρο τις συνθήκες διαβίωσής τους και τη φύση της υλικής τους στέρησης, η οποία πραγματοποιήθηκε το προηγούμενο έτος. Η έρευνα αυτή βασίζεται στο υπόδειγμα που καθορίζεται από την Επιτροπή μέσω εκτελεστικής πράξης. Η πρώτη υποβολή των αποτελεσμάτων αυτών θα πραγματοποιηθεί έως τις 30 Ιουνίου 2025 και η δεύτερη έως τις 30 Ιουνίου 2028.
            
            
               4.   Η Επιτροπή εκδίδει εκτελεστική πράξη η οποία καθορίζει το υπόδειγμα που πρέπει να χρησιμοποιείται για τη δομημένη έρευνα τελικών αποδεκτών σύμφωνα με τη συμβουλευτική διαδικασία του άρθρου 38 παράγραφος 2, ώστε να εξασφαλίζονται ομοιόμορφοι όροι για την εφαρμογή του παρόντος άρθρου.
            
            
               5.   Ανατίθεται στην Επιτροπή η αρμοδιότητα έκδοσης κατ’ εξουσιοδότηση πράξεων σύμφωνα με το άρθρο 37 για την τροποποίηση των δεικτών στο παράρτημα ΙΙΙ, όταν κρίνεται απαραίτητο, για να εξασφαλιστεί αποτελεσματική αξιολόγηση της προόδου όσον αφορά την εφαρμογή των προγραμμάτων. Οι εν λόγω τροποποιήσεις είναι αναλογικές λαμβανομένου υπόψη του διοικητικού φόρτου που βαρύνει τα κράτη μέλη και τους δικαιούχους. Οι κατ’ εξουσιοδότηση πράξεις σύμφωνα με την παρούσα παράγραφο δεν μεταβάλλουν τη μεθοδολογία για τη συλλογή δεδομένων, όπως ορίζεται στο παράρτημα III.
            
         
         
            Άρθρο 24
            Λογιστικός έλεγχος
            Ο λογιστικός έλεγχος των πράξεων μπορεί να καλύπτει όλα τα στάδια υλοποίησης αυτών και όλους τους κρίκους της αλυσίδας εφοδιασμού, με μοναδική εξαίρεση τον έλεγχο των τελικών αποδεκτών, εκτός εάν από εκτίμηση κινδύνου διαπιστωθεί συγκεκριμένος κίνδυνος παρατυπίας ή απάτης.
         
         ΜΕΡΟΣ III
         
            ΥΛΟΠΟΙΗΣΗ ΥΠΟ ΑΜΕΣΗ ΚΑΙ ΕΜΜΕΣΗ ΔΙΑΧΕΙΡΙΣΗ
         
         
            ΚΕΦΑΛΑΙΟ I
         
         
            
               Επιχειρησιακοί στόχοι
            
         
         
            Άρθρο 25
            Επιχειρησιακοί στόχοι
            Το σκέλος EaSI έχει τους ακόλουθους επιχειρησιακούς στόχους:
            
                        α)
                     
                     
                        ανάπτυξη συγκριτικής αναλυτικής γνώσης υψηλής ποιότητας ώστε οι πολιτικές για την επίτευξη των ειδικών στόχων που καθορίζονται στο άρθρο 4 παράγραφος 1 να βασίζονται σε αξιόπιστα στοιχεία και να ανταποκρίνονται στις ανάγκες, τις προκλήσεις και τις τοπικές συνθήκες·
                     
                  
                        β)
                     
                     
                        διευκόλυνση της αποτελεσματικής και χωρίς αποκλεισμούς ανταλλαγής πληροφοριών, της αμοιβαίας μάθησης, της αξιολόγησης από ομοτίμους και του διαλόγου σχετικά με τις πολιτικές στους τομείς του άρθρου 4 παράγραφος 1, προκειμένου να υποστηριχθεί ο σχεδιασμός κατάλληλων μέτρων πολιτικής·
                     
                  
                        γ)
                     
                     
                        στήριξη των κοινωνικών πειραματισμών στους τομείς του άρθρου 4 παράγραφος 1και ανάπτυξη της ικανότητας των ενδιαφερομένων μερών σε εθνικό και τοπικό επίπεδο για την προετοιμασία, τον σχεδιασμό και την υλοποίηση, τη μεταφορά ή τη διάδοση των υπό δοκιμή καινοτόμων κοινωνικών πολιτικών, ιδίως όσον αφορά την κλιμάκωση των έργων που αναπτύσσονται από τοπικούς φορείς στον τομέα της κοινωνικοοικονομικής ένταξης υπηκόων τρίτων χωρών·
                     
                  
                        δ)
                     
                     
                        διευκόλυνση της εθελοντικής γεωγραφικής κινητικότητας εργαζόμενων και αύξηση των ευκαιριών απασχόλησης με την ανάπτυξη και παροχή συγκεκριμένων υπηρεσιών υποστήριξης σε εργοδότες και άτομα που αναζητούν εργασία, με σκοπό την ανάπτυξη ολοκληρωμένων ευρωπαϊκών αγορών εργασίας· οι υπηρεσίες αυτές καλύπτουν από την προετοιμασία πριν από την πρόσληψη μέχρι τη βοήθεια μετά από αυτήν, με σκοπό την πλήρωση κενών θέσεων εργασίας σε ορισμένους τομείς, επαγγέλματα, χώρες ή μεθοριακές περιοχές ή για συγκεκριμένες ομάδες, όπως άτομα που βρίσκονται σε ευάλωτη κατάσταση·
                     
                  
                        ε)
                     
                     
                        στήριξη της ανάπτυξης του οικοσυστήματος της αγοράς γύρω από την παροχή μικροχρηματοδότησης σε πολύ μικρές επιχειρήσεις κατά τις φάσεις της εκκίνησης και της ανάπτυξης, ιδίως σε εκείνες που δημιουργούνται από άτομα σε ευάλωτη κατάσταση ή που απασχολούν τέτοια άτομα·
                     
                  
                        στ)
                     
                     
                        στήριξη της δικτύωσης σε ενωσιακό επίπεδο και του διαλόγου με τα ενδιαφερόμενα μέρη καθώς και μεταξύ τους στους τομείς του άρθρου 4 παράγραφος 1 και συμβολή στην ανάπτυξη της θεσμικής ικανότητας με τη συμμετοχή των ενδιαφερόμενων μερών, όπως των δημόσιων υπηρεσιών απασχόλησης, των δημόσιων φορέων κοινωνικής και υγειονομικής ασφάλισης, της κοινωνίας των πολιτών, των μικροπιστωτικών ιδρυμάτων και των ιδρυμάτων που χρηματοδοτούν κοινωνικές επιχειρήσεις και την κοινωνική οικονομία·
                     
                  
                        ζ)
                     
                     
                        στήριξη της ανάπτυξης κοινωνικών επιχειρήσεων και της ανάδυσης μιας αγοράς κοινωνικών επενδύσεων, με τη διευκόλυνση των διαδράσεων δημόσιου και ιδιωτικού τομέα και της συμμετοχής ιδρυμάτων και φιλανθρωπικών φορέων στην αγορά αυτή·
                     
                  
                        η)
                     
                     
                        παροχή καθοδήγησης για την ανάπτυξη των κοινωνικών υποδομών που απαιτούνται για την υλοποίηση του ευρωπαϊκού πυλώνα κοινωνικών δικαιωμάτων·
                     
                  
                        θ)
                     
                     
                        στήριξη της διακρατικής συνεργασίας για την επιτάχυνση της μεταφοράς και τη διευκόλυνση της επέκτασης καινοτόμων λύσεων, ιδίως για τους τομείς του άρθρου 4 παράγραφος 1· και
                     
                  
                        ι)
                     
                     
                        στήριξη της εφαρμογής σχετικών διεθνών κοινωνικών και εργασιακών προτύπων στο πλαίσιο της τιθάσευσης της παγκοσμιοποίησης και της εξωτερικής διάστασης των πολιτικών της Ένωσης στους τομείς του άρθρου 4 παράγραφος 1.
                     
                  
         
            ΚΕΦΑΛΑΙΟ II
         
         
            
               Επιλεξιμότητα
            
         
         
            Άρθρο 26
            Επιλέξιμες δράσεις
            
               1.   Επιλέξιμες για χρηματοδότηση είναι μόνον δράσεις που επιδιώκουν τους στόχους που αναφέρονται στο άρθρο 3 παράγραφοι 1 και 2, στο άρθρο 4 παράγραφος 1 και στο άρθρο 25.
            
            
               2.   Το σκέλος EaSI μπορεί να στηρίζει τις ακόλουθες δράσεις:
               
                           α)
                        
                        
                           εργασίες ανάλυσης, μεταξύ άλλων σε σχέση με τρίτες χώρες, και ιδίως:
                           
                                       i)
                                    
                                    
                                       έρευνες, μελέτες, στατιστικά δεδομένα, μεθοδολογίες, ταξινομήσεις, μικροπροσομοιώσεις, δείκτες, και στήριξη παρατηρητηρίων και στοιχείων αναφοράς ευρωπαϊκής εμβέλειας·
                                    
                                 
                                       ii)
                                    
                                    
                                       κοινωνικοί πειραματισμοί για την αξιολόγηση κοινωνικών καινοτομιών·
                                    
                                 
                                       iii)
                                    
                                    
                                       παρακολούθηση και αξιολόγηση της μεταφοράς της ενωσιακής νομοθεσίας στο εθνικό δίκαιο και της εφαρμογής της·
                                    
                                 
                     
                           β)
                        
                        
                           εφαρμογή πολιτικής, και συγκεκριμένα:
                           
                                       i)
                                    
                                    
                                       διασυνοριακές συμπράξεις, ιδίως μεταξύ των δημόσιων υπηρεσιών απασχόλησης, των κοινωνικών εταίρων και της κοινωνίας των πολιτών, και υπηρεσίες υποστήριξης σε διασυνοριακές περιοχές·
                                    
                                 
                                       ii)
                                    
                                    
                                       ένα ενωσιακό στοχευμένο πρόγραμμα κινητικότητας του εργατικού δυναμικού σε επίπεδο Ένωσης για την πλήρωση κενών θέσεων εργασίας όπου έχουν εντοπιστεί ελλείψεις στην αγορά εργασίας·
                                    
                                 
                                       iii)
                                    
                                    
                                       στήριξη των μικροπιστωτικών ιδρυμάτων και των ιδρυμάτων που χρηματοδοτούν κοινωνικές επιχειρήσεις, μεταξύ άλλων μέσω συνδυαστικών πράξεων όπως ο ασύμμετρος επιμερισμός του κινδύνου ή η μείωση του κόστους των συναλλαγών, καθώς και στήριξη της ανάπτυξης κοινωνικών υποδομών και δεξιοτήτων·
                                    
                                 
                                       iv)
                                    
                                    
                                       στήριξη της διακρατικής συνεργασίας και σύμπραξης με σκοπό τη μεταφορά και επέκταση καινοτόμων λύσεων·
                                    
                                 
                     
                           γ)
                        
                        
                           ανάπτυξη ικανοτήτων, ιδίως:
                           
                                       i)
                                    
                                    
                                       των δικτύων ενωσιακής εμβέλειας που σχετίζονται με τους τομείς του άρθρου 4 παράγραφος 1·
                                    
                                 
                                       ii)
                                    
                                    
                                       των εθνικών σημείων επαφής που παρέχουν καθοδήγηση, πληροφορίες και βοήθεια σχετικά με την υλοποίηση του σκέλους EaSI·
                                    
                                 
                                       iii)
                                    
                                    
                                       των διοικήσεων των συμμετεχουσών χωρών καθώς και των φορέων κοινωνικής ασφάλισης και των υπηρεσιών απασχόλησής τους που έχουν την ευθύνη για την προώθηση της κινητικότητας του εργατικού δυναμικού· των μικροπιστωτικών ιδρυμάτων και των ιδρυμάτων που χρηματοδοτούν κοινωνικές επιχειρήσεις ή άλλους παράγοντες κοινωνικών επενδύσεων· και στο πεδίο της δικτύωσης, σε κράτη μέλη ή τρίτες χώρες συνδεδεμένες με το σκέλος EaSI κατά το άρθρο 29·
                                    
                                 
                                       iv)
                                    
                                    
                                       των ενδιαφερόμενων μερών, συμπεριλαμβανομένων των κοινωνικών εταίρων και των οργανώσεων της κοινωνίας των πολιτών, με σκοπό τη διακρατική συνεργασία·
                                    
                                 
                     
                           δ)
                        
                        
                           δραστηριότητες επικοινωνίας και διάδοσης, ιδίως:
                           
                                       i)
                                    
                                    
                                       αμοιβαία μάθηση μέσω ανταλλαγής ορθών πρακτικών, καινοτόμων προσεγγίσεων, αποτελεσμάτων δραστηριοτήτων ανάλυσης, αξιολογήσεων από ομοτίμους και συγκριτικών αξιολογήσεων·
                                    
                                 
                                       ii)
                                    
                                    
                                       οδηγοί, εκθέσεις, ενημερωτικό υλικό και κάλυψη από τα μέσα ενημέρωσης πρωτοβουλιών σχετικά με τους τομείς του άρθρου 4 παράγραφος 1·
                                    
                                 
                                       iii)
                                    
                                    
                                       συστήματα πληροφοριών για τη διάδοση στοιχείων σχετικά με τους τομείς του άρθρου 4 παράγραφος 1·
                                    
                                 
                                       iv)
                                    
                                    
                                       εκδηλώσεις της Προεδρίας του Συμβουλίου, διασκέψεις, σεμινάρια και δραστηριότητες ευαισθητοποίησης.
                                    
                                 
                     
         
         
            Άρθρο 27
            Επιλέξιμες οντότητες
            
               1.   Με την επιφύλαξη των κριτηρίων που καθορίζονται στο άρθρο 197 του δημοσιονομικού κανονισμού, εφαρμόζονται τα ακόλουθα κριτήρια επιλεξιμότητας για τις οντότητες:
               
                           α)
                        
                        
                           νομικές οντότητες εγκατεστημένες σε μία από τις ακόλουθες χώρες ή εδάφη:
                           
                                       i)
                                    
                                    
                                       κράτος μέλος ή υπερπόντια χώρα ή συνδεδεμένο με αυτά έδαφος·
                                    
                                 
                                       ii)
                                    
                                    
                                       τρίτη χώρα συνδεδεμένη με το σκέλος EaSI κατά το άρθρο 29·
                                    
                                 
                                       iii)
                                    
                                    
                                       τρίτη χώρα που περιέχεται στο πρόγραμμα εργασίας υπό τους όρους των παραγράφων 2 και 3 του παρόντος άρθρου·
                                    
                                 
                     
                           β)
                        
                        
                           νομικές οντότητες που έχουν συσταθεί δυνάμει του δικαίου της Ένωσης ή διεθνείς οργανισμοί.
                        
                     
            
               2.   Είναι κατ’ εξαίρεση επιλέξιμες για συμμετοχή νομικές οντότητες εγκατεστημένες σε τρίτη χώρα η οποία δεν είναι συνδεδεμένη με το σκέλος EaSI κατά το άρθρο 29, εφόσον αυτό είναι απαραίτητο για την επίτευξη των στόχων συγκεκριμένης δράσης.
            
            
               3.   Οι νομικές οντότητες που είναι εγκατεστημένες σε τρίτη χώρα η οποία δεν είναι συνδεδεμένη με το σκέλος EaSI κατά το άρθρο 29 φέρουν κατ’ αρχήν το κόστος της συμμετοχής τους.
            
         
         
            Άρθρο 28
            Οριζόντιες αρχές
            
               1.   Η Επιτροπή διασφαλίζει ότι η ισότητα των φύλων, η ένταξη της έμφυλης θεματικής και η ενσωμάτωση της διάστασης του φύλου λαμβάνονται υπόψη και προάγονται καθ’ όλη τη διάρκεια της προετοιμασίας, της υλοποίησης, της παρακολούθησης, της υποβολής εκθέσεων και της αξιολόγησης των πράξεων που υποστηρίζονται από το σκέλος EaSI.
            
            
               2.   Η Επιτροπή λαμβάνει τα κατάλληλα μέτρα για να αποτρέψει κάθε διάκριση λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού κατά την προετοιμασία, υλοποίηση, παρακολούθηση, υποβολή εκθέσεων και αξιολόγηση των πράξεων που υποστηρίζονται από το σκέλος EaSI. Ειδικότερα, η προσβασιμότητα για τα άτομα με αναπηρίες λαμβάνεται υπόψη σε όλα τα στάδια της προετοιμασίας και της υλοποίησης του σκέλους EaSI.
            
         
         
            Άρθρο 29
            Συμμετοχή τρίτων χωρών
            Το σκέλος EaSI είναι ανοικτό για συμμετοχή στις ακόλουθες τρίτες χώρες μέσω συμφωνίας με την Ένωση:
            
                        α)
                     
                     
                        μέλη της Ευρωπαϊκής Ζώνης Ελευθέρων Συναλλαγών τα οποία είναι μέλη του Ευρωπαϊκού Οικονομικού Χώρου, σύμφωνα με τους όρους της συμφωνίας για τον Ευρωπαϊκό Οικονομικό Χώρο·
                     
                  
                        β)
                     
                     
                        υπό προσχώρηση χώρες, υποψήφιες χώρες και δυνάμει υποψήφιοι, σύμφωνα με τις γενικές αρχές και τους γενικούς όρους και προϋποθέσεις συμμετοχής τους στα προγράμματα της Ένωσης που καθορίζονται στις αντίστοιχες συμφωνίες-πλαίσια και τις αποφάσεις του Συμβουλίου Σύνδεσης ή σε παρεμφερείς συμφωνίες και σύμφωνα με τους ειδικούς όρους που καθορίζονται στις συμφωνίες μεταξύ της Ένωσης και των εν λόγω χωρών·
                     
                  
                        γ)
                     
                     
                        άλλες τρίτες χώρες, σύμφωνα με τους όρους που προβλέπονται σε ειδική συμφωνία σχετικά με τη συμμετοχή της τρίτης χώρας στο σκέλος EaSI, υπό την προϋπόθεση ότι η συμφωνία:
                        
                                    i)
                                 
                                 
                                    διασφαλίζει δίκαιη ισορροπία όσον αφορά τις συνεισφορές και τα οφέλη της τρίτης χώρας που συμμετέχει στα προγράμματα της Ένωσης·
                                 
                              
                                    ii)
                                 
                                 
                                    προσδιορίζει τους όρους συμμετοχής στα προγράμματα, συμπεριλαμβανομένου του υπολογισμού των χρηματοδοτικών συνεισφορών σε μεμονωμένα προγράμματα ή σκέλη προγραμμάτων και του διοικητικού τους κόστους·
                                 
                              
                                    iii)
                                 
                                 
                                    δεν παρέχει σε τρίτη χώρα εξουσία λήψης αποφάσεων όσον αφορά το σκέλος EaSI·
                                 
                              
                                    iv)
                                 
                                 
                                    εγγυάται τα δικαιώματα της Ένωσης για τη διασφάλιση χρηστής δημοσιονομικής διαχείρισης και την προστασία των οικονομικών της συμφερόντων.
                                 
                              
                  Οι συνεισφορές που αναφέρονται στο στοιχείο γ) σημείο ii) της πρώτης παραγράφου του παρόντος άρθρου συνιστούν έσοδα με ειδικό προορισμό σύμφωνα με το άρθρο 21 παράγραφος 5 του δημοσιονομικού κανονισμού.
         
         
            ΚΕΦΑΛΑΙΟ III
         
         
            
               Γενικές διατάξεις
            
         
         
            Άρθρο 30
            Μορφές ενωσιακής χρηματοδότησης και μέθοδοι υλοποίησης
            
               1.   Το σκέλος EaSI μπορεί να παρέχει χρηματοδότηση σε οποιαδήποτε από τις μορφές που προβλέπονται στον δημοσιονομικό κανονισμό για χρηματοδοτικές συνεισφορές, ιδίως επιχορηγήσεις, βραβεία, δημόσιες συμβάσεις και εθελοντικές πληρωμές σε διεθνείς οργανισμούς των οποίων η Ένωση είναι μέλος ή στις εργασίες των οποίων συμμετέχει.
            
            
               2.   Το σκέλος EaSI υλοποιείται άμεσα, όπως προβλέπεται στο άρθρο 62 παράγραφος 1 πρώτο εδάφιο στοιχείο α) του δημοσιονομικού κανονισμού, ή έμμεσα με τους φορείς που αναφέρονται στο άρθρο 62 παράγραφος 1 πρώτο εδάφιο στοιχείο γ) του εν λόγω κανονισμού.
               Κατά τη χορήγηση επιχορηγήσεων, η επιτροπή αξιολόγησης που αναφέρεται στο άρθρο 150 του δημοσιονομικού κανονισμού μπορεί να αποτελείται από εξωτερικούς εμπειρογνώμονες.
            
            
               3.   Οι συνδυαστικές πράξεις στο σκέλος EaSI υλοποιούνται σύμφωνα με τον κανονισμό (ΕΕ) 2021/523 και τον Τίτλο Χ του δημοσιονομικού κανονισμού.
            
         
         
            Άρθρο 31
            Πρόγραμμα εργασίας
            
               1.   Το σκέλος EaSI υλοποιείται βάσει των προγραμμάτων εργασίας που αναφέρονται στο άρθρο 110 του δημοσιονομικού κανονισμού. Το περιεχόμενο των εν λόγω προγραμμάτων εργασίας καθορίζεται σύμφωνα με τους επιχειρησιακούς στόχους που ορίζονται στο άρθρο 25 του παρόντος κανονισμού και σύμφωνα με τις επιλέξιμες δράσεις που ορίζονται στο άρθρο 26 του παρόντος κανονισμού. Τα προγράμματα εργασίας καθορίζουν, κατά περίπτωση, το συνολικό ποσό που προορίζεται για συνδυαστικές πράξεις.
            
            
               2.   Η Επιτροπή συγκεντρώνει εμπειρογνωμοσύνη σχετικά με την προετοιμασία των προγραμμάτων εργασίας, ζητώντας τη γνώμη της ομάδας εργασίας που αναφέρεται στο άρθρο 39 παράγραφος 8.
            
            
               3.   Η Επιτροπή προωθεί συνέργειες και εξασφαλίζει αποτελεσματικό συντονισμό μεταξύ του ΕΚΤ+ και άλλων συναφών μέσων της Ένωσης καθώς και μεταξύ των σκελών του ΕΚΤ+.
            
         
         
            Άρθρο 32
            Παρακολούθηση και εκθέσεις
            Στο παράρτημα IV ορίζονται δείκτες για την έκθεση προόδου του σκέλους EaSI προς την επίτευξη των ειδικών στόχων που καθορίζονται στο άρθρο 4 παράγραφος 1 και των επιχειρησιακών στόχων που καθορίζονται στο άρθρο 25.
            Το σύστημα υποβολής εκθέσεων για τις επιδόσεις εξασφαλίζει ότι τα δεδομένα για την παρακολούθηση της υλοποίησης και των αποτελεσμάτων του σκέλους EaSI συλλέγονται κατά τρόπο αποδοτικό, αποτελεσματικό και έγκαιρο.
            Για τον σκοπό αυτό, επιβάλλονται αναλογικές απαιτήσεις υποβολής εκθέσεων στους αποδέκτες κονδυλίων της Ένωσης και, κατά περίπτωση, στα κράτη μέλη.
         
         
            Άρθρο 33
            Προστασία των οικονομικών συμφερόντων της Ένωσης
            Όταν τρίτη χώρα συμμετέχει στο σκέλος EaSI μέσω απόφασης που εκδίδεται δυνάμει διεθνούς συμφωνίας ή βάσει οποιασδήποτε άλλης νομικής πράξης, η τρίτη χώρα παρέχει τα αναγκαία δικαιώματα και την απαιτούμενη πρόσβαση στον αρμόδιο διατάκτη, στην OLAF και στο Ελεγκτικό Συνέδριο, ώστε να είναι σε θέση να ασκούν πλήρως τις αντίστοιχες αρμοδιότητές τους. Ως προς την OLAF, τα δικαιώματα αυτά περιλαμβάνουν το δικαίωμα διενέργειας ερευνών, μεταξύ άλλων και με επιτόπιους ελέγχους και εξακριβώσεις, που προβλέπονται στον κανονισμό (ΕΕ, Ευρατόμ) αριθ. 883/2013.
         
         
            Άρθρο 34
            Αξιολόγηση
            
               1.   Οι αξιολογήσεις πραγματοποιούνται εγκαίρως ώστε να τροφοδοτούν με στοιχεία τη διαδικασία λήψης αποφάσεων.
            
            
               2.   Έως τις 31 Δεκεμβρίου 2024, η Επιτροπή διενεργεί ενδιάμεση αξιολόγηση του σκέλους EaSI με βάση τις επαρκείς πληροφορίες που διατίθενται σχετικά με την εφαρμογή του.
               Η Επιτροπή αξιολογεί τις επιδόσεις του προγράμματος, σύμφωνα με το άρθρο 34 του δημοσιονομικού κανονισμού, και ιδίως την αποτελεσματικότητα, την αποδοτικότητα, τη συνοχή, τη συνάφεια και την ενωσιακή προστιθέμενη αξία του, μεταξύ άλλων σε σχέση με τις οριζόντιες αρχές που αναφέρονται στο άρθρο 28 του παρόντος κανονισμού, και μετρά, σε ποιοτική και ποσοτική βάση, την πρόοδο που σημειώνεται όσον αφορά την επίτευξη των στόχων του σκέλους EaSI.
               Η ενδιάμεση αξιολόγηση βασίζεται στις πληροφορίες που προκύπτουν από τις ρυθμίσεις και τους δείκτες παρακολούθησης που θεσπίζονται σύμφωνα με το άρθρο 32, με σκοπό την πραγματοποίηση τυχόν προσαρμογών των προτεραιοτήτων πολιτικής και χρηματοδότησης.
            
            
               3.   Έως τις 31 Δεκεμβρίου 2031, στο τέλος της περιόδου υλοποίησης πραγματοποιείται τελική αξιολόγηση του σκέλους EaSI από την Επιτροπή.
            
            
               4.   Η Επιτροπή υποβάλλει τα συμπεράσματα των ενδιάμεσων και τελικών αξιολογήσεων, μαζί με τις παρατηρήσεις της, στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών.
            
         
         
            Άρθρο 35
            Λογιστικοί έλεγχοι
            Οι λογιστικοί έλεγχοι για τη χρήση της ενωσιακής συνεισφοράς οι οποίοι διενεργούνται από πρόσωπα ή οντότητες, συμπεριλαμβανομένων και των μη εντεταλμένων από θεσμικά όργανα ή οργανισμούς της Ένωσης, αποτελούν τη βάση της συνολικής εξασφάλισης σύμφωνα με το άρθρο 127 του δημοσιονομικού κανονισμού.
         
         
            Άρθρο 36
            Πληροφόρηση, επικοινωνία και δημοσιότητα
            
               1.   Οι αποδέκτες ενωσιακής χρηματοδότησης μνημονεύουν ρητώς την προέλευση της εν λόγω χρηματοδότησης και εξασφαλίζουν την προβολή της ενωσιακής χρηματοδότησης, ιδίως κατά την προώθηση των δράσεων και των αποτελεσμάτων τους, παρέχοντας συνεκτική, αποτελεσματική και αναλογική στοχευμένη πληροφόρηση σε πολλαπλά ακροατήρια, συμπεριλαμβανομένων των μέσων ενημέρωσης και του κοινού.
            
            
               2.   Η Επιτροπή προβαίνει σε ενέργειες πληροφόρησης και επικοινωνίας για το σκέλος EaSI, καθώς και για τις δράσεις που πραγματοποιήθηκαν στο πλαίσιο του σκέλους EaSI και για τα αποτελέσματά τους.
               Οι χρηματοδοτικοί πόροι που διατίθενται στο σκέλος EaSI συμβάλλουν επίσης στην εταιρική προβολή των πολιτικών προτεραιοτήτων της Ένωσης, στον βαθμό που οι εν λόγω προτεραιότητες σχετίζονται με τους στόχους που αναφέρονται στο άρθρο 3 παράγραφοι 1 και 2, στο άρθρο 4 παράγραφος 1 και στο άρθρο 25.
            
         
         ΜΕΡΟΣ IV
         
            ΤΕΛΙΚΕΣ ΔΙΑΤΑΞΕΙΣ
         
         
            Άρθρο 37
            Άσκηση της εξουσιοδότησης
            
               1.   Ανατίθεται στην Επιτροπή η εξουσία να εκδίδει κατ’ εξουσιοδότηση πράξεις υπό τους όρους του παρόντος άρθρου.
            
            
               2.   Η εξουσία έκδοσης κατ’ εξουσιοδότηση πράξεων που αναφέρεται στο άρθρο 17 παράγραφος 7 και στο άρθρο 23 παράγραφος 5 ανατίθεται στην Επιτροπή για αόριστο χρονικό διάστημα από την 1η Ιουλίου 2021.
            
            
               3.   Η εξουσιοδότηση που αναφέρεται στο άρθρο 17 παράγραφος 7 και στο άρθρο 23 παράγραφος 5 μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση ανάκλησης περατώνει την εξουσιοδότηση που προσδιορίζεται στην εν λόγω απόφαση. Αρχίζει να ισχύει την επομένη της δημοσίευσης της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που ορίζεται σε αυτή. Δεν θίγει το κύρος των κατ’ εξουσιοδότηση πράξεων που ισχύουν ήδη.
            
            
               4.   Πριν από την έκδοση μιας κατ’ εξουσιοδότηση πράξης, η Επιτροπή διεξάγει διαβουλεύσεις με εμπειρογνώμονες που ορίζουν τα κράτη μέλη σύμφωνα με τις αρχές της διοργανικής συμφωνίας της 13ης Απριλίου 2016 για τη βελτίωση του νομοθετικού έργου.
            
            
               5.   Μόλις εκδώσει μια κατ’ εξουσιοδότηση πράξη, η Επιτροπή την κοινοποιεί ταυτόχρονα στο Ευρωπαϊκό Κοινοβούλιο και στο Συμβούλιο.
            
            
               6.   Κατ’ εξουσιοδότηση πράξη που εκδίδεται δυνάμει του άρθρου 17 παράγραφος 7 ή του άρθρου 23 παράγραφος 5 τίθεται σε ισχύ μόνον αν δεν διατυπωθεί αντίρρηση από το Ευρωπαϊκό Κοινοβούλιο ή το Συμβούλιο εντός δύο μηνών από την κοινοποίηση της πράξης στο Ευρωπαϊκό Κοινοβούλιο και στο Συμβούλιο, ή αν, πριν από τη λήξη της προθεσμίας αυτής, τόσο το Ευρωπαϊκό Κοινοβούλιο όσο και το Συμβούλιο ενημερώσουν αμφότερα την Επιτροπή ότι δεν θα προβάλουν αντιρρήσεις. Η προθεσμία αυτή παρατείνεται κατά δύο μήνες κατόπιν πρωτοβουλίας του Ευρωπαϊκού Κοινοβουλίου ή του Συμβουλίου.
            
         
         
            Άρθρο 38
            Διαδικασία επιτροπής για το σκέλος του ΕΚΤ+ υπό επιμερισμένη διαχείριση
            
               1.   Η Επιτροπή επικουρείται από την επιτροπή που αναφέρεται στο άρθρο 115 παράγραφος 1 του κανονισμού (EΕ) 2021/1060. Πρόκειται για επιτροπή κατά την έννοια του κανονισμού (ΕΕ) αριθ. 182/2011.
            
            
               2.   Οσάκις γίνεται αναφορά στην παρούσα παράγραφο, εφαρμόζεται το άρθρο 4 του κανονισμού (ΕΕ) αριθ. 182/2011.
            
         
         
            Άρθρο 39
            Επιτροπή δυνάμει του άρθρου 163 ΣΛΕΕ
            
               1.   Η Επιτροπή επικουρείται από την επιτροπή που συστήνεται δυνάμει του άρθρου 163 ΣΛΕΕ («επιτροπή του ΕΚΤ+»).
            
            
               2.   Κάθε κράτος μέλος διορίζει έναν αντιπρόσωπο της κυβέρνησης, έναν αντιπρόσωπο των οργανώσεων των εργαζομένων, έναν αντιπρόσωπο των οργανώσεων των εργοδοτών καθώς και έναν αναπληρωτή για κάθε τακτικό μέλος, για μέγιστη θητεία επτά ετών. Σε περίπτωση που απουσιάζει ένα τακτικό μέλος, ο αναπληρωτής του συμμετέχει αυτοδικαίως στις διαδικασίες.
            
            
               3.   Η επιτροπή του ΕΚΤ+ περιλαμβάνει έναν αντιπρόσωπο από καθεμία από τις οργανώσεις που εκπροσωπούν οργανώσεις εργαζομένων και οργανώσεις εργοδοτών σε επίπεδο Ένωσης.
            
            
               4.   Η επιτροπή του ΕΚΤ+, συμπεριλαμβανομένων των ομάδων εργασίας της που αναφέρονται στην παράγραφο 7, μπορεί να προσκαλεί στις συνεδριάσεις της εκπροσώπους ενδιαφερόμενων μερών χωρίς δικαίωμα ψήφου. Αυτό μπορεί να περιλαμβάνει εκπροσώπους από την Ευρωπαϊκή Τράπεζα Επενδύσεων και το Ευρωπαϊκό Ταμείο Επενδύσεων, καθώς και τις σχετικές οργανώσεις της κοινωνίας των πολιτών.
            
            
               5.   Η επιτροπή του ΕΚΤ+ καλείται να δώσει τη γνώμη της για τη σχεδιαζόμενη χρήση της τεχνικής βοήθειας που αναφέρεται στο άρθρο 35 του κανονισμού (ΕΕ) 2021/1060 στην περίπτωση της στήριξης δυνάμει του σκέλους του ΕΚΤ+ υπό επιμερισμένη διαχείριση, καθώς και για άλλα θέματα με αντίκτυπο στην υλοποίηση σχετιζόμενων με το ΕΚΤ+ στρατηγικών σε ενωσιακό επίπεδο.
            
            
               6.   Η επιτροπή του ΕΚΤ+ μπορεί να εκδίδει γνώμες σχετικά με:
               
                           α)
                        
                        
                           ζητήματα που συνδέονται με τη συνεισφορά του ΕΚΤ+ στην υλοποίηση του ευρωπαϊκού πυλώνα κοινωνικών δικαιωμάτων, συμπεριλαμβανομένων των συστάσεων ανά χώρα και των προτεραιοτήτων που σχετίζονται με το Ευρωπαϊκό Εξάμηνο, όπως εθνικά προγράμματα μεταρρυθμίσεων·
                        
                     
                           β)
                        
                        
                           θέματα που αφορούν τον κανονισμό (ΕΕ) 2021/1060 σχετικά με το ΕΚΤ+·
                        
                     
                           γ)
                        
                        
                           ζητήματα που συνδέονται με το ΕΚΤ+ τα οποία της παραπέμπει η Επιτροπή πέραν των αναφερομένων στην παράγραφο 5.
                        
                     Οι γνώμες της επιτροπής του ΕΚΤ+ εγκρίνονται με απόλυτη πλειοψηφία των έγκυρων ψήφων και κοινοποιούνται στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, προς ενημέρωσή τους. Η Επιτροπή ενημερώνει εγγράφως την επιτροπή του ΕΚΤ+ για τον τρόπο με τον οποίο έχει λάβει υπόψη τις γνώμες της.
            
            
               7.   Η επιτροπή του ΕΚΤ+ δύναται να συγκροτήσει ομάδες εργασίας για καθένα από τα σκέλη του ΕΚΤ+.
            
            
               8.   Η Επιτροπή συμβουλεύεται την ομάδα εργασίας που ασχολείται με το σκέλος EaSI σχετικά με το πρόγραμμα εργασίας. Ενημερώνει την εν λόγω ομάδα εργασίας για τον τρόπο με τον οποίο έχει λάβει υπόψη τα αποτελέσματα της μεταξύ τους διαβούλευσης. Η ομάδα εργασίας μεριμνά ώστε να πραγματοποιείται διαβούλευση με τα ενδιαφερόμενα μέρη, συμπεριλαμβανομένων εκπροσώπων της κοινωνίας των πολιτών όσον αφορά το πρόγραμμα εργασίας.
            
         
         
            Άρθρο 40
            Μεταβατικές διατάξεις για το ΕΚΤ+ υπό επιμερισμένη διαχείριση
            Ο κανονισμός (ΕΕ) αριθ. 1304/2013, ο κανονισμός (ΕΕ) αριθ. 223/2014 ή κάθε πράξη εκδοθείσα δυνάμει των εν λόγω κανονισμών εξακολουθεί να εφαρμόζεται στα προγράμματα και στις πράξεις που υποστηρίζονται στο πλαίσιο των εν λόγω κανονισμών κατά την περίοδο προγραμματισμού 2014-2020.
         
         
            Άρθρο 41
            Μεταβατικές διατάξεις για το σκέλος EaSI
            
               1.   Ο κανονισμός (ΕΕ) αριθ. 1296/2013 καταργείται από την 1η Ιανουαρίου 2021. Οι παραπομπές στον κανονισμό (ΕΕ) αριθ. 1296/2013 θεωρούνται παραπομπές στον παρόντα κανονισμό.
            
            
               2.   Το χρηματοδοτικό κονδύλιο για την υλοποίηση του σκέλους EaSI μπορεί επίσης να καλύπτει τις δαπάνες τεχνικής και διοικητικής βοήθειας που απαιτούνται για να εξασφαλιστεί η μετάβαση μεταξύ του ΕΚΤ+ και των μέτρων που θεσπίζονται δυνάμει του κανονισμού (ΕΕ) αριθ. 1296/2013.
            
            
               3.   Εάν χρειαστεί, μπορούν να εγγραφούν πιστώσεις στον προϋπολογισμό της Ένωσης μετά το 2027 για την κάλυψη των δαπανών που προβλέπονται στο άρθρο 5 παράγραφος 4, ώστε να καταστεί εφικτή η διαχείριση δράσεων που δεν θα έχουν ολοκληρωθεί έως τις 31 Δεκεμβρίου 2027.
            
            
               4.   Οι επιστροφές από χρηματοδοτικά μέσα που δημιουργήθηκαν από τον κανονισμό (ΕΕ) αριθ. 1296/2013 επενδύονται στα χρηματοδοτικά μέσα στο πλαίσιο του σκέλους πολιτικής για κοινωνικές επενδύσεις και δεξιότητες που αναφέρεται στο άρθρο 8 παράγραφος 1 στοιχείο δ) του κανονισμού (EΕ) 2021/523.
            
            
               5.   Σύμφωνα με το άρθρο 193 παράγραφος 2 δεύτερο εδάφιο στοιχείο α) του δημοσιονομικού κανονισμού, σε δεόντως αιτιολογημένες περιπτώσεις που προσδιορίζονται στην απόφαση χρηματοδότησης και για περιορισμένο χρονικό διάστημα, οι δραστηριότητες που υποστηρίζονται βάσει του παρόντος κανονισμού και οι υποκείμενες δαπάνες μπορούν να θεωρηθούν επιλέξιμες από την 1η Ιανουαρίου 2021, ακόμη και αν υλοποιήθηκαν και πραγματοποιήθηκαν πριν από την υποβολή της αίτησης επιχορήγησης.
            
         
         
            Άρθρο 42
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2021 όσον αφορά το σκέλος EaSI.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 24 Ιουνίου 2021.
            
               
                  Για το Ευρωπαϊκό Κοινοβούλιο
               
               
                  Ο Πρόεδρος
               
               D. M. SASSOLI
            
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  ΕΕ C 429 της 11.12.2020, σ. 245.
         
            (2)  ΕΕ C 86 της 7.3.2019, σ. 84.
         
            (3)  Θέση του Ευρωπαϊκού Κοινοβουλίου της 16ης Ιανουαρίου 2019 (ΕΕ C 411 της 27.11.2020, σ. 324) και θέση του Συμβουλίου σε πρώτη ανάγνωση της 27ης Μαΐου 2021 (δεν έχει ακόμη δημοσιευθεί στην Επίσημη Εφημερίδα). Θέση του Ευρωπαϊκού Κοινοβουλίου της 23ης Ιουνίου 2021 (δεν έχει ακόμη δημοσιευθεί στην Επίσημη Εφημερίδα).
         
            (4)  Κανονισμός (ΕΕ) 2021/1058 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, για το Ευρωπαϊκό Ταμείο Περιφερειακής Ανάπτυξης και το Ταμείο Συνοχής (βλέπε σελίδα 60 της παρούσας Επίσημης Εφημερίδας).
         
            (5)  Κανονισμός (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487).
         
            (6)  Κανονισμός (ΕΕ) 2021/523 του Ευρωπαϊκού Κοινοβουλίου και του Συμβουλίου, της 24ης Μαρτίου 2021, για τη θέσπιση του προγράμματος InvestEU και την τροποποίηση του κανονισμού (ΕΕ) 2015/1017 (ΕΕ L 107 της 26.3.2021, σ. 30).
         
            (7)  Απόφαση (ΕΕ) 2020/1512 του Συμβουλίου, της 13ης Οκτωβρίου 2020, σχετικά με τις κατευθυντήριες γραμμές για τις πολιτικές απασχόλησης των κρατών μελών (ΕΕ L 344 της 19.10.2020, σ. 22).
         
            (8)  Κανονισμός (ΕΕ) 2021/1060 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Μετάβασης και το Ευρωπαϊκό Ταμείο Θάλασσας, Αλιείας και Υδατοκαλλιέργειας, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων (βλέπε σελίδα 159 της παρούσας Επίσημης Εφημερίδας).
         
            (9)  Κανονισμός (EΕ) 2021/1056 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, για τη θέσπιση του Ταμείου Δίκαιης Μετάβασης (βλέπε σελίδα 1 της παρούσας Επίσημης Εφημερίδας).
         
            (10)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
         
            (11)  Κανονισμός (ΕΕ) αριθ. 223/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για το Ταμείο Ευρωπαϊκής Βοήθειας προς τους Απόρους (ΕΕ L 72 της 12.3.2014, σ. 1).
         
            (12)  Κανονισμός (ΕΕ) αριθ. 1296/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη θέσπιση προγράμματος της Ευρωπαϊκής Ένωσης για την απασχόληση και την κοινωνική καινοτομία («EaSI») και την τροποποίηση της απόφασης αριθ. 283/2010/EE για τη δημιουργία Ευρωπαϊκού Μηχανισμού Μικροχρηματοδοτήσεων Progress για την απασχόληση και την κοινωνική ένταξη (ΕΕ L 347 της 20.12.2013, σ. 238).
         
            (13)  ΕΕ L 433 I της 22.12.2020, σ. 28.
         
            (14)  Κανονισμός (ΕΕ) 2021/817 του Ευρωπαϊκού Κοινοβουλίου και του Συμβουλίου, της 20ής Μαΐου 2021, για τη θέσπιση του προγράμματος «Erasmus+»: το πρόγραμμα της Ένωσης για την εκπαίδευση και την κατάρτιση, τη νεολαία και τον αθλητισμό, και για την κατάργηση του κανονισμού (ΕΕ) αριθ. 1288/2013 (ΕΕ L 189 της 28.5.2021, σ. 1).
         
            (15)  Σύσταση του Συμβουλίου, της 19ης Δεκεμβρίου 2016, όσον αφορά τις Διαδρομές Αναβάθμισης των Δεξιοτήτων: Νέες Ευκαιρίες για Ενηλίκους (ΕΕ C 484 της 24.12.2016, σ. 1).
         
            (16)  Κανονισμός (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας «Ορίζων Ευρώπη», τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 (ΕΕ L 170 της 12.5.2021, σ. 1).
         
            (17)  Κανονισμός (ΕΕ) 2021/522 του Ευρωπαϊκού Κοινοβουλίου και του Συμβουλίου, της 24ης Μαρτίου 2021, για τη θέσπιση προγράμματος σχετικά με τη δράση της Ένωσης στον τομέα της υγείας για την περίοδο 2021-2027 και για την κατάργηση του κανονισμού (ΕΕ) αριθ. 282/2014 (ΕΕ L 107 της 26.3.2021, σ. 1).
         
            (18)  Κανονισμός (ΕΕ) 2021/241 του Ευρωπαϊκού Κοινοβουλίου και του Συμβουλίου, της 12ης Φεβρουαρίου 2021, για τη θέσπιση του Μηχανισμού Ανάκαμψης και Ανθεκτικότητας (ΕΕ L 57 της 18.2.2021, σ. 17).
         
            (19)  Κανονισμός (ΕΕ) 2021/691 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζόμενους (ΕΤΠ) και για την κατάργηση του κανονισμού (ΕΕ) αριθ. 1309/2013 (ΕΕ L 153, 3.5.2021, σ. 48).
         
            (20)  Κανονισμός (ΕΕ) 2021/694 του Ευρωπαϊκού Κοινοβουλίου και του Συμβουλίου, της 29ης Απριλίου 2021, για τη θέσπιση του προγράμματος Ψηφιακή Ευρώπη και την κατάργηση της απόφασης (ΕΕ) 2015/2240 (ΕΕ L 166 της 11.5.2021, σ. 1).
         
            (21)  Κανονισμός (ΕΕ) 2021/818 του Ευρωπαϊκού Κοινοβουλίου και του Συμβουλίου, της 20ής Μαΐου 2021, για τη θέσπιση του προγράμματος «Δημιουργική Ευρώπη» (2021-2027) και την κατάργηση του κανονισμού (ΕΕ) αριθ. 1295/2013 (ΕΕ L 189 της 28.5.2021, σ. 34).
         
            (22)  Κανονισμός (ΕΕ) 2021/888 του Ευρωπαϊκού Κοινοβουλίου και του Συμβουλίου, της 20ής Μαΐου 2021, για τη θέσπιση του Προγράμματος για το Ευρωπαϊκό Σώμα Αλληλεγγύης και για την κατάργηση των κανονισμών (EΕ) 2018/1475 και (EΕ) αριθ. 375/2014 (ΕΕ L 202 της 8.6.2021, σ. 32).
         
            (23)  Κανονισμός (ΕΕ) 2021/240 του Ευρωπαϊκού Κοινοβουλίου και του Συμβουλίου, της 10ης Φεβρουαρίου 2021, για τη θέσπιση Μέσου Τεχνικής Υποστήριξης (ΕΕ L 57 της 18.2.2021, σ. 1).
         
            (24)  Κανονισμός (ΕΕ) αριθ. 1304/2013 του Ευρωπαϊκού Κοινοβουλίου και του Συμβουλίου, της 17 Δεκεμβρίου 2013, για το Ευρωπαϊκό Κοινωνικό Ταμείο και την κατάργηση του κανονισμού (ΕΚ) αριθ. 1081/2006 του Συμβουλίου (ΕΕ L 347 της 20.12.2013, σ. 470).
         
            (25)  ΕΕ C 241 της 29.8.1994, σ. 9.
         
            (26)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119 της 4.5.2016, σ. 1).
         
            (27)  ΕΕ L 282 της 19.10.2016, σ. 4.
         
            (28)  Απόφαση 2013/755/ΕΕ του Συμβουλίου, της 25ης Νοεμβρίου 2013, για τη σύνδεση των Υπερπόντιων Χωρών και Εδαφών με την Ευρωπαϊκή Ένωση («απόφαση για τη σύνδεση ΥΧΕ-ΕΕ») (ΕΕ L 344 της 19.12.2013, σ. 1).
         
            (29)  ΕΕ L 1 της 3.1.1994, σ. 3.
         
            (30)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).
         
            (31)  Κανονισμός (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ L 312 της 23.12.1995, σ. 1).
         
            (32)  Κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2).
         
            (33)  Κανονισμός (ΕΕ) 2017/1939 του Συμβουλίου, της 12ης Οκτωβρίου 2017, σχετικά με την εφαρμογή ενισχυμένης συνεργασίας για τη σύσταση της Ευρωπαϊκής Εισαγγελίας (ΕΕ L 283 της 31.10.2017, σ. 1).
         
            (34)  Οδηγία (ΕΕ) 2017/1371 του Ευρωπαϊκού Κοινοβουλίου και του Συμβουλίου, της 5ης Ιουλίου 2017, σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (ΕΕ L 198 της 28.7.2017, σ. 29).
         
            (35)  ΕΕ L 123 της 12.5.2016, σ. 1.
         
            (36)  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).
         
            (37)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
      
      
         
            ΠΑΡΑΡΤΗΜΑ I
            ΚΟΙΝΟΊ ΔΕΊΚΤΕΣ ΓΙΑ ΤΗ ΓΕΝΙΚΉ ΣΤΉΡΙΞΗ ΑΠΌ ΤΟ ΣΚΈΛΟΣ ΤΟΥ ΕΚΤ+ ΥΠΌ ΕΠΙΜΕΡΙΣΜΈΝΗ ΔΙΑΧΕΊΡΙΣΗ
            Όλα τα δεδομένα προσωπικού χαρακτήρα πρέπει να αναλύονται ανά φύλο (θήλυ, άρρεν, μη δυϊκά άτομα (1)).
            Αν ορισμένα αποτελέσματα δεν είναι δυνατό να επιτευχθούν, τα δεδομένα για τα εν λόγω αποτελέσματα δεν είναι υποχρεωτικό να συλλέγονται ή να υποβάλλονται.
            Κατά περίπτωση, μπορούν να αναφέρονται κοινοί δείκτες εκροών με βάση την ομάδα-στόχο της πράξης.
            
                        1.
                     
                     
                        Κοινοί δείκτες εκροών για πράξεις που αφορούν φυσικά πρόσωπα:
                        
                                    1.1.
                                 
                                 
                                    Οι κοινοί δείκτες εκροών για τους συμμετέχοντες είναι οι εξής:
                                    
                                                —
                                             
                                             
                                                άνεργοι, συμπεριλαμβανομένων των μακροχρόνια ανέργων (*1),
                                             
                                          
                                                —
                                             
                                             
                                                μακροχρόνια άνεργοι (*1),
                                             
                                          
                                                —
                                             
                                             
                                                οικονομικώς αδρανή άτομα (*1),
                                             
                                          
                                                —
                                             
                                             
                                                απασχολούμενοι, συμπεριλαμβανομένων των αυτοαπασχολουμένων (*1),
                                             
                                          
                                                —
                                             
                                             
                                                αριθμός παιδιών ηλικίας έως 18 ετών (*1),
                                             
                                          
                                                —
                                             
                                             
                                                αριθμός νέων ηλικίας 18-29 ετών (*1),
                                             
                                          
                                                —
                                             
                                             
                                                αριθμός συμμετεχόντων ηλικίας 55 ετών και άνω (*1),
                                             
                                          
                                                —
                                             
                                             
                                                με μόρφωση κατώτερης δευτεροβάθμιας εκπαίδευσης ή χαμηλότερης βαθμίδας (ISCED 0-2)  (*1),
                                             
                                          
                                                —
                                             
                                             
                                                με μόρφωση ανώτερης δευτεροβάθμιας (ISCED 3) ή μεταδευτεροβάθμιας εκπαίδευσης (ISCED 4) (*1),
                                             
                                          
                                                —
                                             
                                             
                                                με μόρφωση τριτοβάθμιας εκπαίδευσης (ISCED 5 έως 8) (*1),
                                             
                                          
                                                —
                                             
                                             
                                                συνολικός αριθμός συμμετεχόντων (2).
                                             
                                          Οι δείκτες του παρόντος σημείου δεν εφαρμόζονται στη στήριξη από το ΕΚΤ+ που συνεισφέρει στον ειδικό στόχο του άρθρου 4 παράγραφος 1 στοιχείο ιβ), εκτός από τους ακόλουθους δείκτες: «αριθμός των παιδιών ηλικίας έως 18 ετών», «νέοι ηλικίας 18-29 ετών», «αριθμός συμμετεχόντων ηλικίας 55 ετών και άνω» και «συνολικός αριθμός συμμετεχόντων».
                                    Σε περίπτωση που τα δεδομένα συλλέγονται από μητρώα ή ισοδύναμες πηγές, τα κράτη μέλη μπορούν να χρησιμοποιούν εθνικούς ορισμούς.
                                 
                              
                                    1.2.
                                 
                                 
                                    Λοιποί κοινοί δείκτες εκροών για συμμετέχοντες είναι οι εξής:
                                    
                                                —
                                             
                                             
                                                συμμετέχοντες με αναπηρίες (*2),
                                             
                                          
                                                —
                                             
                                             
                                                υπήκοοι τρίτων χωρών (*1),
                                             
                                          
                                                —
                                             
                                             
                                                συμμετέχοντες αλλοδαπής προέλευσης (*1),
                                             
                                          
                                                —
                                             
                                             
                                                μειονότητες (συμπεριλαμβανομένων περιθωριοποιημένων κοινοτήτων, όπως οι Ρομά) (*2),
                                             
                                          
                                                —
                                             
                                             
                                                άστεγοι ή άτομα που αντιμετωπίζουν στεγαστικό αποκλεισμό (*1),
                                             
                                          
                                                —
                                             
                                             
                                                συμμετέχοντες από αγροτικές περιοχές (*1) (3).
                                             
                                          Η συλλογή δεδομένων είναι απαραίτητη μόνον κατά περίπτωση.
                                    Οι τιμές για τους δείκτες του σημείου 1.2 μπορούν να καθορίζονται βάσει εμπεριστατωμένων εκτιμήσεων από τον δικαιούχο.
                                    Για τους δείκτες του σημείου 1.2 τα κράτη μέλη μπορούν να χρησιμοποιούν εθνικούς ορισμούς, εκτός από τους ακόλουθους δείκτες: «υπήκοοι τρίτων χωρών» και «συμμετέχοντες από αγροτικές περιοχές».
                                 
                              
                  
                        2.
                     
                     
                        Κοινοί δείκτες εκροών για τους φορείς
                        Κοινοί δείκτες εκροών για τους φορείς είναι οι εξής:
                        
                                    —
                                 
                                 
                                    αριθμός υποστηριζόμενων δημόσιων διοικήσεων ή δημόσιων υπηρεσιών σε εθνικό, περιφερειακό ή τοπικό επίπεδο,
                                 
                              
                                    —
                                 
                                 
                                    αριθμός υποστηριζόμενων πολύ μικρών, μικρών και μεσαίων επιχειρήσεων (συμπεριλαμβανομένων συνεταιριστικών και κοινωνικών επιχειρήσεων).
                                 
                              Σε περίπτωση που τα δεδομένα συλλέγονται από μητρώα ή ισοδύναμες πηγές, τα κράτη μέλη μπορούν να χρησιμοποιούν εθνικούς ορισμούς.
                     
                  
                        3.
                     
                     
                        Κοινοί δείκτες άμεσων αποτελεσμάτων για τους συμμετέχοντες
                        Κοινοί δείκτες άμεσων αποτελεσμάτων για τους συμμετέχοντες είναι οι εξής:
                        
                                    —
                                 
                                 
                                    συμμετέχοντες που αναζητούν εργασία αμέσως μετά τη συμμετοχή τους (*1),
                                 
                              
                                    —
                                 
                                 
                                    συμμετέχοντες που παρακολουθούν προγράμματα εκπαίδευσης ή κατάρτισης αμέσως μετά τη συμμετοχή τους (*1),
                                 
                              
                                    —
                                 
                                 
                                    συμμετέχοντες που αποκτούν τυπικό επαγγελματικό προσόν αμέσως μετά τη συμμετοχή τους (*1),
                                 
                              
                                    —
                                 
                                 
                                    συμμετέχοντες που εργάζονται, συμπεριλαμβανομένης της αυτοαπασχόλησης, αμέσως μετά τη συμμετοχή τους (*1).
                                 
                              Οι δείκτες του παρόντος σημείου δεν έχουν εφαρμογή στη στήριξη από το ΕΚΤ+ που συνεισφέρει στον ειδικό στόχο του άρθρου 4 παράγραφος 1 στοιχείο ιβ).
                        Σε περίπτωση που τα δεδομένα συλλέγονται από μητρώα ή ισοδύναμες πηγές, τα κράτη μέλη μπορούν να χρησιμοποιούν εθνικούς ορισμούς.
                     
                  
                        4.
                     
                     
                        Κοινοί δείκτες πιο μακροπρόθεσμων αποτελεσμάτων για τους συμμετέχοντες
                        Κοινοί δείκτες πιο μακροπρόθεσμων αποτελεσμάτων για τους συμμετέχοντες είναι οι εξής:
                        
                                    —
                                 
                                 
                                    συμμετέχοντες που εργάζονται, συμπεριλαμβανομένης της αυτοαπασχόλησης, έξι μήνες μετά τη συμμετοχή τους (*1),
                                 
                              
                                    —
                                 
                                 
                                    συμμετέχοντες με βελτιωμένη κατάσταση στην αγορά εργασίας έξι μήνες μετά τη συμμετοχή τους (*1).
                                 
                              Οι δείκτες του παρόντος σημείου δεν έχουν εφαρμογή στη στήριξη από το ΕΚΤ+ που συνεισφέρει στον ειδικό στόχο του άρθρου 4 παράγραφος 1 στοιχείο ιβ).
                        Σε περίπτωση που τα δεδομένα συλλέγονται από μητρώα ή ισοδύναμες πηγές, τα κράτη μέλη μπορούν να χρησιμοποιούν εθνικούς ορισμούς.
                        Οι κοινοί δείκτες πιο μακροπρόθεσμων αποτελεσμάτων για τους συμμετέχοντες υποβάλλονται έως τις 31 Ιανουαρίου 2026 σύμφωνα με το άρθρο 42 παράγραφος 1 του κανονισμού (ΕΕ) 2021/1060 και στην τελική έκθεση επιδόσεων που αναφέρεται στο άρθρο 43 του εν λόγω κανονισμού.
                        Ως ελάχιστη απαίτηση, αυτοί οι κοινοί δείκτες πιο μακροπρόθεσμων αποτελεσμάτων για τους συμμετέχοντες βασίζονται σε αντιπροσωπευτικό δείγμα συμμετεχόντων εντός των ειδικών στόχων του άρθρου 4 παράγραφος 1 στοιχεία α) έως ια). Πρέπει να εξασφαλίζεται η εσωτερική εγκυρότητα του δείγματος κατά τρόπον ώστε τα δεδομένα να μπορούν να γενικεύονται στο επίπεδο του ειδικού στόχου.
                     
                  
               (1)  Σύμφωνα με το εθνικό δίκαιο.
            
               (*1)  Τα δεδομένα που υποβάλλονται είναι δεδομένα προσωπικού χαρακτήρα σύμφωνα με το άρθρο 4 παράγραφος 1 του κανονισμού (ΕΕ) 2016/679.
            
               (2)  Ο παρών δείκτης υπολογίζεται αυτόματα με βάση τους κοινούς δείκτες εκροών που αφορούν το καθεστώς απασχόλησης, εξαιρουμένης της στήριξης από το ΕΚΤ+ που συνεισφέρει στον ειδικό στόχο του άρθρου 4 παράγραφος 1 στοιχείο ιβ), για την οποία πρέπει να υποβάλλεται ο συνολικός αριθμός συμμετεχόντων.
            
               (*2)  Τα δεδομένα που υποβάλλονται περιλαμβάνουν ειδική κατηγορία προσωπικών δεδομένων σύμφωνα με το άρθρο 9 του κανονισμού (ΕΕ) 2016/679.
            
               (3)  Ο δείκτης αυτός δεν έχει εφαρμογή στη στήριξη από το ΕΚΤ+ που συνεισφέρει στον ειδικό στόχο του άρθρου 4 παράγραφος 1 στοιχείο ιβ).
         
      
      
         
            ΠΑΡΑΡΤΗΜΑ II
            ΚΟΙΝΟΊ ΔΕΊΚΤΕΣ ΓΙΑ ΤΙΣ ΔΡΆΣΕΙΣ ΤΟΥ ΕΚΤ+ ΠΟΥ ΣΤΟΧΕΎΟΥΝ ΣΤΗΝ ΚΟΙΝΩΝΙΚΉ ΈΝΤΑΞΗ ΤΩΝ ΑΠΌΡΩΝ ΣΤΟ ΠΛΑΊΣΙΟ ΤΟΥ ΕΙΔΙΚΟΎ ΣΤΌΧΟΥ ΤΟΥ ΆΡΘΡΟΥ 4 ΠΑΡΆΓΡΑΦΟΣ 1 ΣΤΟΙΧΕΊΟ ΙΒ), ΣΎΜΦΩΝΑ ΜΕ ΤΟ ΆΡΘΡΟ 7 ΠΑΡΆΓΡΑΦΟΣ 5 ΠΡΏΤΟ ΕΔΆΦΙΟ
            Όλα τα δεδομένα προσωπικού χαρακτήρα πρέπει να αναλύονται ανά φύλο (θήλυ, άρρεν, μη δυϊκά άτομα (1)).
            
                        1.
                     
                     
                        Κοινοί δείκτες εκροών για πράξεις που αφορούν φυσικά πρόσωπα:
                        
                                    1.1.
                                 
                                 
                                    Κοινοί δείκτες εκροών για τους συμμετέχοντες είναι οι εξής:
                                    
                                                —
                                             
                                             
                                                συνολικός αριθμός συμμετεχόντων,
                                             
                                          
                                                —
                                             
                                             
                                                αριθμός παιδιών ηλικίας έως 18 ετών (*1),
                                             
                                          
                                                —
                                             
                                             
                                                αριθμός νέων ηλικίας 18-29 ετών (*1),
                                             
                                          
                                                —
                                             
                                             
                                                αριθμός συμμετεχόντων ηλικίας 65 ετών και άνω (*1).
                                             
                                          Οι τιμές για τους δείκτες του σημείου 1.1 μπορούν να καθορίζονται βάσει της εμπεριστατωμένης εκτίμησης των δικαιούχων.
                                 
                              
                                    1.2.
                                 
                                 
                                    Λοιποί κοινοί δείκτες εκροών είναι οι εξής:
                                    
                                                —
                                             
                                             
                                                συμμετέχοντες με αναπηρίες (*2),
                                             
                                          
                                                —
                                             
                                             
                                                υπήκοοι τρίτων χωρών (*1),
                                             
                                          
                                                —
                                             
                                             
                                                αριθμός συμμετεχόντων αλλοδαπής προέλευσης (*1), μειονότητες (συμπεριλαμβανομένων των περιθωριοποιημένων κοινοτήτων, όπως οι Ρομά) (*2),
                                             
                                          
                                                —
                                             
                                             
                                                άστεγοι ή άτομα που αντιμετωπίζουν στεγαστικό αποκλεισμό (*1).
                                             
                                          Η συλλογή δεδομένων είναι απαραίτητη μόνον κατά περίπτωση.
                                    Οι τιμές για τους δείκτες του σημείου 1.2 μπορούν να καθορίζονται βάσει εμπεριστατωμένων εκτιμήσεων από τον δικαιούχο.
                                 
                              
                  
               (1)  Σύμφωνα με το εθνικό δίκαιο.
            
               (*1)  Τα δεδομένα που υποβάλλονται είναι δεδομένα προσωπικού χαρακτήρα σύμφωνα με το άρθρο 4 παράγραφος 1 του κανονισμού (ΕΕ) 2016/679.
            
               (*2)  Τα δεδομένα που υποβάλλονται περιλαμβάνουν ειδική κατηγορία προσωπικών δεδομένων σύμφωνα με το άρθρο 9 του κανονισμού (ΕΕ) 2016/679.
         
      
      
         
            ΠΑΡΑΡΤΗΜΑ III
            ΚΟΙΝΟΊ ΔΕΊΚΤΕΣ ΣΧΕΤΙΚΆ ΜΕ ΤΗ ΣΤΉΡΙΞΗ ΑΠΌ ΤΟ ΕΚΤ+ ΓΙΑ ΤΗΝ ΑΝΤΙΜΕΤΏΠΙΣΗ ΤΗΣ ΥΛΙΚΉΣ ΣΤΈΡΗΣΗΣ
            
                        1.
                     
                     
                        Δείκτες εκροών
                        
                                    1.1.
                                 
                                 
                                    Συνολική χρηματική αξία των διανεμηθέντων τροφίμων και αγαθών:
                                    
                                                1.1.1.
                                             
                                             
                                                συνολική αξία της επισιτιστικής βοήθειας (1),
                                                
                                                            1.1.1.1.
                                                         
                                                         
                                                            συνολική χρηματική αξία των τροφίμων για τους αστέγους,
                                                         
                                                      
                                                            1.1.1.2.
                                                         
                                                         
                                                            συνολική χρηματική αξία των τροφίμων για άλλες ομάδες-στόχους,
                                                         
                                                      
                                          
                                                1.1.2.
                                             
                                             
                                                συνολική αξία των διανεμηθέντων αγαθών (2),
                                                
                                                            1.1.2.1.
                                                         
                                                         
                                                            συνολική χρηματική αξία των αγαθών για παιδιά,
                                                         
                                                      
                                                            1.1.2.2.
                                                         
                                                         
                                                            συνολική χρηματική αξία των αγαθών για αστέγους,
                                                         
                                                      
                                                            1.1.2.3.
                                                         
                                                         
                                                            συνολική χρηματική αξία των αγαθών για άλλες ομάδες-στόχους.
                                                         
                                                      
                                          
                                                1.2.
                                             
                                             
                                                Συνολική ποσότητα της διανεμηθείσας επισιτιστικής βοήθειας (σε τόνους) (3):
                                                
                                                            1.2.1.
                                                         
                                                         
                                                            μερίδιο των τροφίμων για τα οποία το πρόγραμμα κάλυψε μόνο τη μεταφορά, τη διανομή και την αποθήκευση (σε %),
                                                         
                                                      
                                                            1.2.2
                                                         
                                                         
                                                            αναλογία των προϊόντων τροφίμων που συγχρηματοδοτήθηκαν από το ΕΚΤ+ στον συνολικό όγκο των τροφίμων που διανεμήθηκαν στους δικαιούχους (σε %).
                                                         
                                                      Οι τιμές των δεικτών των σημείων 1.2.1 και 1.2.2 καθορίζονται με βάση τις ενημερωμένες εκτιμήσεις που δίνει ο δικαιούχος.
                                             
                                          
                              
                  
                        2.
                     
                     
                        Κοινοί δείκτες αποτελεσμάτων
                        
                                    2.1.
                                 
                                 
                                    Αριθμός των τελικών αποδεκτών επισιτιστικής βοήθειας
                                    
                                                —
                                             
                                             
                                                αριθμός παιδιών ηλικίας έως 18 ετών,
                                             
                                          
                                                —
                                             
                                             
                                                αριθμός νέων ηλικίας 18-29 ετών,
                                             
                                          
                                                —
                                             
                                             
                                                αριθμός γυναικών,
                                             
                                          
                                                —
                                             
                                             
                                                αριθμός τελικών αποδεκτών ηλικίας 65 ετών και άνω,
                                             
                                          
                                                —
                                             
                                             
                                                αριθμός τελικών αποδεκτών με αναπηρίες (*1),
                                             
                                          
                                                —
                                             
                                             
                                                αριθμός υπηκόων τρίτων χωρών (*1),
                                             
                                          
                                                —
                                             
                                             
                                                αριθμός τελικών αποδεκτών αλλοδαπής προέλευσης και μειονότητες (συμπεριλαμβανομένων των περιθωριοποιημένων κοινοτήτων, όπως οι Ρομά) (*1),
                                             
                                          
                                                —
                                             
                                             
                                                αριθμός άστεγων τελικών αποδεκτών ή τελικών αποδεκτών που αντιμετωπίζουν στεγαστικό αποκλεισμό (*1).
                                             
                                          
                              
                                    2.2.
                                 
                                 
                                    Αριθμός των τελικών αποδεκτών υλικής βοήθειας
                                    
                                                —
                                             
                                             
                                                αριθμός παιδιών ηλικίας έως 18 ετών,
                                             
                                          
                                                —
                                             
                                             
                                                αριθμός νέων ηλικίας 18-29 ετών,
                                             
                                          
                                                —
                                             
                                             
                                                αριθμός γυναικών,
                                             
                                          
                                                —
                                             
                                             
                                                αριθμός τελικών αποδεκτών ηλικίας των 65 ετών και άνω,
                                             
                                          
                                                —
                                             
                                             
                                                αριθμός τελικών αποδεκτών με αναπηρίες (*1),
                                             
                                          
                                                —
                                             
                                             
                                                αριθμός υπηκόων τρίτων χωρών (*1),
                                             
                                          
                                                —
                                             
                                             
                                                αριθμός τελικών αποδεκτών αλλοδαπής προέλευσης και μειονότητες (συμπεριλαμβανομένων των περιθωριοποιημένων κοινοτήτων, όπως οι Ρομά) (*1),
                                             
                                          
                                                —
                                             
                                             
                                                αριθμός άστεγων τελικών αποδεκτών ή τελικών αποδεκτών που αντιμετωπίζουν στεγαστικό αποκλεισμό (*1).
                                             
                                          
                              
                                    2.3.
                                 
                                 
                                    Αριθμός τελικών αποδεκτών που επωφελούνται από κουπόνια ή δελτία
                                    
                                                —
                                             
                                             
                                                αριθμός παιδιών ηλικίας έως 18 ετών,
                                             
                                          
                                                —
                                             
                                             
                                                αριθμός νέων ηλικίας 18-29 ετών,
                                             
                                          
                                                —
                                             
                                             
                                                αριθμός τελικών αποδεκτών ηλικίας 65 ετών και άνω,
                                             
                                          
                                                —
                                             
                                             
                                                αριθμός γυναικών,
                                             
                                          
                                                —
                                             
                                             
                                                αριθμός τελικών αποδεκτών με αναπηρίες (*1),
                                             
                                          
                                                —
                                             
                                             
                                                αριθμός υπηκόων τρίτων χωρών (*1),
                                             
                                          
                                                —
                                             
                                             
                                                αριθμός τελικών αποδεκτών αλλοδαπής προέλευσης και μειονότητες (συμπεριλαμβανομένων των περιθωριοποιημένων κοινοτήτων, όπως οι Ρομά) (*1),
                                             
                                          
                                                —
                                             
                                             
                                                αριθμός άστεγων τελικών αποδεκτών ή τελικών αποδεκτών που αντιμετωπίζουν στεγαστικό αποκλεισμό (*1).
                                             
                                          
                              Οι τιμές των δεικτών του σημείου 2 καθορίζονται με βάση τις ενημερωμένες εκτιμήσεις που δίνει ο δικαιούχος.
                     
                  
               (1)  Οι δείκτες αυτοί δεν ισχύουν για την επισιτιστική βοήθεια που παρέχεται έμμεσα μέσω κουπονιών ή δελτίων.
            
               (2)  Οι δείκτες αυτοί δεν ισχύουν για αγαθά που παρέχονται έμμεσα μέσω κουπονιών ή δελτίων.
            
               (3)  Οι δείκτες αυτοί δεν ισχύουν για την επισιτιστική βοήθεια που παρέχεται έμμεσα μέσω ηλεκτρονικών κουπονιών ή δελτίων.
            
               (*1)  Μπορεί να χρησιμοποιηθούν και εθνικοί ορισμοί.
         
      
      
         
            ΠΑΡΑΡΤΗΜΑ IV
            ΔΕΊΚΤΕΣ ΓΙΑ ΤΟ ΣΚΈΛΟΣ EASI
            Δείκτες για το σκέλος EaSI
            
                        —
                     
                     
                        αριθμός δραστηριοτήτων ανάλυσης,
                     
                  
                        —
                     
                     
                        αριθμός δραστηριοτήτων ανταλλαγής πληροφοριών και αμοιβαίας μάθησης,
                     
                  
                        —
                     
                     
                        αριθμός κοινωνικών πειραματισμών,
                     
                  
                        —
                     
                     
                        αριθμός δραστηριοτήτων ανάπτυξης ικανοτήτων και δικτύωσης,
                     
                  
                        —
                     
                     
                        αριθμός τοποθετήσεων σε θέσεις εργασίας στο πλαίσιο στοχοθετημένων προγραμμάτων κινητικότητας.
                     
                  Τα δεδομένα για τον δείκτη «αριθμός τοποθετήσεων σε θέσεις εργασίας στο πλαίσιο στοχοθετημένων προγραμμάτων κινητικότητας» συλλέγονται μόνο κάθε δύο έτη.